India ge "GoAir"inves raahjeah dhathuruthah fashanee\nގޯއެއާގެ މަތިންދާބޯޓެއް. ފޮޓޯ: އައިއޭއެންއެސް\nކޮވިޑް-19 އިގެ ސަބަބުން އިންޑިއާގެ ބޯޑަރުތައް އަދިވެސް ބަންދުކޮށްފައިވީ ނަމަވެސް، ރާއްޖެއާއެކު ވެފައިވާ ހާއްސަ އެއްބަސްވުމުގެ ދަށުން، އިންޑިއާގެ ބަޖެޓު އެއާލައިނެއްކަމަށްވާ "ގޯއެއާ" އިން ވެސް ރާއްޖެއަށް ދަތުރުތައް ފަށަން މަސައްކަތް ކުރަމުންދާކަމަށް ބުނެފި އެވެ.\nކޮވިޑް-19 އަށްފަހު، ދެކުނު އޭޝިއާ ސަރަހައްދުގައި ގާއިމްކުރެވުނު ފުރަތަމަ އެއާ ބަބަލްގެ ދަށުން، އިންޑިއާގެ ގައުމީ އެއާލައިން "އެއާ އިންޑިއާ" އިން މިދިއަ މަހު ރާއްޖެއަށް އަލުން ދަތުރުތައް ވަނީ ފަށައިފަ އެވެ. އެއާ އިންޑިއާ އިން ރާއްޖެ އާއި ޓްރިވެންޑްރަމް އާ ދެމެދު ހަފްތާއަކު އެއް ފްލައިޓް އޮޕަރޭޓު ކުރެ އެވެ.\nއޭގެ ފަހުން މިމަހުގެ ތިން ވަނަ ދުވަހުން ފެށިގެން، މި މަހުގެ ތިން ވަނަ ދުވަހުން ފެށިގެން އިންޑިއާގެ އިންޑިގޯ އެއާލައިނުން އަންނަނީ މާލެ އިން ކޮޗިން އަށް ހަފުތާއަކު ދެ ދަތުރު އަޅަމުންނެވެ.\nއަދި ރާއްޖޭގެ ގައުމީ އެއާލައިން، މޯލްޑިވިއަނުން އަންނަ ބުރާސްފަތި ދުވަހުން ފެށިގެން ޓްރިވެންޑްރަމަަށް ހަފުތާއަކު ދެ ދަތުރުކުރަން ވެސް އެއްބަސްވުމުގެ ދަށުން މިހާރު ވަނީ ތާވަލްކޮށްފަ އެވެ.\nއެމްއެމްޕީއާރުސީގެ އިންޑިއާ އޮފީހުގެ އެކައުންޓްސް އޮފިސަރު ޝިކާ މިޝްރާ އިންޑިއާއަށް ދާދިފަހުން ދެއްވި އިންޓަވިއުއެއްގައި ވިދާޅުވީ، އިންޑިއާ އިން ރާއްޖެއަށް ޒިޔާރަތްކުރާ ޓޫރިސްޓުންގެ އަދަދު އިތުރު ކުރުމަށް ގިނަ މަސައްކަތްތަކެއް ކުރެވެމުންދާ ކަމަށެވެ.\nއެގޮތުން، ޓްރެވަލް ބަބަލްގެ ދަށުން ފްލައިޓުތައް އިތުރުކުރެވުމުން، ޓޫރިސްޓުންގެ އަދަދު ބޮޑުތަނުން އިތުރުވެގެންދާނެކަމަށް އޭނާ އުއްމީދު ކުރައްވަ އެވެ.\nމިޝްރާ ވިދާޅުވެފައިވާ ގޮތުގައި، މިހާރު ރާއްޖެއަށް އޮޕަރޭޝަން ފަށާފައިވާ އެއާލައިންތަކުގެ އިތުރުން "ގޯ އެއާ" އިން ޓޫރިސްޓު މޫސުމާ ދިމާކޮށް ފްލައިޓުތައް ފަށަން މަސައްކަތް ކުރަމުންދާ ކަމަށެވެ.\nދަތުރުފަތުރު މަޑުޖެހުމުގެ ކުރިން، ގޯ އެއާ އިން އައީ އިންޑިއާގެ މައި ތިން ސިޓީއެއްކަމަށްވާ ނިއު ދިއްލީ އާއި މުމްބާއީގެ އިތުރުން ބެންގަލޫރުން އިން ރާއްޖެއަށް ސީދާ ދަތުރުތައް ކުރަމުންނެވެ.\nމި އެއާ ކޮރިޑޯގެ ދަށުން، އެ މީހުން ވެސް ރާއްޖެ އައުމުގެ މަގު ފަހި ވެގެން ދިއުމަކީ މި ޓްރެވަލް ބަބަލްގެ މުހިއްމު ބޭނުމެއް ކަމަށް ފޮރިން މިނިސްޓްރީން ވަނީ ބުނެފަ އެވެ.\nމޯލްޑިވިއަން އިންޑިއާ ޓޫރިޒަމް + ޓޫރިސްޓް އެރައިވަލް ދިވެހި އިންޑިއާގެ ގުޅުން ދިވެހި ރާއްޖެ އަލުން ހުޅުވާލުން


Bidheyseennah harakaaitheri nuvavene ithuru dhaairatheke Bidheyseennah harakaaitheri nuvavene ithuru dhaairatheke\nބިދޭސީންނަށް ޙަރަކާތްތެރި ނުވެވޭނެ އިތުރު ދާއިރާތަކެއް\nއިވެންޓް މެނޭޖްމަންޓް، އެންޓަޓެއިންމަންޓް އަދި ޕްރޮޑަކްޝަން ސިނާއަތަކީ ރާއްޖޭގައި ބިދޭސީންނަށް ޙަރަކާތްތެރި ނުވެވޭނެ ދާއިރާތަކެއްކަމަށް ވިޔަފާރި ރަޖިސްޓްރީ ކުރުމުގެ ޤަވާއިދުގައި ކަނޑައަޅައިފިއެވެ.\nއިކޮނޮމިކް މިނިސްޓްރީން ނެރުނު ޢިއުލާނެއްގައި ބުނެފައިވަނީ ވިޔަފާރި ރަޖިސްޓްރީކުރުމުގެ ޤާނޫނުގެ ދަށުން އެކުލަވާލާފައިވާ ވިޔަފާރި ރަޖިސްޓްރީ ކުރުމުގެ ޤަވާއިދަށް ރިޢާޔަތްކޮށް، ބިދޭސީންނަށް އިންވެސްޓްކުރުމަށް ހުއްދަ ނުދޭ ދާއިރާތަކެއްގެ ގޮތުގައި އިވެންޓް މެނޭޖްމަންޓާއި، އެންޓަޓޭންމަންޓް އަދި ޕްރޮޑަކްޝަން ޞިނާޢަތް ކަނޑައަޅާފައިވާ ކަމަށެވެ.\nމިސިނާއަތުގެ މަސައްކަތްތަކުގެ ތެރޭގައި، އޯޑިއޯ ވިޜުއަލް އިކުއިޕްމަންޓާއި އަޑާއި މަންޒަރު ދެއްކުމާބެހޭ ސާމާނު ކުއްޔަށް ދޫކުރުމާއި އެފަދަ ތަކެތި އެކަނި ކުއްޔަށް ދިނުމާއި އަޑާބެހޭ ތަކެއްޗާއި، އެކިބާވަތުގެ އަލިއަޅުވާ ސާމާނާއި، ވިޑިޔޯ އާލާތާއި، ލެޑް އައްޔާއި، މިފަދަ ތަކެތި ހަރުކުރާ ހަރުފަދަ ތަކެއްޗާއި، މިޔުޒިކުކުޅޭ ތަކެއްޗާއި އާލާތް ކުއްޔަށް ދިނުމާއި ވިއްކުމާއި، އެފަދަ ބާވަތްތައް ހަރުކޮށް، ބޭނުންކުރާ ޙާލަތަށް ގެނައުމުގެ ޚިދުމަތްތަކާއި، އެފަދަ ބާވަތްތަކާ ގުޅޭގޮތުން ޚިދުމަތް ދިނުމާއި ބެލެހެއްޓުމުގެ އެއްބަސްވުންތަކަކީ ދިވެހިންނަށް އެކަނި ޙަރަކާތްތެރިވެވޭނެ ދާއިރާތައްކަމަށް މިޤަވާއިދުގައިވެއެވެ.\nމީގެއިތުރުން އިވެންޓް މެނޭޖްމަންޓާއި 'ޕްރޮޑަކްޝަން' އަދި މިކަންކަމާގުޅޭ މަޝްރޫޢުތައް ހިންގައި ބެލެހެއްޓުމުގެ މަސައްކަތްވެސް ބިދޭސީންނަށް ނުކުރެވޭނެކަމަށް އިކޮނޮމިކް މިނިސްޓްރީގެ ޢިއުލާނުގައިވެއެވެ.\nއެހެންކަމުން މިހާރު ހިނގަމުންދާ ބިދޭސީ ވިޔަފާރިތަކުން މިދާއިރާގައި ކުރަމުންދާ ވިޔަފާރީގެ އެންމެހާ މުޢާމަލާތްތައް ހުއްޓުމަކަށް ގެންނަންޖެހޭ ކަމަށް އިކޮނޮމިކް މިނިސްޓްރީން ބުނެއެވެ. އަދި މިއަދުން ފެށިގެން ބިދޭސީ ވިޔަފާރިތަކަށް ދިވެހިރާއްޖޭގައި އިންވެސްޓްކުރުމަށް ޙުއްދަ ދިނުމުގައި، މިދެންނެވި ގޮތަށް ޢަމަލުކުރުމަށް ހަމަޖެހިފައިވާ ކަމަށްވެސް އިކޮނޮމިކް މިނިސްޓްރީން ބުނެއެވެ.


Amaazakee muvaasalaathu ge hidhumaithaku ge agu heyokurun: Maleeh\nއަމާޒަކީ މުވާސަލާތީ ޚިދުމަތްތަކުގެ އަގު ހެޔޮ ކުރުން: މަލީހު\nސަރުކާރުގެ ސިޔާސަތަކީ، ރާއްޖޭގެ މުވާސަލާތުގެ ޚިދުމަތްތައް މިހާރަށްވުރެ ބޮޑަށް ކުރިއަރުވައި، މުވާސަލާތުގެ ޚިދުމަތްތަކުގެ އަގު ހެޔޮކުރުން ކަމަށް ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހު ޖަމާލް ވިދާޅުވެއްޖެ އެވެ.\nމަލީހު މިހެން ވިދާޅުވީ ދިރާގަށް 31 އަހަރުގެ ފުުރުމުގެ މުނާސަތުގައި ފޮނުއްވި މެސެޖެއްގަ އެވެ. އިންޓަނެޓްގެ ޚިދުމަތުގެ އަގު ހެޔޮ ކުރުމަކީ މި ސަރުކާރުގެ ވައުދެކެވެ.\nއެ މަސައްކަތްކުރާތާ ގިނަ ދުވަސް ވީއިރު ވެސް އިންޓަނެޓްގެ އަގު އަދި ހެޔޮކޮށްފައެއް ނުވެ އެވެ. އެކަމާ ގުޅޭ މަޝްވަރާތައް ކުންފުނިތަކާ ކުރައްވާފައިވާ ކަމަށް މަލީހު ވިދާޅުވި އެވެ. ނަމަވެސް އިންޓަނެޓްގެ އަގު ހެޔޮ ކުރެވިފައި ނުވާތީ ގިނަ ބައެއްގެ ފާޑުކިޔުން ވަނީ ސަރުކާރަށް އަމާޒުވެފައެވެ.\nމަލީހު ވިދާޅުވީ ސަރުކާރުގެ ސިޔާސަތަކީ ރާއްޖޭގެ މުވާސަލާތުގެ ޚިދުމަތްތައް މިހާރަށްވުރެ ބޮޑަށް ކުރިއެރުވުން ކަމަށެވެ. އަދި މުވާސަލާތުގެ ޚިދުމަތްތަކުގެ އަގު ހެޔޮކޮށް، ރައްޔިތުންނަށް މިހާރަށްވުރެ ލުއި ފަސޭހަ އަވަސް ޒަމާނީ ޚިދުމަތްތަކެއް ފޯރުކޮށް ދިނުން ކަމަށެވެ.\n"ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު މިދާއިރާއަށް ދެއްވާ ޚާއްސަ ސަމާލު ކަމުގެ ނަތީޖާއެއްގެ ގޮތުން، މި މިނިސްޓްރީ އުފައްދަވާފައި މި ވަނީ ރައްޔިތުންނަށް މިދާއިރާއިން ދެވޭ ޚިދުމަތްތައް ކުރިއަށްވުރެ އަވަސްވެ، ލުއި ފަސޭހަވެ، ޚިދުމަތްތަކަށް ވާސިލުވުމުގެ ފުރުސަތުތައް ވަގުތުން ވަގުތަށް ލިބިދެއްވުމަށްޓަކައި. މިކަންކަން ހާސިލު ކުރުމަށް މި މިނިސްޓްރީން މިގެންދަނީ ވަރަށް ބުރަކޮށް މަސައްކަތް ކުރަމުން،" މިނިސްޓަރު ވިދާޅުވި އެވެ.\nދިރާގާ ގުޅޭގޮތުން މިނިސްޓަރު ވިދާޅުވީ މީގެ 31 އަހަރު ކުރިން އޮކްޓޯބަރު 1، 1988 ގައި ދިވެހި ސަރުކާރު ހިއްސާވާ މުވާސަލާތީ ކުންފުންޏެއްގެ ގޮތުގައި ދިރާގު އުފެދުން އެއީ ރާއްޖޭގެ މުވާސަލާތީ ދާއިރާގައި ކުރިޔަށް އެޅުނު އެންމެ މުހިންމު ފިޔަވަޅު ކަމަށެވެ.\nދިރާގު މުހައްމަދު މަލީހު ޖަމާލް\n"ދިރާގާއެކު ޑިޖިޓަލް ޖަޒީރާ ރާއްޖެއަށް ދެވޭނެ"


ރައީސް ޞާލިޙްއެވެ! މިއީ ޢާއިޝަތުގެފާނު މަނިކުފާނަށް ފޮނުއްވެވި ނަޞޭޙަތްކަމަށް ޤަބޫލުފުޅުކުރައްވައިފިނަމަ ފައިދާކުރާނެއެވެ!\nރައީސް ޞާލިޙްއެވެ! މަނިކުފާނަކީ ޞާލިޙް އަޅެއްކަމުގެ އިތުބާރު އަދިވެސް ދޫކޮށެއް ނުލަމެވެ! ނަމަވެސް ދީނުގެ ކަންކަމުގައި މަނިކުފާނު ވިދާޅުވާ ބަސްފުޅުތަކާއި ކޮންމެ ދުވަހަކު ޤައުމުގައި މިހިނގާ ކަންކަމާއި އަޅާ ބެލުމުން ވަރަށް ބޮޑެތި ސުވާލުތަކެއް އުފެދެއެވެ!\nމަނިކުފާނަށް އިތުބާރުކުރި ގިނަ ބައަކު މިއަދު މަނިކުފާނަށް އެއްވެސް ވަރަކަށް އިތުބާރެއް ނުކުރެއެވެ. އެހެން އެކަންވާން މެދުވެރިވާ ސަބަބު ދެންވެސް އަވަހަށް ނަތަވައިލައްވާށެވެ! އެކުގައި ތިއަ ގެންގުޅުއްވާ މީހުންނާއި ވަކިބައެއްގެ ރުހުން ހޯއްދަވަން ތިއަ ގެންގުޅުއްވާ އުޞޫލު ބަދަލުކުރައްވާށެވެ! ބަދަލުކުރަންޖެހޭކަން އެންމެ ބޮޑަށް އެނގިވަޑައިގަންނަވާނީވެސް ހަަމަ މަނިކުފާނަށެވެ!\nމިބަޔާންކުރަނީ އަޅުގަނޑުގެ ބަހެއް ނޫނެވެ. ވިސްނުންތެރިކަމާއިއެކު ވިދާޅުވާށެވެ!\n"މުޢާވިޔަތުގެފާނު ޝާމްކަރައިގައި އުންމުލްމުއުމިނީން ޢާއިޝަތުގެފާނަށް ސިޓީފުޅެއް ފޮނުއްވައި ނަޞޭޙަތަކަށް އެދިވަޑައިގަތުމުން ޖަވާބުގައި ފޮނުއްވެވީ ރަސޫލް (ﷺ)ގެ ބަސްފުޅެކެވެ. އެއީ:\nމީސްތަކުން ކިތަންމެ ނުރުހުނުކަމުގައިވީނަމަވެސް ﷲ ތަޢާލާގެ ރުހިވޮޑިގަތުމުގައި މީހަކު ހިފައިފިނަމަ (ﷲ ތަޢާލާ އަނގްވާފައިވާގޮތަށް ކަންކަންކުރާނަމަ) މީސްތަކުން އެމީހަކާއިމެދު ރުހޭނެ ގޮތް ﷲ ތަޢާލާ މިންވަރުކުރައްވަވާނެތެވެ. އަދި ﷲ ތަޢާލާ އެމީހަކަށް ރުހިވޮޑިގަންނަވާނެތެވެ.\nމީސްތަކުންގެ ރުހުން ހޯދުމަށްޓަކައި ﷲ ތަޢާލާ ރުހިވޮޑިނުގަންނަވާ މަގު އޭނާ އިޚްތިޔާރުކޮށްފިނަމަ ﷲ ތަޢާލާ އޭނާއަށް ކޯފާވެވޮޑިގަންނަވާނެތެވެ. އަދި އޭނާ ދެކެ މީސްތަކުން ރުޅިއަންނަހައިކަމެއް ﷲ ތަޢާލާ މެދުވެރިކުރައްވަވައިފާނެތެވެ!"\nއިތުރަށް ދަންނަވާނެ ވާހަކައެއް މިވަގުތަކު ނެތެވެ! ޢާއިޝަތުގެފާނު ބަޔާންކުރައްވަވާފައިއެވަނީ ޙަދީޘްފުޅެކެވެ. ދެން އަޅުގަނޑު އިތުރަށް ދަންނަވަން އޮންނާނީ ކޮން އެއްޗެއްތޯއެވެ؟\n- ރައީސް ޞާލިޙް ﷲ ގެ މަގުން ޢަމަލުކުރެއްވެވުމަށް އެދޭ މީހެއް-


Series: Quran kiyavaairu adhi Namaadhu gai bismin kiyun\nމި ލިޔުމަކީ ބިސްމިންކިޔުން ސިލްސިލާގައި ހިމެނޭ6ލިޔުމުގެތެރެއިން2ވަނަ ލިޔުމެވެ.\nރަސޫލު الله ﷺ ގެ ޙަދީޘެއްގައި ވެއެވެ.\n(( كُلُّ كَلَامٍ أَوْ أَمْرٍ ذِي بَالٍ لَا يُفْتَحُ بِذِكْرِ اللهِ فَهُوَ أَبْتَرُ – أَوْ قَالَ : أَقْطَعُ )) رَوَاه أَحْمَدُ وحَسَّنَهُ الشَيْخُ ابْنُ بَاز\nމާނައީ: އެއްވެސް ވާހަކައެއް ނުވަތަ ޚާއްޞަކަމެއް اللهُ ގެ ނަންފުޅުން ނޫން ގޮތަކަށް ފެށޭނަމަ އެކަމަކީ ފުރިހަމަ ކަމެއްނޫނެވެ. (އެބަހީ ބަރަކާތް ކެނޑިފައިވާކަމެކެވެ.)”\nއެހެންކަމުން ރަގަޅުކަންކަން ބިސްމިނުން ފެށުމަކީ ޝަރުޢުވެގެންވާ ސުންނަތެކެވެ.\nއެހެނީ اللهُ ގެ ކަލާމްފުޅު ކީރިތި ޤުރުއާންގެ ސޫރަތްތައް ފައްޓަވާފައިވަނީ ބިސްމިންނެވެ. އަދި ރަސޫލާ ﷺ ސިޓީ ފުޅުތައް ފައްޓަވަނީ ވެސް ބިސްމިންނެވެ. އެގޮތުން ޞަޙީޙުލް ބުޚާރީގެ كِتَابُ بَدْءِ الْوَحْيِ ގައި ރިވާ ކުރައްވާފައިވާ އަބޫ ސުފްޔާން ރިވާކުރެއްވި ޙަދީޘްގައި ރޯމަނުންގެ ވެރިޔާ ހިރަޤަލް އަށް ރަސޫލާ ﷺ ފޮނުއްވި ސިޓީފުޅު ފައްޓަވާފައިވަނީ ބިސްމިންނެވެ. އެހެންކަމުން ކިޔެވުމާއި ލިޔުންތައް ބިސްމިން ފެއްޓުމަކީ اللهُ އާއި އެކަލާނގެ ރަސޫލާ ﷺ ގެ ސުއްނަތަށް ތަބަޢަވުމުގެ ތެރެއިން ހިމެނިގެންދާނެ ކަމެކެކެވެ.\nޤުރްއާން ކިޔަވަން ފެށުމުގެ ކުރިން ބިސްމި ކިޔުން\nޤުރުއާން ކިޔަވަން ފެށުމުގެ ކުރިން ބިސްމި ކިޔުމުގައި ހަތަރު ޙާލަތެއް ވެއެވެ. އެއީ:\nސޫރަތްތައް ފަށާއިރު ބިސްމި ކިޔުން:\nނަމާދުގައި ވިޔަސް އަދި ނަމާދުން ބޭރުގައި ވިޔަސް ސޫރަތެއް ފަށާއިރު ބިސްމި ކިޔުން އެދެވިގެންވާ ކަމަށް ގިނަ ޢިލްމުވެރިން ވިދާޅުވެފައި ވެއެވެ. އެއީ ތައުބާ ސޫރަތް ފިޔަވާ އެހެން ސޫރަތްތަކެވެ. އެ ސޫރަތްތައް ފަށާއިރު ބިސްމި ނުކިޔައި ޚަތިމް ކޮށްފިނަމަ، އެޚަތިމް އަކީ އުނި އެއްޗެއް ކަމަށް ޢިލްމުވެރިން ވިދާޅުވެއެވެ.\nސޫރަތުގެ މެދުތެރެއިން ފަށާއިރު ބިސްމި ކިޔުން.\nޖުމްހޫރު ޢިލްމުވެރިންގެ ރައުޔަކީ ސޫރަތުގެ މެދުތެރެއިން ކިޔަވަން ފަށާނަމަވެސް ބިސްމި ކިޔުން އެންމެ ރަގަޅު ކަމަށެވެ. އަދި އިމާމް ޝާފިޢީ رحمه اللهُ ގެ ރައުޔަކީ ސޫރަތުގެ މެދުތެރެއިން ވިޔަސް ބިސްމި ކިޔުން އެދެވިގެންވާ ކަމަށެވެ. އިމާމް ފައްރާއު رحمه اللهُ ވިދާޅުވާ ގޮތުގައި ސޫރަތެއްގެ މެދުތެރެއިން ކިޔަވަން ފަށާއިއިރު އެއާޔަތުގައި اللهُ އަށް ރުޖޫޢަވާ ޟަމީރެއް އިނދެއްޖެނަމަ ބިސްމި ކިޔަން ޖެހޭނެކަމަށެވެ. ހަމައެކަނި އަޢޫޛު ކިޔައިގެން ފަށައިފިނަމަ، ލަޢްނަތްލެއްވި އިބްލީސް އަށް ޟަމީރު ހިނގައިދާނެ ކަމަށް ޓަކައެވެ. މިޘާލަކަށް އަންނަނިވި އާޔަތްތަކަށް ބަލާށެވެ.\n﴿ إِلَيْهِ يُرَ‌دُّ عِلْمُ السَّاعَةِ۝﴾ الفصلت:47\nމާނައަކީ: “ޤިޔާމަތް ދުވަސް އައުމުގެ ވަގުތު ދެނެވޮޑިގަތުންވަނީ ހަމައެކަނި އެކަލާނގެއަށެވެ.”\nހަމައެފަފަދައިން އަންނަނިވި އާޔަތް:\n﴿ وَهُوَ الَّذِي أَنشَأَ جَنَّاتٍ مَّعْرُ‌وشَاتٍ وَغَيْرَ مَعْرُ‌وشَاتٍ وَالنَّخْلَ وَالزَّرْ‌عَ مُخْتَلِفًا أُكُلُهُ وَالزَّيْتُونَ وَالرُّ‌مَّانَ مُتَشَابِهًا وَغَيْرَ مُتَشَابِهٍ ۚ ۝﴾ الأنعام:141\nމާނައަކީ: “އެކަލާނގެއީ، ފެތުރޭ ވެޔޮތަކާއި، ވެޔޮނޫން ގަސްތަކުގެ ބަގީޗާތަކާއި، އޭގެ މޭވާއާއި، އޮށްޓަރު ތަފާތުވެގެންވާ ޙާލު، ކަދުރުރުކާއި، ގޮވާމާއި، އެއްވައްތަރު ވެގެންވާ ޙާލުގައްޔާއި، އެއްވައްތަރުވެގެން ނުވާޙާލުގައި، ޒައިތޫންޏާއި، އަންނާރު އުފެއްދެވި ރަސްކަލާނގެއެވެ..”\nމިފަދަ އާޔަތްތަކުން ކިޔަވަން ފަށާއިރު ހަމައެކަނި އަޢޫޛު ކިޔާފައި ފަށާނަމަ ލަޢްނަތްލެއްވި އިބްލީސް އަށް ޟަމީރު ހިނގައިދާނެ ކަމަށް ޓަކައި ބިސްމި ކިޔުމަށް އެބޭފުޅުން ވިދާޅުވެއެވެ.\nތައުބާ ސޫރަތް ފެށުމުގެ ކުރިން ބިސްމި ކިޔުން:\nމިއީ މަކްރޫހަ ކަމެއްކަމުގައި ގާރީވެރިންނާއި ޢިލްމުވެރިން ވިދާޅުވެއެވެ.\nއިމާމް އަޙްމަދު رحمه اللهُ އާއި ސުވާލު ކުރެވުނެވެ. އަންފާލް ސޫރަތާއި ތައުބާ ސޫރަތާއި ދެމެދު ބައި ކުރުމަށް ޓަކައި ނުވަތަ ދެސޫރަތް ވަކި ކުރުމަށް ޓަކައި ދެސޫރަތް ދެމެދުގައި ބިސްމި ކިޔިދާނެތޯއެވެ؟ ޖަވާބުގައި ވިދާޅުވިއެވެ. ރަސޫލު الله ﷺ ގެ އަޞްޙާބުން އިޖްމާޢުވެލައްވާފައިވާ ގޮތަށް އުނި އިތުރު ކުރުމެއް ނެތި ކިޔެވުން އެއީ އެންމެ ރަގަޅު ގޮތެވެ. އެބަހީ ދެސޫރަތް ވަކި ކުރުމަށްޓަކައި ދެމެދުގައި ބިސްމި ނުކިޔާށެވެ.\nތައުބާ ސޫރަތުގެ މެދުތެރެއިން ކިޔަވަން ފަށާނަމަ ބިސްމި ކިޔުން:\nމި މައްސަލާގައި ގާރީވެރިން އިޚްތިލާފުވެލައްވާފައި ވެއެވެ. ގާރީވެރިންގެ އިމާމެއް ކަމުގައިވާ އަލްއިމާމް އައްސަޚާވީ رحمه اللهُ ވިދާޅުވެފައިވެއެވެ. “ތައުބާ ސޫރަތުގެ މެދުތެރެއިން ކިޔަވަން ފަށާނަމަ ބިސްމި ކިޔުން ސުންނަތެއް ކަމާއި މެދުގައި ޚިލާފެއް ނެތެވެ. ތައުބާ ސޫރަތް ފެށޭތަނުގައި ބިސްމިކިޔުމާއި މެދުތެރެއިން ކިޔުމާއި ތަފާތެވެ.”\nނަމަވެސް އަލްޖަޢުބަރީ رحمه الله މި ވާހަކަ އަށް ރައްދު ދެއްވާ ވިދާޅުވިއެވެ. “ތައުބާ ސޫރަތުގެ މެދުތެރެއިން ކިޔަވަން ފެށި ނަމަވެސް ބިސްމި ކިޔުމަކީ މަކްރޫހަ ވެގެންވާ ކަމެކެވެ. އަދި މިމައްސަލާގައި އެންމެ ރަގަޅު ގޮތަކީ ވެސް އެއީ އެވެ. އެހެނީ މިސޫރަތުގެ ފެށޭ ކޮޅުގައިވެސް ބިސްމި ނުވާ ސަބަބަކީ މި ސޫރަތަކީ ކަނޑީގެ މައްޗަށް ބާވާލެއްވުނު ސޫރަތަކަށް ވެފައި، މި ސޫރަތުގައި އެހެން ސޫރަތްތަކުގައި ނެތްވަރަށް މުނާފިގުންގެ ފަޟީޙަތުގެ ވާހަކަތައް ހުރުމުން، ސޫރަތުގެ ފެށޭކޮޅުގައި ނެތް އެއްޗެއް މެދުތެރެއިންވެސް ނެތުން މާ އައުލާކަން ބޮޑެވެ. (ބައްލަވާ: الآدَابُ الشَّرْعِيَّةُ لِابْنِ الْمُفْلِحِ 2/325، الْمَوْسُوْعَةُ الْفِقْهِيَّةُ 13/253، الْفَتَاوَى الْفِقْهِيَةُ الْكُبْرَى1/52.)\nނަމާދުގައި ބިސްމިން ކިޔުން\nއަލްޙަމްދު ކިޔަވަން ފަށާއިރު އަދި އަލްޙަމްދު ނިންމާ ސޫރަތް ފަށާއިރު ބިސްމި ކިޔުން\nނަމާދުގައި ސޫރަތުލް ފާތިޙާ ފެށުމުގެކުރިންނާއި ތައުބާ ސޫރަތް ފިޔަވާ އެހެން ސޫރަތްތައް ކިޔަވަން ފެށުމުގެ ކުރިން ރަސޫލު الله ﷺ ބިސްމި ވިދާޅުވާ ކަމަށް ޘާބިތުވެއެވެ. ވީމާ ނަމާދުގެ ކޮންމެ ރަކްޢަތެއްގައިވެސް ސޫރަތުލް ފާތިޙާ ފެށުމުގެ ކުރިން ބިސްމި ކިޔުން ޝަރުޢުވެގެން ވެއެވެ. އަދި ތައުބާ ސޫރަތް ފިޔަވާ އެހެން ކޮންމެ ސޫރަތެއް ފެށުމުގެ ކުރިން ބިސްމި ކިޔުންވެސް މަޝްރޫޢު ވެގެން ވެއެވެ. (اللَّجْنَةُ الدَّائِمَة لِلْإِفْتَاء ފަތުވާ 6/380.)\nއަލްޙަމްދު ނިންމާ ސޫރަތެއްގެ މެދުތެރެއިން ކިޔެވުން ފަށާ ނަމަ ބިސްމި ކިޔުން\nނަމާދުގެ ކޮންމެ ރަކްޢަތެއްގައިވެސް ސޫރަތުލް ފާތިޙާއަށް ފަހު ކިޔަވާ ބައި ފަށަނީ ސޫރަތެއްގެ މެދުތެރެއިން ކަމުގައިވާނަމަ ބިސްމި ކިޔުން ޝަރުޢުވެގެން ނުވެއެވެ. (اللَّجْنَةُ الدَّائِمَة لِلْإِفْتَاء ފަތުވާ 6/380.)\nނަމާދުގައި ބިސްމި ކިޔަން ޖެހެނީ ބާރަށްތަ ނުވަތަ ސިއްރުންތަ؟\nނަމާދުގައި ބިސްމި ބާރަށް ކިޔުމަކީ ސުންނަތުން ޘާބިތުވާ ކަމެކެވެ. އެއީ ބިދްޢައެއް ނޫނެވެ. އަދި ޙަރާމް ކަމެއްވެސް ނޫނެވެ. ނަމަވެސް ރަސޫލު الله ﷺ ގިނައިން ކުރައްވާފައިވާ ގޮތަކީ ބިސްމި މަޑުން ވިދާޅުވުމެވެ.\nأَنَس4ކިބައިން ރިވާވެގެން ވެއެވެ. أَنَّ النَّبِيَّ x وَأَبَا بَكْرٍ وَعُمَرَfكَانُوا يَفْتَتِحُونَ الصَّلاَةَ بِـ ﴿الْحَمْدُ لِلَّهِ رَبِّ الْعَالَمِينَ ۝﴾ رواه البخاري\nމާނައަކީ: ” ރަސޫލު الله ﷺ އާއި އަބޫބަކުރު އަދި ޢުމަރުf ނަމާދު ފައްޓަވަނީ އަލްޙަމްދު އިންނެވެ.” މާނައަކީ ބިސްމި ވިދާޅުވާ އަޑު ނުއިވެއެވެ.\nوَعِنْدَ أَحْمَدُ: وَكَانُوْا لَا يَجْهَرُوْنَ بِبِسْمِ اللهِ الرَّحْمَنِ الرَّحِيْمِ “ . އިމާމް އަޙްމަދު رحمه الله ގެ ރިވާޔަތުގައި ވެއެވެ. “އެބޭފުޅުން ބިސްމި ބާރަށް ވިދާޅު ނުވެއެވެ.”\nމިއީ (ބިސްމި މަޑުން ކިޔުމަކީ) ޙަނަފީ އަދި ޙަންބަލީ މަޛްހަބުގެ ރައުޔެވެ. ނަމަވެސް އިމަމް ޝާފިޢީ رحمه اللهُ ގެ ރައުޔަކީ ބިސްމި ބާރަށް ކިޔުމެވެ.\nބިސްމި ބާރަށް ކިޔުން އެއީ ސުންނަތް ގޮތް ކަމުގައި ވިދާޅުވާ ޢިލްމުވެރިންގެ ދަލީލަކީ: أَبُوْهُرَيْرَة رضي الله عنه މީސްތަކުންނާއިގެން އިމާމްވެ ނަމާދު ކުރައްވަމުން ބިސްމި ބާރަށް ވިދާޅުވެފައި ނަމާދު ނިމިވަޑައިގެން މީސްތަކުންގެ ގާތުގައި ވިދާޅުވިއެވެ. “ތިމަންކަލޭގެފާނު މި ނަމާދު ކުރީ ކީރިތި ރަސޫލާ ﷺ ނަމާދު ކުރެއްވި ގޮތަށެވެ.”\nމައްސަލާގެ ރާޖިޙް ގޮތަކީ: ސޫރަތުލް ފާތިޙާ ފެށުމުގެ ކުރިން ބިސްމި ސިއްރުން ކިޔުން އެއީ ރަސޫލު الله ﷺ އެންމެ ގިނައިން ކުރެއްވި ގޮތެވެ. ބައެއް ފަހަރަށް (މަދު ފަހަރެއްގައި) ބާރަށް ކިޔުއްވާފައިވާ ސަބަބަކީ އެއީވެސް ހުއްދަ ގޮތެއްކަން އުއްމަތަށް ބަޔާން ކޮށް ދެއްވުމެވެ.\nބިސްމި އަކީ ސޫރަތުލް ފާތިޙާގެ ބައެއްތަ؟\nމި ކަމާއި ގުޅޭގޮތުން އައްޝައިޚް މުޙައްމަދު އަލްއަމީނުއް ޝަންގީޠީI ވިދާޅުވިއެވެ.\n“ބިސްމި އަކީ ސޫރަތުލް ފަތިޙާގެ އާޔަތެއްތޯ ނުވަތަ ކޮންމެ ސޫރަތެއްގެ ފެށޭތަނުގައި އޮންނަ އާޔަތެއްތޯ، މިމައްސަލާގައި ޢިލްމުވެރިންގެ މެދުގައި ޚިލާފު އުފެދިފައިވެއެވެ. ނަމަވެސް އެއީ ސޫރަތުއް ނަމްލުގެ 30 ވަނަ އާޔަތުގެ ބައެއް ކަމާއި މެދުގައި ހުރިހާ ޢިލްމުވެރިން ވެސް އެއްބަސްވެލައްވައެވެ. މާތް ﷲ ވަޙީ ކުރައްވައެވެ. ﴿ إِنَّهُ مِن سُلَيْمَانَ وَإِنَّهُ بِسْمِ اللَّهِ الرَّ‌حْمَـٰنِ الرَّ‌حِيمِ ۝﴾ މާނައަކީ: “އެއީ، ހަމަކަށަވަރުން، سُلَيْمَانُގެފާނުގެ އަރިހުން އައި ސިޓީފުޅެކެވެ. އަދި ހަމަކަށަވަރުން، އޭގައި އަންގަވާފައިވަނީ بِسْمِ اللَّهِ الرَّحْمَنِ الرَّحِيْمِ އެވެ. (ރަޙްމާންވަންތަ ރަޙީމްވަންތަ اللهُ ގެ اِسْمُ ފުޅުން ފަށައިގަންނަމެވެ.)”\nބައެއް ޢިލްމުވެރިން ދެކިލައްވާ ގޮތުގައި ބިސްމި އަކީ ތައުބާ ސޫރަތް ފިޔަވާ އެހެން ހުރިހާ ސޫރަތެއް ފެށޭ ތަނުގައި އޮންނަ މުސްތަގިއްލު އާޔަތެކެވެ.\nބައެއް ޢިލްމުވެރިން ދެކިލައްވާ ގޮތުގައި އެއީ ސޫރަތުލް ފާތިޙާގެ އާޔަތެކެވެ.\nމައްސަލާގެ ރާޖިޙް ގޮތަކީ: ބިސްމި އަކީ ސޫރަތުއް ނަމްލުގެ 30 ވަނަ އާޔަތުގެ ބައެއް ކަމާއި، ތައުބާ ސޫރަތް ފިޔަވާ އެހެން ހުރިހާ ސޫރަތްތަކެއް ފެށޭތަނުގައި އޮންނަ ވަކި ސޫރަތަކަށް ނުވާ މުސްތަގިއްލު އާޔަތެއްކަމެވެ. އަދި ދެސޫރަތް ދެމެދުގައި ބިސްމި އޮތުމުގެ ބޭނުމަކީ ދެސޫރަތް ދެމެދު ފަރަގު ކުރުން ކަމެވެ. (مُذَكِّرَةُ أُصُوْلُ الْفِقْهِ، 66،67.)\nނަމާދަށް ހަށަމް ބަނުމުގެ ކުރިން ބިސްމި ކިޔަން ޖެހޭނެތަ؟\nނަމާދުގައި ބިސްމި ކިޔަން ޖެހެނީ ހަށަމް ބަނދެ، ދުޢާއުލް އިސްތިފްތާޙު ކިޔާ، އަދި އަޢޫޛުވެސް ކިޔާ ނިމި، ސޫރަތުލް ފާތިޙާ ކިޔަވަން ފެށުމުގެ ކުރިންނެވެ.\nނަމާދު ފެށުމުގެ ކުރިން ނުވަތަ ނަމާދަށް ހަށަމް ބަނުމުގެ ކުރިން ބިސްމި ކިޔުއްވި ކަމެއް ނުވަތަ ވަކި ޚާއްޞަ ޛިކްރެއް ކުރެއްވި ކަމެއް ރަސޫލު الله ﷺ ކިބައިން ޘާބިތުވާކަށް ނެތެވެ.\nއިމާމު އިބްނުލް ޤައްޔިމްI ވިދާޅުވެފައިވެއެވެ. ” ރަސޫލު الله ﷺ ނަމާދަށް ތެދުވެ ވަޑައިގެންފިނަމަ، اللهُ أَكْبَرُ ވިދާޅުވެ ނަމާދު ފައްޓަވަނީއެވެ. އޭގެ ކުރިން އެއްވެސް އެއްޗެއް ވިދާޅެއް ނުވެއެވެ.” (زَادُ الْمَعَاد 1/194.)


Developing - JP Congress ge vote medhukandaalumah fahu alun fashaifi\nޖޭޕީ ކޮންގްރެސްގެ ވޯޓް މެދުކަނޑުމަށްފަހު އަލުން ފަށައިފި\nޖުމްހޫރީ ޕާޓީގެ ކޮންގްރެސްގެ ވޯޓުލުން ކުރިއަށް ދަނީ - އަވަސް ފޮޓޯ\nމިހާރު ކުރިއަށްދާ ޖުމްހޫރީ ޕާޓީގެ ގައުމީ ކޮންގްރެސްގައި ނަގާ ހަމަޖެހިފައިވާ ބައެއް ވޯޓުތަކުގެ ވޯޓު ކަރުދާހުގައި މައްސަލަތަކެއް ހުރުމުން ވޯޓުލުން މެދުކަނޑާލުމަށްފަހު އަލުން ފަށައިފި އެވެ.\nވޯޓު ކަރުދާހުގައި މައްސަލަތައް ހުރިކަން ފާހަގަވީ ޕާޓީގެ ރައީސްގެ މަގާމަށް ވޯޓުލުމަށްފަހު ނައިބު ރައީސްގެ މަގާމަށް ވޯޓުލުން ކުރިއަށް ގެންދަނިކޮށެވެ. ވޯޓު ކަރުދާހުގައި ކެންޑިޑޭޓުންގެ ނަމާއި ފޮޓޯއާ ދިމާނުވުންފަދަ މައްސަލަތައް ވަނީ ފާހަގަކުރެވިފަ އެވެ.\nވޯޓުލުން އަލުން ފަށާފައިވަނީ މައްސަލައެއް ނެތް ވޯޓު ކަރުދާސްތަކުން ހޮވަންޖެހޭ މަގާމުތަކުގަ އެވެ. އެގޮތުން އެންމެ ފުރަތަމަ ފަށާފައިވަނީ ޒުވާނުންގެ ގޮފީގެ ރައީސް ކަމުގެ އިންތިހާބެވެ.\nމައްސަލަތައް ޖެހުނު ރައީސް އަދި ނައިބު ރައީސް ވޯޓު ކަރުދާސްތައް އަލުން ޕްރިންޓްކުރުމުގެ މަސައްކަތް މިހާރު ކުރިއަށްދާއިރު އެ ވޯޓުތައް އަލުން ބާއްވާނީ މިރޭގެ ފަހުގެ ވަގުތެއްގަ އެވެ.\nމި ކޮންގްރެސްގައި ޕާޓީގެ މުހިންމު މަގާމުތަކަށް ބޭފުޅުން އައްޔަން ކުރަން ވަނީ ހަމަޖެހިފަ އެވެ. އެގޮތުން ޕާޓީގެ ރައީސް އަދި ނައިބު ރައީސް ހޮވުމަށް ވަނީ ނިންމާފަ އެވެ. އެއީ އަލަށް އައްޔަންކުރާ ދެ މަގާމެވެ. ޕާޓީގެ ރައީސް ކަމަށް ކުރިމަތިލައްވާފައިވަނީ އަލީ ވަހީދު އެކަންޏެވެ. ނައިބު ރައީސް ކަމަށް ކުރިމަތިލައްވާފައިވަނީ ޑރ. މައުސޫމް އެކަންޏެވެ.\nޕާޓީގެ އެންމެ ބާރުގަދަ ގުނަވަން ކައުންސިލަށް 15 މެންބަރަކު ވެސް ކޮންގްރެސްގައި އިންތިހާބުކުރާނެ އެވެ. އެ މަގާމަށް 22 ބޭފުޅަކު ވަނީ ކުރިމަތިލައްވާފަ އެވެ. އޭގެއިތުރުން ޒުވާނުންގެ ގޮއްޕާއި އަންހެނުންގެ ގޮފީގެ އިސް މަގާމުތަކަށް ވެސް ބޭފުޅުން އައްޔަންކުރާނެ އެވެ.


Majilis inthihaabah MDP in ebbasvee 35 dhaairaa akah vaadhakuran | Mihaaru\nރައްޔިތުންގެ މަޖިލިހުގެ އިންތިޚާބަށް، ކޯލިޝަންގައި ހިމެނޭ ޕާޓީތަކުގެ މެދުގައި ދާއިރާތައް ބެހުމާ ގުޅޭ ގޮތުން ލީޑަރުން އިއްޔެ މަޝްވަރާ ކުރައްވަނީ.---ފޮޓޯ: އަލީ ސޯލިހް\nމަޖިލިސް އިންތިޚާބުގައި އެމްޑީޕީން އެއްބަސްވީ 35 ދާއިރާއަކަށް ވާދަކުރަން\n01 ޑިސެމްބަރ 2018 - 19:14 82 comments\nއަންނަ އަހަރު ބާއްވާ ރައްޔިތުންގެ މަޖިލިހުގެ އިންތިޚާބުގައި 61 ދާއިރާ އަކަށް ވާދަކުރަން އެމްޑީޕީން މިހާރު ބޭނުންވެ، އެކަން ކޯލިޝަންގެ އެހެން ޕާޓީތަކަށް ހުށަހެޅި ނަމަވެސް، މީގެ ކުރިން އެ ޕާޓީން އެއްބަސްވެ ސޮއިކޮށްފައި އޮތީ 35 ދާއިރާ އަކަށް ވާދަކުރަން ކަމަށް "މިހާރު" އަށް އެނގިއްޖެ އެވެ.\nމިހާރުގެ ރައީސް އިބްރާހިމް މުހައްމަދު ސޯލިހާއި އެމްޑީޕީގެ ޗެއާޕާސަން ހަސަން ލަތީފް މި އަހަރުގެ ޖުލައި 12 ގައި ސޮއިކުރައްވާފައިވާ އެއްބަސްވުމުގައިވާ ގޮތުން އެމްޑީޕީން 35 ދާއިރާ އަކަށް ވާދަކުރުމުގެ ފުރުސަތު ލިބެނީ ކޯލިޝަން ސަރުކާރުގައި ޕާޓީތަކުގެ ހިއްސާ ބަހައިލުމުންނެވެ.\nއެއްބަސްވުމުގައި އިބްރާހިމް މުހައްމަދު ސޯލިހް ސޮއިކުރެއްވީ އޭރުގެ ރިޔާސީ ކެންޑިޑޭޓުގެ ހައިސިއްޔަތުންނެވެ. އަދި އެމަނިކުފާނާއި ހަސަން ލަތީފަކީ ކޯލިޝަންގެ ޕާޓީތަކުގެ މަޝްވަރާ އަށް އެމްޑީޕީން ކަނޑައަޅާފައިވާ ދެ މަންދޫބުންނެވެ.\nއަދި، އެމްޑީޕީގެ އަސާސީ ގަވައިދު ބުނާ ގޮތުން، އެ ޕާޓީގެ މިހާރުގެ އެންމެ އިސްބޭފުޅަކީ ވެސް އިބްރާހިމް މުހައްމަދު ސޯލިހެވެ. ސަބަބަކީ އެމްޑީޕީއަށް ނިސްބަތްވާ ރައީސަކު ވެރިކަން ކުރައްވާ ނަމަ، އެ މުއްދަތުގައި އެ ޕާޓީގެ އެންމެ އިސްބޭފުޅަކީ އެއީ ކަމަށް އަސާސީ ގަވައިދުގައި ބަޔާން ކޮށްފައި ވުމެވެ.\nއެމްޑީޕީން ވެފައިވާ އެއްބަސްވުމުގައިވާ ގޮތުން ނަމަ، ކޯލިޝަން ސަރުކާރުގައި އެމްޑީޕީގެ ހިއްސާ އަކީ 40 ޕަސެންޓެވެ. ޖުމްހޫރީ ޕާޓީ 25 ޕަސެންޓް، އަދާލަތު ޕާޓީ 15 ޕަސެންޓް އަދި ކުރީގެ ރައީސް މައުމޫން އަބްދުލްގައްޔޫމްގެ ހިއްސާ އަކީ ކޯލިޝަން ސަރުކާރުގައި 20 ޕަސެންޓް ކަމަށް އެމްޑީޕީން ވެސް ވަނީ އެއްބަސްވެފަ އެވެ.\nއެގޮތަށް ކޯލިޝަންގެ ޕާޓީތަކުގެ މެދުގައި ހިއްސާ ބެހުމަށް އެއްބަސްވެފައި ވަނީ އަންނަ އަހަރު ބާއްވާ ރައްޔިތުންގެ މަޖިލިހުގެ އިންތިޚާބާއި 2020 ގައި ބާއްވާ ލޯކަލް ކައުންސިލްތަކުގެ އިންތިޚާބަށެވެ.\nކޯލިޝަނުން އެއްބަސްވާ ގޮތަށް، ކުރިއަށް އޮތް ރައްޔިތުންގެ މަޖިލިހުގެ އިންތިޚާބަށް ހިއްސާ ބަހައިފި ނަމަ، އެމްޑީޕީއަށް ވާދަކުރަން ލިބޭނީ 35 ދާއިރާ އެވެ. ޖުމްހޫރީ ޕާޓީ 22، އަދާލަތު ޕާޓީ 13 އަދި މައުމޫނަށް ލިބޭނީ 17 ދާއިރާ އެވެ. އެގޮތަށް ކުރިއަށް ގެންދަން އެމްޑީޕީން އެއްބަސްވެ ސޮއިކުރީ "18-19" ކޮމިޓީގެ 20 ވަނަ ބައްދަލުވުމުގައި ކުރި މަޝްވަރާގެ އަލީގައި ކަމަށް އެއްބަސްވުމުގައި ބަޔާން ކޮށްފައި ވެ އެވެ.\nނަމަވެސް، އެމްޑީޕީން މިހާރު ބޭނުންވަނީ 61 ދާއިރާ އަކަށް ވާދަކުރަން ކަމަށް ވަނީ އެނގިފަ އެވެ. އަދި އެ ޕާޓީން ވާދަކުރަން ބޭނުންވާ ދާއިރާތައް ކަނޑައަޅަން ނިންމާފައި ވަނީ މިރޭ ބާއްވާ އެ ޕާޓީގެ ގައުމީ މަޖިލިހުގެ ބައްދަލުވުމުގަ އެވެ.\nމަޖިލިހުގެ އިންތިޚާބަށް ކޯލިޝަންގެ ޕާޓީތަކުގެ މެދުގައި ގޮނޑިތައް ބަހާނެ ގޮތަކާ މެދު މަޝްވަރާ ކުރުމަށް އެ ޕާޓީތަކުގެ ލީޑަރުން ވަނީ އެމްޑީޕީގެ އޮފީހުގައި މިދިޔަ ބުރާސްފަތި ދުވަހު ބައްދަލު ކުރައްވައިފަ އެވެ. އަދި އެމްޑީޕީގެ ރައީސް މުހައްމަދު ނަޝީދާއި ޖުމްހޫރީ ޕާޓީގެ ލީޑަރު ގާސިމް އިބްރާހިމް ވެސް ޖުމްހޫރީ ޕާޓީގެ އޮފީހުގައި މިއަދު ބައްދަލުކުރެއްވި އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް އެމްޑީޕީ މެމްބަރު ގާސިމް އިބްރާހިމް (މާމިގިލި) އަދާލަތު ޕާޓީ ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް އެމްޑީޕީގެ ޗެއާޕާސަން ހަސަން ލަތީފް ރައްޔިތުންގެ މަޖިލީހުގެ އިންތިޚާބު 2019\nގޮނޑިތަކާ ބެހޭގޮތުން އެއްބަސްވުމެއް ނޯންނާނެ: ހަސަން\nއަމާޒަކީ ކޯލިޝަން ދެމެހެއްޓުން: އަދާލަތު


Villimale' gai gavaaidhaa khilaafah husbinthah beynunnukurumah male' city council in edhihje – Iru\nކުޑަކުއްޖާ ގްރޫމްކުރި މީހާގެ ބަންދަށް 15 ދުވަސް\nވިލިމާލޭގައި ޤަވާޢިދާ ޚިލާފަށް ހުސްބިންތައް ބޭނުންނުކުރުމަށް މާލެސިޓީ ކައުންސިލުން އެދިއްޖެ\nވިލިމާލޭގައި ޤަވާޢިދާ ޚިލާފަށް ހުސްބިންތައް ބޭނުންނުކުރުމަށް މާލެސިޓީ ކައުންސިލުން އެދިއްޖެއެވެ.\nއެ ކައުންސިލުން ބުނީ ވިލިމާލޭގެ ހުސްބިންތައް ޤަވާއިދާ ޚިލާފަށް ބޭނުން ކުރަމުންދާކަން އެ އިދާރާއަށް ފާހަގަކުރެވިފައިވާ ކަމަށެވެ. އަދި އެކަމަކީ 24 ނޮވެމްބަރު 2019 ގައި ނެރުނު އިއުލާނަކުން މަނާކުރެވިފައިވާ ކަމަށް ކަމަށެވެ.\nފަހަކަށް އައިސް ވިލިމާލޭގެ އެކިސަރަޙައްދުތަކުގައި ހުރި ހުސްބިންތައް ހުއްދަ ނުނަގާ ބިއްގަނޑު ޖަހާ ބަންދުކޮށް ގަސް އިންދާ ހައްދަން ބޭނުންކުރެވެމުންދާ ކަމަށާއި، މިކަމަކީ މާލެ ސިޓީގެ ހުސްބިންތަކާއި، އެކިސަރަހައްދުތަކާއި އަދި މަގުމަތީ ތަކެތި ބެހެއްޓުމުގެ ޤަވާޢިދު ނަންބަރު 2017/R-64 (10 އޯގަސްޓް 2017) އާއި ޚިލާފް ކަމަކަށް ވާތީވެ، (05 އޮކްޓޫބަރު 2020، ހޯމަ) 01 މަސް ދުވަހުގެ ތެރޭގައި ގަސްތައް ނެގުމަށްފަހު ތަން ސާފުކުރުމަށް ކައުންސިލުން ވަނީ އަންގާފައެވެ.\nއިޤްތިޞާދީ ތަރައްޤީ ގެނައުމަށްޓަކައި ގެއްލުމާ ކުރިމަތިލައިގެންވިޔަސް ބޮޑެތި މަސައްކަތްތަކެއް ކުރަންޖެހޭ: ފައްޔާޟް\nވިލިމާލޭގެ ބައެއް ހުސްބިންތަށް ގަސްހެއްދުމަށް ބޭނުންކޮށްފައި\nއަދި މުއްދަތު ހަމަވުމުން ނުނަގާ ހުރި ގަސްތައް މޯލްޑިވްސް ޕޮލިސް ސާރވިސްގެ އެހީތެރިކަމާއިއެކު މާލޭ ސިޓީ ކައުންސިލްއިން ކުރިއަށް ގެންދާނެ ކަމަށާއި މިގޮތަށް ނެގޭ ތަކެއްޗަށް ލިބޭ ގެއްލުމުގެ ޒިންމާ އެ އިދާރާއިން ނުނަގާނެ ކަމަށް ވެސް ވަނީ ބުނެފައެވެ.


Dho?! Jinsee furrasaaraige thuhumathu thakeh: Ellen Show huttumakah?\nޖިންސީ ފުރައްސާރައިގެ ތުހުމަތުތަކެއް؛ އެލެންގެ ޝޯ ހުއްޓުމަކަށް؟\nމި ޝޯގެ ތިން އެގްޒެކެޓީވް ޕްރޮޑިއުސަރުން ކަމަށްވާ ކެވިން ލީމަން، އެޑް ގްލެވިން އަދި ޖޮނަތަން ނޯމާން ސްޓާފުންނަށް ޖިންސީ ފުރައްސާރަ ކުރި ކަމަށް ބަޒްފީޑް ނިއުސް އިން ގެނެސްދިން ޚަބަރެއްގައި ވަނީ ތުހުމަތުކޮށްފަ.\n"ބީ ކައިންޑް" އޭ ބުނެ އަބަދު ވެސް ކޮންމެ ޝޯއެއްގައި އެންމެންނަށް ނަސޭހަތް ދެމުން ދިޔަ އެމެރިކާގެ ޓީވީ ޕާސަނަލިޓީ، އެލެން ޑިޖެނެރަސްއާ އެކު، އޭނާގެ އަމިއްލަ ޝޯގައި 17 އަހަރު ވަންދެން ކްރޫއިންގެ ގޮތުގައި މަސައްކަތްކުރި ބައެއް މީހުން އެ ޝޯގެ ބިތުފަންގި ނަގާފައިވާއިރު، އެމީހުން ބުނަމުން ދަނީ އެލެން އަކީ އޭނާގެ ޝޯގައި ފެންނަ ފަދަ ހިތްހެޔޮ މަޖާ މީހެއް ނޫން ކަމަށެވެ. އަދި އެއްގޮތަކަށް ވެސް އޭނާގެ ސްޓާފުންނަށް ހިތްހެޔޮ މީހެއް ނޫން ކަމަށް ބުނެ ވަރަށް ގިނަ ތުހުމަތުތައް ވަނީ ކޮށްފަ އެވެ. -- އަނެއްކާ ވެސް އިތުރު ތުހުމަތުތަކެއް ވަނީ ފެންމަތިވެފަ އެވެ. އެއީ އެލަން ޝޯގެ ތިން އެގްޒެކެޓީވް ޕްރޮޑިއުސަރުން، ސްޓާފުންނަށް ޖިންސީ ފުރައްސާކުރި ކަމުގެ ތުހުމަތެވެ.\nކޮރޯނާވައިރަހުގެ ސަބަބުން އެމެރިކާ ލޮކްޑައުން އަކަށް ދިއުމާ އެކު އެލެން ހީކުރީ އޭނާގެ "ލޮކްޑައުން" ޖޯކުތަކުން އެކަނި ވެސް ޝޯ ހިފަހައްޓާލެވިދާނެ ކަމަށެވެ. އެކަމަކު ލޮކްޑައުން ތެރޭގައި އެލަންގެ އަސްލު ސޫރަ ގިނަ ބަޔަކަށް ފެނި، އޭނާގެ މަގުބޫލުކަން މިހާރު އެއްކޮށް ކެނޑިއްޖެ އެވެ.\nމި މައްސަލަ އެންމެ ފުރަތަމަ ހޫނުވެ، ބޮޑު ކަންތައްގަނޑަކަށް ވީ، ބަޒްފީޑް ނިއުސް އިން ގެނެސްދިން ޚަބަރެއްގައި އެ ޝޯގައި ކުރިން މަސައްކަތްކުރި 10 ސްޓާފަކާއި އަދި މިހާރު ވެސް މަސައްކަތް ކުރާ ސްޓާފަކު، އެލަން އެކީ ވަރަށް ހަރުކަށި އަދި ނަސްލީ ތަފާތުކުރާ މީހެއް ކަމަށް ތުހުމަތުކުރުމުންނެވެ. އަދި ކޮރޯނާވައިރަސް ފެތުރުނު ފަހުން ސްޓާފުންނަށް މުސާރަ ނުދޭ ވާހަކަތަކާއި އަދި އެމީހުންގެ މަސައްކަތުގެ މާހައުލަކީ ވަރަށް "ޓޮކްސިކް" ތަނެއް ކަމަށް ބުނާ ތުހުމަތުތަކެއް ވެސް ވަނީ ފެންމަތިވެފަ އެވެ.\nމި ތުހުމަތުކާ އެކު، އެފަދަ ކަމެއް ހިނގާފައިވާ ނަމަ މައާފަށް އެދޭ ކަމަށާއި އަދި ކުރިއަށް އޮތް ތަނުގައި އެފަދަ ކަމެއް ވިޔަ ނުދިނުމަށް މަސައްކަތް ކުރާނެ ކަމަށް ބުނެ އެލަން ޝޯގެ ތިން އެގްޒެކެޓީވް ޕްރޮޑިއުސަރުން ވަނީ ޖޮއިންޓް ސްޓޭޓްމަންޓެއް ވެސް ނެރެފަ އެވެ.\nއެ ސްޓޭޓްމަންޓް ނެރުނުތާއި މާ ގިނައިރެއް ނުވެ، މި ޝޯގެ ގެނެސްދޭ "ވޯނާމީޑިއާ" އިން ވަނީ މި މައްސަލަ ތަހުގީގުކުރަމުންދާ ކަމަށް ބުނެފަ އެވެ. އަދި މި މައްސަލައާ ބެހޭގޮތުން އެލަން ޕަބްލިކްގައި އެއްވެސް ވާހަކައެއް ނުދެއްކި ނަމަވެސް، ސްޓާފުން އެ ތުހުމަތުކުރާ ފަދަ ކަމެއް ހިނގާފައިވާ ނަމަ، އެކަމަށް މާފަށް އެދޭ ކަމަށް ބުނެ މެމޯއެއް ހުރިހާ ސްޓާފުންނަށް ފޮނުވި ކަމަށްވެ އެވެ.\nLockdown gai Ellen ge magboolukan ehkkoh kendijje\nޝޯ ހުއްޓާލަކަށް ނޫޅޭ: ޕްރޮޑިއުސަރު\nމި ތުހުމަތުކާ އެކު މިހާރު އެންމެ ގަދައަށް ދެކެވެނީ އެލަން ޝޯ އެއްކޮށް ހުއްޓާލަން އުޅޭ ކަމުގެ ވާހަކަތަކެވެ. އެކަމަކު މި ޝޯގެ ޕްރޮޑިއުސަރު، އޭންޑީ ލެންސާ ވަނީ މި ވާހަކަތައް ދޮގުކޮށްފަ އެވެ.\nމި ޝޯ ހުއްޓާލަން އުޅޭކަމުގެ ވާހަކަ ދެކެވެން ފެށީ، ޝޯގެ ތިން އެގްޒެކެޓީވް ޕްރޮޑިއުސަރުން ކަމަށްވާ ކެވިން ލީމަން، އެޑް ގްލެވިން އަދި ޖޮނަތަން ނޯމާން ސްޓާފުންނަށް ޖިންސީ ފުރައްސާރަ ކުރި ކަމަށް ތުހުމަތުކޮށް، ބަޒްފީޑް ނިއުސް އިން ގެނެސްދިން ޚަބަރަކާ ގުޅިގެންނެވެ. ލީމަން އާއި ގްލެވިން ވަނީ މި ތުހުމަތުތަކަށް އިންކާރު ވެސް ކޮށްފަ އެވެ. އަދި ވެރައިޓީން ރިޕޯޓްކުރި ގޮތުގައި ގެލްވިން އުޅެނީ މިހާރު މި ޝޯ ދޫކޮށްލަން ވެގެންނެވެ.\nއެލެންއާ ދެކޮޅަށް، އެންމެ ފާޅުގައި ފުރަތަމަ ފަހަރަށް ވާހަކަދެއްކި ބޮޑު ސްޓާރަކަށްވީ އެމެރިކާގެ ސްޓޭންޑް-އަޕް ކޮމީޑިއަން ބްރެޑް ގެރެޓް އެވެ. އޭނާ ބުނީ އެލަން ޝޯގައި ވަރަށް އިހާނެތިކޮށް ހިތާފައިވާ ބައެއް މީހުން އޭނާއަށް އެނގޭ ކަމަށެވެ. އަދި މި ޓުވީޓަށް ކުރި ރިޕްލައިއެއްގައި އެމެރިކާގެ އެކްޓްރެސް ލިއާ ތޮމްޕްސަން ވެސް ވަނީ މިއީ ތެދު ވާހަކަތަކެއް ކަމަށް ބުނެފަ އެވެ. އަދި ބައެއް ސްޓާރުން ވަނީ އެލަންގެ ދިފާއުގައި ވެސް ވާހަކަ ދައްކާފަ އެވެ.\nއެހެންވެ، މި ޝޯގެ މުސްތަގުބަލާ މެދުގައި މިހާރު ވަނީ ސުވާލު އުފެދިފަ އެވެ.\nހޮލީވުޑް ޓީވީ ޝޯ


America ge fuluhun anekkaa ves kalhu naslah nisbaiy vaa meehaku maraifi – adduLIVE\nއެމެރިކާގެ ފުލުހުން އަނެއްކާވެސް ކަޅު ނަސްލަށް ނިސްބަތްވާ މީހަކު މަރައިފި\nJun 14, 2020, 13:17 އަމީރާ\nއެމެރިކާގެ ފުލުހުން އަނެއްކާވެސް ކަޅު ނަސްލަށް ނިސްބަތްވާ މީހަކު މަރަފިއިއެވެ.\nމިފަހަރު އެޤައުމުގެ ފުލުހުން މަރާލާފައިވަނި ރޭއިޝާޑް ބްރޫކްސް ނަމަކަށް ކިޔާ މީހެކެވެ. ބްރޫކްސް މަރާލެވުނީ ހުކުރު ދުވަހުގެ ރޭ، އެންޓްލާންޓާގައި ވެންޑީސް ޑްރައިވް ރުތޫ ކައިރިންނެވެ. އޭނާ މަރާލާފައިވަނީ ބަޑި ޖަހައިގެންނެވެ.\nޖޯޖިއާ ބިއުރޯ އޮފް އިންވެސްޓިގޭޝަން (ޖީބީއައި) އިން ބުނާ ގޮތުގައި މިކަން ހިނގަން މެދުވެރިވީ، ހުކުރު ދުވަހުގެ ރޭ 10:33 ހާއިރު ފުލުހުންނަށް ލިބުނު ފޯނު ކޯލަކަށް އެސަރަހައްދަށް ދިއުމަށް ފަހުއެވެ. އެގޮތުން، ހުށައެޅުނު ޝަކުވާ އަކީ ވެންޑީސްގެ ޑްރައިވް ތުރޫގައި މީހަކު ކާރެއް ޕާކު ކޮށްގެން ނިދާފައި އޮތުމުން އެތަނުން ދުއްވާފައިދާ މީހުން އެ ކާރު ވަށާލައިގެން ދާން ޖެހުމެވެ.\nޖީބީއައި އިން ބުނި ގޮތުގައި ފުލުހުން ފުރަތަމަ އޭނާއަށް ދިނީ ސޮބްރައެޓީ ޓެސްޓެެކެވެ. މިޓެސްޓަކީ މީހެއްގެ ހަށިގަނޑުގައި ރަލުގެ އަސަރު ހުރި މިންވަރު ދެނެގަތުމަށް ކުރާ ޓެސްޓެކެވެ. ބްރޫކްސް ވަނީ މިޓެސްޓުން ފެއިލް ވެފައެވެ. އަދި ފުލުހުން އޭނާ ހައްޔަރު ކުރަން އުޅުމުން އޭނާ ވަނީ އެކަމަށް ދެކޮޅު ހަދައި ހުރަސްް އަޅާފައި ކަމަށްވެސް ޖީބިއައި އިން ބުންޏެވެ.\nމިކަމާއި ގުޅިގެން ވެންޑީސްގެ ސެކިއުރިޓީ ކެމެރާތަކާއި، މަންޒަރު ދުށް ފަރާތްތަކުން ފޯރުކޮށްދީފައިވާ ވީޑިއޯ ޖީބީއައި އިން ވަނީ ހޯދާފައެވެ.\nސީއެންއެންގައި ރިޕޯޓު ކޮށްފައިވާ ގޮތުގައި ވީޑިއޯތަކުން ބްރޫކްސް ފުލުހެއްގެ ޓޭޒަރ ގަން ހިފަގެން ދުއްވައި ގަންނަ ތަން ފެނެއެވެ. އަދި ފުލުހުން އޭނާ ފަހަތުން ގޮސް، ބްރޫކްސް އާއި ދިމާލަށް އެމީހުންގެ އަތުގައި އޮތް ޓޭޒަރ ގަން އެއް ޖަހާތަން ފެނެއެވެ. އެއަށް ފަހު ވަކި ހިސާބަކުން ބްރޫކްސް ފުލުހުންނާއި ދިމާލަށް އޭނާގެ އަތުގައި އޮތް ޓޭޒަރ ގަން ދިއްކުރުމުން، ތިން ފަހަރު މަތިން ބަޑި ޖަހާ އަޑު އިވެއެވެ. އެއަށް ފަހު ބްރޫކްސް ބިން މައްޗަށް ތިރިވާ ތަން ފެނެއެވެ.\nސީއެންއެން އިން އިތުރަށް ރިޕޯޓު ކޮށްފައިވާ ގޮތުގައި ލިބިފައިވާ އިތުރު ވީޑިއޯއަކުން، ބްރޫކްސް ބިންމަތީގައި އޮތް އިރުވެސް ނޭވާ ލަމުން ދާކަމަށް ބުނާ އަޑު އިވެއެވެ. ބްރޫކްސް ވަނީ ފަރުވާ ދިނުމަށް ހޮސްޕިޓަލަށް ގެންދެވިފައެވެ. ނަމަވެސް އޭނާ ވަނީ ހޮސްޕިޓަލުގައި މަރުވެފައެވެ.\nމިކަމާއި ގުޅިގެން ވެންޑީސް ކައިރީގައި ގިނަ އަދަދެއްގެ ބަޔަކު ދަނީ އިއްޔެ އިން ފެށިގެން މުޒާހަރާ ކުރަމުންނެވެ. އެގޮތުން ވެންޑީސް ކައިރިން ފެށި މުޒާހަރާވަނީ ފަހުން އެޓްލާންޓާގެ 75/85 އިންޓަސްޓޭޓް ބަންދުކޮށް، އެމަގު އެއްކޮށް ބަންދުކޮށްފައެވެ. އަދި މިހާދިސާ ހިނގި ވެންޑީސް އާއި ކައިރީގައި ތިބި ބައެއް އުޅަނދު ތަކުގައިވެސް އަލިފާން ރޯކޮށްފައެވެ.\nބްރޫކްސް މާރާލި ފުލުސް މީހާ ވަނީ މިހާރު މަޤާމުން ވަކި ކުރެވިފައެވެ. އަދި އެކަމުގައި އިތުރަށް ބައިވެރިވި ފުލުހަކު ވަނީ އެޑްމިނިސްޓްރޭޓިވް ޑިއުޓީއަށް ބަދަލުކޮށްފައެވެ.


Kashmir massailagai mashvaraa kuraane furusatheh adhi neii: Imran | ThePress\nLast Updated 13:28, 04 June\nކަޝްމީރު މައްސަލައިގައި މަޝްވަރާކުރާނެ ފުރުސަތެއް އަދި ނެތް: އިމްރާން\nޖައްމުއާއި ކަޝްމީރު ސްޓޭޓަށް ބާރު ލިބިދޭ މާއްދާ 370 އުވާލުމަށް އިންޑިއާ ސަރުކާރުން ނިންމުމުން ޕާކިސްތާނުގައި މުޒާހަރާ ކުރަނީ / ފޮޓޯ: އަޚުތަރު ސޫމްރޫ\nކަޝްމީރުގެ އިންޑިޔާއާ ވީ ފަޅީގައި ތަންފީޒުކުރަމުންދާ 'ކާފިއު' އުވާނުލާހާ ހިނދަނކު، އިންޑިޔާއާ އެކު މަޝްވަރާކުރާނެ ފުރުސަތެއް ނެތްކަމަށް ޕާކިސްތާނުގެ ބޮޑުވަޒީރު އިމްރާން ހާން ވިދާޅުވެއްޖެއެވެ.\nޕާކިސްތާނާ އަފްގާނިސްތާނު ހިއްސާކުރާ ސަރަހައްދީ އިން ކައިރީގައި ހުންނަވާ، ވާހަކަފުޅު ދައްކަވަމުން އިމްރާން ވިދާޅުވީ އިންޑިޔާއާ ވާހަކަ ދެއްކެން އޮތީ ކަޝްމީރުގައި ތަންފީޒުކުރަމުންދާ ކާފިއު އުވާލައިގެން ކަމަށެވެ.\nކަންމިހެން އޮތްއިރު ކަޝްމީރުގެ އިންޑިއާއާ ވީ ފަޅީގައި ކާފިއު އިއުލާންކޮށްފައި ނުވާނެ ކަމަށް އިންޑިއާއިން ދަނީ ބުނަމުންނެވެ. އަދި ޕާކިސްތާނުން އިދާރީ ކަންކަން ބަލަހައްޓަމުންދާ ކަޝްމީރުގެ ފަޅިއަކީވެސް އިންޑިއާގެ ހައްގެއް ކަމަށާއި، ކޮންމެވެސް ދުވަހަކުން އިންޑިއާގެ މިލްކިއްޔާތާއި ބާރާއި، އިހުތިސޯސްގެ ދަށަށް އެ ސަރަހައްދުވެސް ވަންނާނެ ކަމުގެ އުއްމީދު އެގައުމަށް އެބައޮތް ކަމަށްވެސް އިންޑިއާއިން ވަނީ ބުނެފައެވެ.\nޖައްމުއާއި ކަޝްމީރުގެ ފުރިހަމަ މިލްކުވެރިކަމަށް އިންޑިއާއާއި ޕާކިސްތާނުން އަދިވެސް ތަޅާފޮޅަމުންދާއިރު، މިއިން ދުވަހަކު މިމައްސަލައަށް އަވަސް ހަލެއް ލިބިދާނެ ކަމުގެ އަލި މަގެއް އަދި ނިޝާނެއްވެސް ފެންނާކަށް ނެތެވެ. ކަޝްމީރުގެ މައްސަލައަކީ އިންޑިއާއާއި ޕާކިސްތާނުން އަމިއްލައަށް މަޝްވަރާކޮށްގެން ހައްލުކުރަންޖެހޭ މައްސަލައެއްކަމަށް ބައިނަލްއަގުވާމީ މުޖުތަމައުން ދަނީ ބުނަމުންނެވެ. މިކަމުގެ ތެރެއަށް3ވަނަ ގައުމަކުން ނުވަނުމަށް އިންޑިއާއިން ގޮވާލަމުންދާއިރު، ޕާކިސްތާނުން ދަނީ ކަޝްމީރުގެ މައްސަލަ "ބައިނަލްއަގުވާމީ" ކުރުމަށް ކެނޑިނޭޅީ މަސައްކަތްކުރަމުންނެވެ.\nކަޝްމީރު އިންޑިއާ އިމްރާން ހާން ދުނިޔެ ޕާކިސްތާން


Bimaai falhu thakaa gulhey kankan nimmumuge baaru City council thakah dhenee | Mihaaru\nކެބިނެޓުގެ މިއަދުގެ ބައްދަލުގުން ރައީސް އިބްރާހިމް މުހައްމަދު ސޯލިހް ކުރިއަށް ގެންދަވަނީ.---ފޮޓޯ: ރައީސް އޮފީސް\nބިމާއި ފަޅުތަކާ ގުޅޭ ކަންކަން ނިންމުމުގެ ބާރު ސިޓީ ކައުންސިލްތަކަށް އަލުން ދޭން ނިންމައިފި\n11 ޑިސެމްބަރ 2018 - 19:04 23 comments\nރައީސް އޮފީހުން ބުނިީ، އެގޮތަށް ނިންމީ މިއަދު ބޭއްވި ވަޒީރުންގެ މަޖިލީހުގެ ޖަލްސާގައި، އެކަމާ މެދު މަޝްވަރާ ކުރެއްވުމަށް ފަހު ކަމަށެވެ. އެގޮތުން އިގްތިސާދީ އަދި އިޖްތިމާއީ ބޭނުންތަކަށް ބިމާއި ފަރުތަކާއި ފަޅުތައް ކުއްޔަށް ދިނުމާއި ކުއްޔަށް ހިފުމާއި އެފަދަ ތަންތަނުގައި އިންވެސްޓްކޮށް، އިންވެސްޓްމަންޓްތައް ކައުންސިލްގެ ނަމުގައި މިލްކު ކުރުމުގެ ބާރު ވެސް ސިޓީ ކައުންސިލްތަކަށް ދިނުމަށް ވަޒީރުންގެ މަޖިލީހުން ނިންމާފައިވާ ކަމަށް ރައީސް އޮފީހުން ބުންޏެވެ.\nމީގެ އިތުރުން، ކުއްލި ނުރައްކަލުގެ ހާލަތްތަކުގަ އާއި ކާރިސާތަކުގައި އެހީތެރިކަން ފޯރުކޮށްދޭނެ ނިޒާމްތައް ގާއިމް ކުރުމުގެ ބާރު ވެސް ސިޓީ ކައުންސިލްތަކަށް ދިނުމަށް ވަޒީރުންގެ މަޖިލީހުން ވަނީ ނިންމާފައިވާ ކަމަށް ރައީސް އޮފީހުން ބުންޏެވެ. އަދި އަލުން ދިނުމަށް ނިންމި ބާރުތައް ސިޓީ ކައުންސިލްތަކަށް ދޭނީ އެ ބާރުތައް މިހާރު ހަވާލު ކޮށްފައިވާ އިދާރާތަކުން ކަނޑައަޅާ އުސޫލެއްގެ މަތިން ކަމަށް ރައީސް އޮފީހުން ބުނެ އެވެ.\nލާމަރުކަޒީ ގާނޫނު 2011 ގައި ވުޖޫދަށް އައިއިރު ސިޓީ ކައުންސިލްތަކުގެ ބާރުތަކާއި މަސްއޫލިއްޔަތުތައް އެ ގާނޫނުގައި ކަނޑައަޅާފައި އޮތަސް، ކުރީގެ ރައީސް އަބްދުﷲ ޔާމީންގެ ސަރުކާރުން ވަނީ އެ ގާނޫނު އިސްލާހުކޮށް، ސިޓީ ކައުންސިލްތަކުގެ ބާރުތައް ކަނޑައެޅުން ރައީސްގެ ދަށަށް ބަދަލުކޮށްފަ އެވެ.\nއިތުރު ލިޔުންތައް ކެބިނެޓް ރައީސް އޮފީސް ސިޓީ ކައުންސިލް ލޯކަލް ކައުންސިލްތައް ލާމަރުކަޒީ ހިންގުން ރައީސް އިބްރާހިމް މުހައްމަދު ސޯލިހް


Moonu burugaa alhaa meehun vazeefaain vaki kuraa mahsala hahlu kuran jehey: Shaheem\nމޫނު ބުރުގާ އަޅާ މީހުން ވަޒީފާއިން ވަކި ކުރާ މައްސަލަ ހައްލު ކުރަން ޖެހޭ: ޝަހީމް\nޑރ. މުހައްމަދު ޝަހީމް އަލީ ސައީދު ނޫސްވެރިންގެ ބައްދަލުވުމުގައި ވާހަކަ ދައްކަވަނީ -- އަވަސް ފޮޓޯ | އަހުމަދު ނާއިމް\nމޫނު ބުރުގާ އަޅާ މީހުން ވަޒީފާ އިން ވަކި ކުރާ މައްސަލަ ހައްލު ކުރަން ޖެހޭ ކަމަށާއި އެ މީހުންނަށް ވެސް ވަޒީފާތަކަށް ދެވޭ ގޮތަށް ސިވިލް ސާވިސްގެ ގާނޫނު ބަދަލު ކުރަން ޖެހޭ ކަމަށް ރައީސް ޔާމީންގެ ރަނިން މޭޓް ޑރ. މުހައްމަދު ޝަހީމް އަލީ ސައީދު ވިދާޅުވެއްޖެ އެވެ.\nސަންގު ޓީވީއަށް މިރޭ ދެއްވި އިންޓަވިއުއެއްގައި ވާހަކަދައްކަވަމުން ޝަހީމް ވިދާޅުވީ އެންމެހާ ރައްޔިތުންގެ ހައްގުތައް ހިމާޔަތް ކުރެވިފައި އޮންނަން ޖެހޭނެ ކަމަށް ގަބޫލު ކުރައްވާ ކަމަށާއި މޫނު ބުރުގާގެ މައްސަލާގައި ވަކި އެއްޗެއް ބުނަން ޖެހޭނީ ފަތުވަ ދޭ މަޖިލީހުން ކަމަށެވެ. ނަމަވެސް ވަޒީފާއަށް ނިކުންނަ މީހުން ހެދުން އަޅަން ޖެހޭ ގޮތް ރާއްޖޭގެ ވަޒީފާތަކާ ބެހޭ ގާނޫނުގައި ބުނެފައިވާ ކަމަށާއި އެތަނުގައި މޫނު ބުރުގާގެ މައްސަލައެއް ނޫޅޭ ކަމަށެވެ. އަދި އިސްލާމީ ޝަރީއަތް ހުއްދަ ކުރާ ކޮންމެ ހެދުމެއްގައި ވަޒީފާއަށް ދެވެން ޖެހޭނެ ކަމަށާއި މައްސަލަ އުޅެނީ ގަވައިދުގައި ކަމަށް ޝަހީމް ވިދާޅުވި އެވެ. އަދި އެކަން ރަނގަޅު ކުރުމަކީ ސިވިލް ސާވިސް ކޮމިޝަންގެ މައްސޫލިއްޔަތެއް ކަމަށް ވެސް ޝަހީމް ވިދާޅުވި އެވެ.\n"މިހާރު ގަވައިދުތައް ހުރި ގޮތުން މޫނު ބުރުގާ އަޅާ މީހުންނަށް ވަޒީފާގައި ނޫޅެވެނީ، އެހެންވެ އެއީ ސިވިލް ސާވިސް އިން ހައްލު ކުރަން ޖެހޭ މައްސަލައެއް،" ޝަހީމް ވިދާޅުވި އެވެ. "އިސްލާމީ ޝަރީއަތް ހުއްދަ ކުރާ ކޮންމެ ހެދުމެއްގައި ވަޒީފާއަށް ދެވެން ވާނެ، ދެން އޮންނާނީ ކޮންކަހަލަ ގޮތަކަށްތޯ އެ ގަވައިދުތަކާ ކަންކަން ކުރިޔަަށް ގެންދާނީ އެކަންކަން ކަނޑައަޅާނީ ކަމާ ބެހޭ އިދާރާތަކުން"\nމޫނު ބުރުގާ އަޅާތީ ސްކޫލެއްގެ ޓީޗަރަކު ވަޒީފާ އިން ވަކި ކުރި މައްސަލައަކާއި ސަރުކާރުގެ އެހެން މުއައްޒަފަކު ވަކި ކުރި މައްސަލައެއް މިދިޔަ އަހަރުގެ ތެރޭގައި ވަނީ ފެންމަތިވެފަ އެވެ. އެކަމާ ގުޅިގެން އިލްމުވެރިންގެ ފާޑު ކިޔުން ވަރަށް ބޮޑަށް ސަރުކާރަށް އަމާޒުވި އެވެ.\nސިވިލްސާވިސް ކޮމިޝަން އިސްލާމިކް މިނިސްޓްރީ ޑރ. މުހައްމަދު ޝަހީމް އަލީ ސައީދު\nފަތުވާ މަޖިލިސް އޮތީ "ޕެރަލައިޒް" ކޮށްފައި: ޝަހީމް


30 aharun matheege anhenunnah libey kudhinge depression bodu\n30 އަހަރުން މަތީގެ އަންހެނުންނަށް ލިބޭ ކުދިންގެ ޑިޕްރެޝަން ބޮޑު\nއާންމުކޮށް ކޮންމެ ދުވަހަކު ވެސް މޫޑް ހަރާބުވެފައިހުރުން. ހާއްސަކޮށް ހެނދުނު ގަޑީގައި.\nއާދަޔާހިލާފަށް ވަރުބަލިކަން އިހްސާސްކުރެވުން. ކޮންމެ ދުވަހަކު ވެސް.\nތިމާ އަކީ ގޯސްމީހެއް ކަމަށް ހީކުރެވުން. އަގެއް ނެތް މީހެއް ކަމަށް ވިސްނުން.\nކަންކަމަށް ފޯކަސްނުކުރެވި ބޮލުން ނެއްޓިގެން ދިއުން.\nހަމަނިދި ނުލިބުން. ނުވަތަ މާގަދަ އަށް ނިދުން. ކޮންމެ ދުވަހަކު ވެސް.\nދުވަހުގެ ހަރަކާތްތަކުން އުފާނުލިބުން، ބައިވެރިވުން ކުޑަވުން\nއަމިއްލަ އަށް މަރުވުމާއި މަރާ މެދު ފިކުރުކުރެވުން\nބަރުހެލިކަން. މަސައްކަތްނުކުރެވޭކަމުގެ އިހްސާސް.\nއާދަޔާހިލާފަށް ހިކުން. ނުވަތަ ބަރުވުން.\nއުމުރުން 30 އަހަރުން މައްޗަށް ގޮސްފައިވާ އަންހެނުންނަށް ލިބޭ އަންހެން ކުދިންނަށް އެމީހުންގެ ފުރާވަރުގެ އަހަރުތަކުގައި ޑިޕްރެޝަންގެ މައްސަލަ ބޮޑުވާ ކަމަށް އާ ދިރާސާއަކުން ދައްކައިފި އެވެ.\nޔުނިވާސިޓީ އޮފް ވެސްޓާންސް އޮސްޓްރޭލިއާގެ ތަޖުރިބާކާރުންގެ ޓީމަކުން މި ދިރާސާއެއްކޮށްފައި ވަނީ އެގައުމުގައި 1989 ވަނަ އަހަރުން ފެށިގެން 1991 ވަނަ އަހަރާ ހަމަ އަށް އުފަންވި ކުދިންގެ މައުލޫމާތު އެއްކޮށްގެންނެވެ. ޖާނަލް އޮފް އެބްނޯމަލް ސައިކޮލޮޖީގައި ޝާއިއުކޮށްފައިވާ ރިޕޯޓްގައި ބުނެފައި ވަނީ އުމުރުން 30 އަހަރާއި 34 އަހަރާ ދެމެދުގެ އަންހެނުންނަށް ލިބޭ ކުދިންގެ ޑިޕްރެޝަންގެ މައްސަލަތަކާއި ސްޓްރެސް އަދި އެންޒައެޓީގެ މައްސަލަތައް، 30 އަހަރު ނުފުރޭ އަންހެނުންގެ ކުދިންނަށް ވުރެ ބޮޑު ކަމަށެވެ.\nމި ދިރާސާގެ ތަޖުރިބާކާރުން ބުނެފައި ވަނީ އަންހެން މީހާ އަކީ 34 އަހަރުން މައްޗަށް ގޮސްފައިވާ މީހެއް ނަމަ އޭނާ އަށް ލިބޭ އަންހެން ކުދިންނަށް މިފަދަ ނަފުސާނީ މައްސަލަތަކުގެ ނުރައްކާ އަދި ވަކިން ހާއްސަކޮށް ޑިޕްރެޝަންގެ މައްސަލަ ބޮޑެވެ.\nއެހެން ނަމަވެސް އުމުރުން ދުވަސްވީ އަންހެނުންނަށް ލިބޭ ފިރިހެން ކުދިންނަށް މިފަދަ ނަފްސާނީ މައްސަލަތަކެއް ކުރިމަތިވާކަމަކަށް މި ދިރާސާއަކުން ނުދައްކަ އެވެ. އަދި މަންމަގެ އުމުރުގެ ތަފާތަކުން ދަރިފުޅަށް އަސަރުތަކެއްކުރިއަސް ބައްޕަގެ އުމުރުގެ ތަފާތަކުން ދަރިފުޅުގެ ސިއްހަތަށް އަސަރުތަކެއް ކުރާ ކަމަކަށް ވެސް ނުދައްކަ އެވެ.\nޑިޕްރެޝަން ހުންނަކަން ދެނެގަންނާނީ ކިހިނެތް؟\nމޮޅިވެރިކަމަކީ އިންސާނާގެ ހަޔާތުގެ ދިގު ދަތުރުގައި ދިމާވެދާނެ ކަމެކެވެ. އެހެން ނަމަވެސް މި ހިތްދަތިކަމެއް ނުވަތަ މާޔޫސްކަމަކާ ކޮންމެ ދުވަހަކު ކުރިމަތިލާންޖެހިއްޖެ ނަމަ އެއީ ސިއްހީ މައްސަލައެއް ކަމަށް ބަލަން ޖެހެ އެވެ.\nޑިޕްރެޝަން އަކީ ނަފްސާނީ ބަލިކަށިކަމުގެ ނުވަތަ ފަރުވާ ހޯދަން ޖެހޭ ނަފުސާނީ ބަލިތަކުގެ ތެރެއިން އެންމެ އާންމު އަދި ނިކަން ނުރައްކާ ވެސް ބޮޑު މައްސަލައެކެވެ. ޑިޕްރެޝަން ހުންނަ މީހުންނަކީ އާންމުކޮށް ހިތާމައާއި ހިތްދަތިކަން އިހްސާސްކުރެވޭ މީހުންނެވެ.\nމިސާލަކަށް ދިމާވެފައިވާ މައްސަލައަކުން ސަލާމަތްވާނެ ގޮތެއް ނެތް ކަމަށް ހީވުމާއި އުއްމީދު ގެއްލުމާއި އަގެއްނެތްކަން އިހްސާސްވުމަކީ ޑިޕްރެޝަންގެ މައްސަލަ އެވެ.\nތިރީގައި ބަޔާންކޮށްފައިމިވާ ކަންތައް ނުވަތަ ސިފަތައް އެކުގައި ކޮންމެ ދުވަހަކުހެން ތަޖުރިބާކުރަން ޖެހިފައިވާ ނަމަ މައްސަލައަކީ ޑިޕްރެޝަން އެވެ.


SunOnline: Male gai agu dheegen park kureveyne inthizaamu hamajassaifi\nމާލޭގައި އަގުދީގެން ޕާކު ކުރެވޭނެ އިންތިޒާމު ހަމަޖައްސައިފި\nއައިޝަތު ފަރީޙާ 17 Sep 2019, 14:21\nމާލެ --ސަން ފޮޓޯ/ މުހައްމަދު އަފްރާޙް\nމ. ދަންޑަހެލުގޭގައި ތަރައްގީކޮށްފައިވާ ޕާކިންޒޯނުގައި އަގު ދީގެން ޕާކު ކުރެވޭނެ އިންތިޒާމު ހަމަޖައްސައި، އެކަމުގެ އުސޫލު އާންމުކޮށްފި އެވެ.\nދަންޑަހެލުގޭ ޕާކިން ޒޯމުގައި ހަތަރު ފުރޮޅުލީ 40 އުޅަނދު ޕާކު ކުރެވޭނެ އެވެ. ސިޓީ ކައުންސިލް އިން މިއަދު ކުރި އިއުލާނެއްގައި ބުނީ އެ ސަރަހައްދުގައި ޕާކު ކުރުމަށް އެދި ހުށަހަޅަން ޖެހޭ ފޯމު މާދަމާއިން ފެށިގެން ސިޓީ ކައުންސިލުން ދޫކުރާނެ ކަމަށެވެ.\n2. ކާރު،ލޭންޑްރޯވަ، ވޭން، ކުޑަ ޕިކަޕް - މަހުފީ: 3000 ރުފިޔާ، ފުރަތަމަ 30 މިނެޓު ހަމަވުމުން އިތުރުވާ ކޮންމެ ގަޑިއަކަށް 20 ރުފިޔާ\n3. 500-2000 ކިލޯ އާއި ދެމެދުގެ ޕިކަޕް - މަހުފީ: 3500 ރުފިޔާ، ގަޑިއަކަށް،ފުރަތަމަ 30 މިނެޓު ހަމަވުމުން އިތުރުވާ ކޮންމެ ގަޑިއަކަށް 25 ރުފިޔާ\nސިޓީ ކައުންސިލްގެ އުސޫލުގެ ދަށުން ފުރަތަމަޖާގަ ދޫކުރުމުގައި ޕާރކިން ޒޯންތަކުގައި ހުރި ޖާގައަށް ވުރެ ފުރުސަތަށް އެދި ހުށަހަޅާފައިވާ ފަރާތްތައް ގިނަ ނަމަ ޖާގަދޫކުރާނީ ގުރުއަތުން ކަމަށާއި ޒޯނުން ޖާގަދޫކުރާނީ ގުރުއަތު ތަރުތީބުން ކަމަށް ސިޓީ ކައުންސިލުން ބުންޏެވެ. ޕާކުކުރުމުގެ ހުއްދައަށް އެދޭ އުޅަނދަކީ، މިހާރު ދުއްވަން ބޭނުންކުރާ ހާލަތުގައިވާ، މާލޭސިޓީގައި ޤަވާޢިދުން ރަޖިސްޓްރީކޮށް، ރޯޑްވާދިނަސް އާކޮށް އަހަރީ ފީދައްކާ، އަދި އިންޝުއަރެންސް ކޮށްފައިވާ އުޅަނދުފަހަރު ކަމުގައި ވާންވާނެ ކަމަށާއި ޒޯނުން ޖާގަ ދޫކުރާނީ ޕާކުކުރަން އެދޭފަރާތުގެ ނަމުގައި ކަނޑައެޅޭ ވަކި ބާވަތެއްގެ ވަކި ރަޖިސްޓްރީ ނަމްބަރެއްގެ ވަކި އުޅަނދެއް ޕާކުކުރުމަށް ކަމަށް ވެސް އުސޫލުގައިވެ އެވެ. އެޖާގައިގައި އެހެން ބާވަތެއްގެ ނުވަތަ އެހެން ރެޖިސްޓްރީ ނަމްބަރެއްގެ ވެހިކަލެއް ޕާކު ކުރުމަކީ މަނާކަމެއް ކަމަށާއި ޕާކުކުރުމުގެ ހުއްދަދެވޭ އުޅަނދެއް އެހެން ފަރާތަކަށް ދީ ނުވަތަ ވިއްކައިފި ނަމަ އެއުޅަނދު ބޭއްވުމަށް ދެވިފައިވާ ހުއްދަ ބާތިލުވާނެކަމަށް އުސޫލުގައި ބުނެފައިވެ އެވެ.\nމާލޭގެ ޕާކިން މައްސަލައަށް ހައްލު ގެނައުމަށް ސިޓީ ކައުންސިލާ ޕްލޭނިން މިނިސްޓްރީ އަދި ޓްރާންސްޕޯޓް މިނިސްޓްރީ ގުޅިގެން ދަނީ ގިނަ މަސައްކަތްތަކެއް ކުރަމުންނެވެ. އެގޮތުން މިހާތަނަށް މާލޭގައި ޕާކިން އަށް ހާއްސަ ގިނަ ޖާގަތަކެއް ތައްޔާރުކޮށްފައިވާކަމަށް ޕްލޭނިން އިން ވަނީ ބުނެފަ އެވެ.\nއޭގެ ތެރޭގައި ދަންޑަހެލުގޭގައި ތަރައްގީކޮށްފައިވާ ސަރަހައްދާއި އަސަރީ ކެފޭ ހިންގި ސަރަހައްދުގައި ތަރައްގީކޮށްފައިވާ ޕާކިން ޒޯން އަދި ހީނާމާގޭގައި ތަރައްގީކޮށްފައިވާ ޕާކިން ޒޯނު ހިމެނެ އެވެ. މީގެ އިތުރުން ހެވީ ވެހިކަލްތަކަށް ހާއްސަކޮށްގެން މާލޭ އިންޑަސްޓްރިއަލް ވިލެޖުގައި ވެސް ޕާކިން ސަރަހައްދެއް ގާއިމްކޮށްފައިވާ ކަމަށް އެ މިނިސްޓްރީ އިން ބުންޏެވެ.\nޕްލޭނިން މިނިސްޓްރީ އިން ބުނީ މާލެއަށް ދިމާވެފައިވާ ޕާކިންގެ މައްސަލައަށް ހައްލު ހޯދުމަށް އަޅާ ޕާކިން ބިލްޑިންގެ ކޮންސެޕްޓަށް ބަދަލު ގެންނަން ޖެހޭ ކަމަށެވެ. ޕާކިން ޖާގަ އިތުރު ކުރުމަށް ހަތް ސަރަހައްދެއްގައި ޕާކިން ޖާގަ ހަދައި ފަސް ސަރަހައްދެއްގައި ޕާކިން ޖާގަ ތަރައްގީކުރުމުގެ މަސައްކަތް މިހާރު ކުރިއަށް އެބަދެ އެވެ. ޕާކިން ބިލްޑިން ހަތަރު ސަރަހައްދެއްގައި އަޅަން ނިންމާފައިވާ އިރު މިހާރު ކުރިއަށްދަނީ ކޮންސެޕްޓު ޑިޒައިންގެ މަސައްކަތެވެ.


BREAKING NEWS: Ithuru 79 Meehun Covid Ah Fassivejje - Vaguthu\nމިއަދު ރާއްޖެ އިން އިތުރު 79 މީހުން ކޮވިޑް-19 އަށް ފައްސިވެއްޖެއެވެ.\nމިއަދު މާލެ އިން ފައްސިވީ 28 މީހުންނެވެ. އަތޮޅުތެރޭގެ މީހުން ދިރިއުޅޭ ރަށްތަކުން 42 މީހުން އަދި ރިސޯޓްތަކުން އިތުރު 11 މީހުން މިއަދު ފައްސިވިއެވެ. މިއަދަކީ މިމަހު މާލެ އިން އެންމެ މަދު ބަޔަކު ކޮވިޑަށް ފައްސިވި ދުވަހެވެ.\nމިއަދު ކޮވިޑަށް ޓެސްޓް ކޮށްފައި ވަނީ 3983 މީހުންނެވެ. މިއަދު ކޮވިޑަށް ޓެސްޓް ކުރި މީހުންގެ ތެރެއިން ކޮވިޑަށް ފައްސިވީ %1.98 މީހުންނެވެ.\nކޮވިޑަށް ފައްސިވި މީހުންނާއިއެކު ސެޕްޓެމްބަރ މަހު ރާއްޖެ އިން ކޮވިޑަށް ފައްސިވި މީހުންގެ ޖުމްލަ އަދަދު ވަނީ 2543 އަށް އަރާފައެވެ. އޭގެތެރެއިން 1447 މީހުން ފައްސިވީ އަތޮޅުތެރޭގެ މީހުން ދިރިއުޅޭ ރަށްތަކުންނެވެ. މާލެ އިން ސެޕްޓެމްބަރ މަހު ފައްސިވެފައި ވަނީ 844 މީހުންނެވެ. ރިސޯޓްތަކުންނާއި ސަފާރީތަކުންނާއި ސިނާއީ މަސައްކަތް ކުރާ ރަށްތަކުން ސެޕްޓެމްބަރ މަހު ވަނީ 252 މީހުން ފައްސިވެފައެވެ.\nމިހާރު ރާއްޖޭގައި 1609 މީހުން ކޮވިޑް ޖެހިފައި އެބަތިއްބެވެ. އޭގެތެރެއިން 23 މީހުންނަށް ހޮސްޕިޓަލްގައި އަންނަނީ ފަރުވާ ދެމުންނެވެ. މިއަދު ވަނީ 133 މީހުން ކޮވިޑުން ރަނގަޅު ވެފައެވެ.\nރާއްޖެ އިން މިހާތަނަށް ކޮވިޑަށް ފައްސިވި މީހުންގެ ޖުމްލަ އަދަދު ވަނީ 83655 އަށް އަރާފައެވެ. އޭގެތެރެއިން 81804 މީހުން ވަނީ ކޮވިޑުން ރަނގަޅު ވެފައެވެ. ކޮވިޑް ޖެހިގެން މިހާތަނަށް ރާއްޖެ އިން 229 މީހުން ނިޔާވެއްޖެއެވެ.


Furathama red card Colombia ah, Japan athun vee bali\nފުރަތަމަ ރަތްކާޑު ކޮލަމްބިއާއަށް، ޖަޕާން އަތުން ވީބަލި\nޖަޕާން ކުޅުންތެރިން ލަނޑު ޖެހުމަށް ފަހު އުފާ ކުރަނީ --- ފޮޓޯ: ފީފާ\nޖަޕާން އަތުން ކޮލަމްބިއާ 2-1 ބަލިވި މެޗުގައި، މިއަހަރުގެ ވޯލްޑްކަޕުގެ ފުރަތަމަ ރަތް ކާޑު ކޮލަމްބިއާގެ ކާލޯސް ސަންޗޭޒްއަށް ދައްކައިފި އެވެ.\nމެޗު ފެށިގެން ތިން ވަނަ މިނެޓްގައި، ޖަޕާންގެ ޝިންޖީ ކަގާވާ، ކޮލަމްބިއާގެ ގޯލާ އަމާޒުކޮށް ފޮނުވާލި ބޯޅަ، ޕެނަލްޓީ އޭރިއާ ތެރެއިން ކާލޯސް ސަންޗޭޒް ވަނީ ބޯޅައިގައި ގަސްތުގައި އޮތްލާފަ އެވެ. ގަސްތުގައި ބޯޅައިގައި އަތް ލުމުން މެޗުގެ ރެފްރީ ވަނީ ކާލޯސް ސަންޗޭޒް އަށް ސީދާ ރަތް ކާޑެއް ދައްކައި ދަނޑުން ފޮނުވާލާފަ އެވެ.\nކާލޯސް ސަންޗޭޒްއަށް ރެފްރީ ރަތް ކާޑު ދައްކަނީ\nޖަޕާނަށް ލިބުނު ޕެނަލްޓީން، މެޗުގެ ހަ ވަނަ މިނެޓްގައި ލަނޑު ކާމިޔާބު ކުރީ ކަގާވާ އެވެ. އޭނާ ގޯލްތެރެއަށް ބޯޅަ ފޮނުވާލީ، ކޮލމްބިއާގެ ކީޕަރު ޑޭވިޑް އޮސްޕީނާއަށް ވެސް އޮޅުވާލުމަށް ފަހު އެވެ.\nކޮލަމްބިއާ އިން އެއް ކުޅުންތެރިޔަކު މަދުވި ނަމަވެސް، ފުރަތަމަ ހާފުގައި އެ ޓީމުން އެހާބޮޑަށް އެތަން ފެނިގެން ނުދިޔަ އެވެ. ކޮލަމްބިއާއިން ވަނީ ޖަޕާންގެ ފަހަތަށް ބާރު ބޮޑު ކޮށްފަ އެވެ.\nކްއެންޓްރާއޯ (20) ކޮލަމްބިއާގެ ލަނޑު ޖެހުމަށް ފަހު އުފާ ފާޅު ކުރަނީ --- ފޮޓޯ: ފީފާ\nކޮލަމްބިއާގެ ލަނޑު މެޗުގެ 39 ވަނަ މިނެޓްގައި ލިބުނު ހިލޭ ޖެހުމަކުން ކާމިޔާބު ކުރީ ހުއާން ކްއެންޓްރާއޯ އެވެ. ޖަޕާންގެ ޕެނަލްޓީ އޭރިއާގެ ކަނާ ދިމާލުން ލިބުނު ހިލޭ ޖެހުން، ތިރިތިރިން އޭނާ ފޮނުވާލި ބޯޅަ ގޯލް ތެރެއަށް ވަނެވެ. ޖަޕާންގެ ކީޕަރު އިޖީ ކަވަށިމާ އެބޯޅަ ނެރުނީ ގޯލް ލައިން އެތެރެއިންނެވެ. ގޯލް ލައިން އެތެރެއިން ބޯޅަ ނެރުމަށް ފަހު ކަވަށިމާ ވަނީ ގޯލަށް ބޯޅަ ނުވަންްނަ ކަމަށް އެޕީލްކޮށްފަ އެވެ. ނަމަވެސް ގޯލްލައިން ޓެކްނޮލަޖީން ދެއްކީ ގޯލްގެ ލައިން އެތެރެއަށް ބޯޅަ ވަދެފައިވާ ކަމަށެވެ.\nކޮލަމްބިއާއަށް މައްސަލަ ކުރިމަތިވީ، ދެ ވަނަ ހާފުގަ އެވެ. ޖަޕާނުން ވަނީ ދެ ވަނަ ހާފުގައި ރަނަގަޅު ހަމަލާތަކެއް ކޮލަމްބިއާގެ ގޯލަށް ފޮނުވާލާފަ އެވެ.\nޖަޕާންގެ މޮޅު ކޮށްދިން ލަނޑު މެޗުގެ 73 ވަނަ މިނެޓްގައި ޔުޔާ އޮސާކާ ކާމިޔާބު ކުރީ ހޮންޑާ ނަގައިދިން ބޯޅަ ބޮލުން ގޯލްތެރެއަށް ފޮނުވާލައިގެންނެވެ. މުޅި ކޮލަމްބިއާގެ ޓީމު ޑިފެންސްގައި ތިއްބައި އޮސާކޯ ގޯލްތެރެއަށް ފޮނުވާލީ އޭނާ ވެސް މާކު ކޮށްގެން ހުއްޓަ އެވެ.\nކޮލަމްބިއާގެ ތަރި ހަމޭސް ރޮޑްރިގޭޒް ކުޅެން ނިކުތީ ބަދަލު ކުޅުންތެރިޔެއްގެ ގޮތުގައެވެ. އޭނާ ކުޅެން ނިކުތުމުން ޖަޕާންގެ ފަހަތަށް ބާރު ބޮޑު ކުރި އެވެ. ޕެނަލްޓީ އޭރިއާގެ ތެރެއިން އޭނާ ފޮނުވާލި ބޯޅައަށް ހުރަސް އެޅީ ޖަޕާންގެ ޔޫތޯ ނަގަމޯޓާއެވެ. ހަމޭސް ބޯޅައިގައި ޖަހަޖަހައި އޮތްއްވައި ނަގަމޯޓޯ ވަނީ އެ ބޯޅައަށް ފައި ދިއްކޮށް ބޯޅަ ކޯނަރަކަށް ބޭރުކޮށްލާފަ އެވެ.\nވޯލްޑް ކަޕް 2018 ޖަޕާން


SunOnline: ''Nina'' ge first look miothy\n''ނީނާ''ގެ ފަސްޓް ލުކް މިއޮތީ\nއަހުމަދު ޖައިޝަން 08 Feb 2020, 09:30\nނީނާ ފިލްމުގެ ފަސްޓް ލުކް މަންޒަރަކީ ލ. އަތޮޅުގައި ނަގާފައިވާ މަންޒަރެއް --- ފޮޓޯ : ދިރާގު\nޑައިރެކްޓަރު އިލްޔާސް ވަހީދު (އިއްލެ) ނެރޭ ދެވަނަ ފިލްމު "ނީނާ"ގެ ލ. އަތޮޅުގެ ޝޫޓިން ފަށައި ފަސްޓް ލުކް އިއްޔެ އާންމުކޮށްފި އެވެ.\nދިރާގުން ދާދި ދެންމެއަކު ވަނީ ފިލްމުގައި ހިމެނޭ މަންޒަރެއްގެ ފަސްޓް ލުކް އާންމުކޮށްފައެވެ.\nފިލްމުގެ ފަސްޓް ލުކް އިން ފެނިގެންދަނީ ފިލްމުގެ ލީޑް ރޯލުން ފެނިގެންދާ ނުޒުހަތު ޝުއައިބާއި ޝަރަފް އަބްދުﷲ ކެޔޮ ދަނޑެއްގައި ތިބި މަންޒަރެވެ. ޝަރަފް އަކީ ނީނާ ފިލްމުން، ދިވެހި ފިލްމު އިންޑަސްޓްރީއަށް އަލަށް ތައާރަފުވާ ފަންނާނެކެވެ.\nއެ ފިލްމުގެ މާލޭގެ ޝޫޓިން ނިންމާލުމަށްފަހު ކާސްޓާއި ކްރޫއިން ވަނީ މިދިޔަ އަންގާރަދުވަހު ލ. އަތޮޅަށް ގޮސްފައެވެ. ފިލްމުގެ ބޮޑު ބައެއް ޝޫޓުކުރުމަށް ހަމަޖެހިފައިވަނީ ލ. އަތޮޅުގެ ގުޅިފައިވާ ތިން ރަށް ހިމެނޭ ސަރަހައްދުގައެވެ.\nނީނާ ފިލްމުގެ ބޮޑު ކާސްޓެއް އޮތް އިރު އެ ފިލްމުގެ އިތުރު ރޯލުތަކުން ފެންނާނެ ފަންނާނުންގެ ތެރޭގައި ހިމެނެނީ ޖުމައްޔިލް ނިމާލް، ހަމްދޫން ފާރޫގު، އަލީ ޔޫޝައު، އަލީ އިނާޒް، ހަސަން ޝިނާން، އިބްރާހީމް ޝާއިފް، ހުސައިން ޝާމިހު މުހައްމަދު، އައިޝާ އަލީގެ އިތުރުން މަރިޔަމް ޝަކީލާ އާދަމްއެވެ.\nނީނާއަކީ މިއަހަރު ނެރޭނެ ވަރުގަދަ ފިލްމަކަށް ހެދުމަށް ފިލްމުގެ ކާސްޓުންނާއި ކްރޫއިން ދަނީ ބުރަކޮށް މަސައްކަތްކުރަމުންނެވެ.


ރައީސުލްޖުމްހޫރިއްޔާ، ރައްޔިތުންގެ މަޖިލީހުގެ އާ ރައީސާއި ބައްދަލުކުރައްވައި، ތަހުނިޔާ ވިދާޅުވެއްޖެ\n0 May 29th, 2019 - 3:11 AM\nރައިސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ރައްޔިތުންގެ މަޖިލީހުގެ އާ ރައީސް، ރައީސް މުޙައްމަދު ނަޝީދާއި މިރޭ ބައްދަލުކުރައްވައި، ތަހުނިޔާ ވިދާޅުވެއްޖެއެވެ.\nރައީސުލްޖުމްހޫރިއްޔާގެ އޮފީހުގައި މިރޭ ބޭއްވެވި މިބައްދަލުވުމުގައި، ރައީސުލްޖުމްހޫރިއްޔާ ވާހަކަފުޅުދައްކަވަމުން، މިހާރުގެ ރައްޔިތުންގެ މަޖިލީހަކީ، ވަރަށް ގިނަ ބައެއްގެ އުއްމީދު ތަކާއި ގުޅިފައިވާ މަޖިލީހެއްކަން ފާހަގަކުރެއްވިއެވެ. އަދި، މަޖިލީހުގެ މަސައްކަތްތައް ވީހާވެސް ހަލުއިކަމާއި އޮމާންކަމާއި އިންސާފުވެރިކަމާއެކު، މަޖިލީހުގެ އާ ރައީސްގެ ބެއްލެވުމުގެ ދަށުން ކުރިއަށް ގެންދަވާނެ ކަމަށް ޔަޤީން ކުރައްވާ ކަމުގައި ވިދާޅުވިއެވެ. މީގެ އިތުރުން މަޖިލީހުގެ ރައީސްގެ މަސައްކަތްޕުޅަށް ސަރުކާރުން ވެދެއްވެން އޮތް އެއްބާރުލެއްވުމެއް ވީއެންމެފުރިހަމައަކަށް ދެއްވާނެކަމުގައި ރައީސުލްޖުމްހޫރިއްޔާ ވިދާޅުވިއެވެ.\n19 ވަނަ ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު މިބައްދަލުކުރެއްވުމުގައި ދެއްކެވި ވާހަކަފުޅުގައި، ރައްޔިތުންގެ މަޖިލީހުގެ މެންބަރުންގެ މަޝްވަރާއާއި އެހީތެރިކަމާއެކު، ވީހާވެސް އިންޞާފުވެރި ކަމާއިއެކު މަޖިލީހުގެ މަސައްކަތްތައް ހަލުއިކަމާއެކުކުރިއަށް ގެންދެވުމަށް މަޖިލީހުގެ ރިޔާސަތުން މަސައްކަތްޕުޅު ކުރައްވާނެ ކަމުގައި ވިދާޅުވިއެވެ. އަދި، ޤައުމަށް އެންމެ ފައިދާހުރިގޮތަކަށް ކަންތައްތައް ކުރިއަށް ގެންދިއުމުގައި ސަރުކާރަށް ބޭނުންވާ އެހީތެރިކަން ދެއްވާނެކަމުގައިވެސް ރައީސް ނަޝީދު ވިދާޅުވިއެވެ.\nމި ބައްދަލުކުރެއްވުމަށްފަހު ރައީސުލްޖުމްހޫރިއްޔާ ވަނީ ދިވެހިރާއްޖޭގެ ޤާނޫނުއަސާސީގެ 158 ވަނަ މާއްދާގެ (ހ) އާއި، ޤާނޫނު ނަންބަރު 10/2008 ޖުޑިޝަލް ސަރވިސް ކޮމިޝަންގެ ޤާނޫނުގެ3ވަނަ މާއްދާގެ 1 ވަނަ ނަންބަރުގައިވާ ގޮތުގެ މަތީން ޖުޑިޝަލް ސަރވިސް ކޮމިޝަންގެ މެންބަރުކަމަށް މަޖިލީހުގެ ރައީސް، ރައީސް މުޙައްމަދު ނަޝީދު ޢައްޔަނުކުރައްވާފައެވެ.\nޖުޑީޝަލް ސަރވިސް ކޮމިޝަންގެ މެންބަރުކަމަށް ރައީސް މުޙައްމަދު ނަޝީދު ޢައްޔަން ކުރެއްވުމާ ގުޅިގެން، އެމަނިކުފާނު ވަނީ ޖުޑީޝަލް ސަރވިސް ކޮމިޝަންގެ މެންބަރުކަމުގެ ހުވައި، ރައީސުލްޖުމްހޫރިއްޔާގެ ކުރިފުޅުމަތީގައި ކުރައްވައިފައެވެ. ރައީސް މުޙައްމަދު ނަޝީދަށް ހުވައިލައިދެއްވީ، ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް ޑޮކްޓަރ އަޙްމަދު ޢަބްދުﷲ ދީދީއެވެ. މި ރަސްމިއްޔާތުގައި ޖުޑީޝަލް ސަރވިސް ކޮމިޝަންގެ މެންބަރު ކަމަށް ޢައްޔަން ކުރެއްވި ކަމުގެ ލިޔުން، ރައީސުލްޖުމްހޫރިއްޔާ ރައީސް މުޙައްމަދު ނަޝިދާ ވަނީ ޙަވާލުކުރައްވައިފައެވެ.


Vaahaka: Fathis Handuvaru | Mihaaru\nފަތިސް · 04:44\n16 މެއި 2018 - 13:16 20 comments\n"ފަތިސްހަނދުވަރު"ގެ މި ވާހަކައަކީ 1995 ގައި "ހަވީރު"ގައި ޝާއިއުކުރަން ފެށި ވާހަކަ އެކެވެ. އޭގެ ފަހުން "ފަތިސްހަނދުވަރު"ގެ އެކި ބައިބައި ނުކުމެފައި ވިޔަސް، މި ވާހަކަ މި ރޯދަ މަހު "މިހާރު"ގައި މި ފަށަނީ އެ ވާހަކަ (ހަވީރުގައި 1995 ގައި ޖަހަން ފެށި ވާހަކަ ނުވަތަ ރީކޯ މޫސާ މަނިކު ބަތޮލުގެ ބައި ކުޅެފައިވާ 'ފަތިސްހަނދުވަރު') ނިމޭ ހިސާބުން ކުޑަތަންކޮޅެއް ކުރިންނެވެ. މި ވާހަކަ މަސްތަކަކަށް ދެމިގެންދާނެ އެވެ.\n(ކުރީ ބައި ނިމުނު ހިސާބު)\nކުއްލިއަކަށް ޒޫނާގެ ބަނޑަށް ތަދެއް އެރި އެވެ. ޒޫނާ ތެޅިފޮޅިގަތެވެ. ގާތުގައި ސަކީނާ އިނެވެ. ސަކީނާއަކީ ޒޫނާގެ މަންމައެވެ. ޒޫނާ ބަނޑުގައި ސަކީނާ ފިރުމަން ފެށިއެވެ. ޒޫނާ ކެތްކުރަން މަސައްކަތް ކުރި ނަމަވެސް ޒޫނާއަކަށް އެ ކަމެއް ނުވިއެވެ. ހީވަނީ ބަނޑުގެ އެތެރޭގައި ވަކިއަޅައި، ވީދައި، ނޮޅާހެންނެވެ. އެއީ ޖިނާ އިންޒާރުދިން ގޮތެވެ. ވާނެކަމަށް ބުނި ގޮތެވެ. ޒޫނާ ހަޅޭއްލަވަން ފެށިއެވެ. ކުއްލިއަކަށް އެނދުމައްޗަށް ވިއްސައިގެންދިޔައީ ފާޑެއްގެ އެއްޗެކެވެ. ހީވީ، ދުރުގައި ހުރެފައި މީހަކު އެއްލި އެއްޗެއްހެންނެވެ. ސިއްސައިގެން ގޮސްފައި ސަކީނާ ފަހަތަށް ޖެހިލިއެވެ. އިހުސާނަށް ވެސް ޖެހިލެވުނީ ފަހަތަށެވެ. އޭގެ ބޮޑުމިން އާދައިގެ ބުޅަލެއް ވަރު ވެއެވެ. ދުވަސް ނުފުރާ ވިހައިފައި އޮތް ކުޑަ ކުއްޖެއްހެން ވެސް ހީވެއެވެ. ވައްތަރީ އިންސާނަކާއެވެ. އެ އެއްޗެއް އުފަންވުމާއެކު ޒޫނާގެ ހަށިގަނޑަށް ލުޔެއް ލިބުނެވެ. އަޑު މަޑުވިއެވެ. އެ އެތީގައި ދިރުމެއް ހުރި ނަމަވެސް އޭތި އޮތް ގޮތަށް އޮތީއެވެ. ވިންދު ހުއްޓެވެ. ނޭވާލާހެން ވެސް ހީވެއެވެ. އެނދުމަތީގައި އެ އެތި އޮތްކަމެއް ޒޫނާ ނުވެސް ދެނަހުއްޓެވެ. ޒޫނާ ހީކުރީ އެ ކަން ނިމުނީ ކަމަށެވެ.\n"އަޅެ އިހުސާން!" އާދޭހާ އެކުގައި ޒޫނާ ބުންޏެވެ. "ދުރުގަ ނުހުރެ ކައިރިއަށް އާދެބަލަ!"\nއިހުސާނެއް ނައެވެ. ޖެހިލުންވެފައި ހުރީއެވެ. އެންމެ ފިޔަވަޅެއް ވެސް ކުރިޔަކަށް ނޭޅިއެވެ. ޒޫނާ ބަލައިލީ ސަކީނާއަށެވެ. ސަކީނާގެ ދެ ލޯ ހުރީ ބޮޑުވެފައެވެ. އަނގައިން ބަސް ހުސްވެއެވެ.\n"ކިހިނެއްވީތަ މަންމާ؟" އޮށޯވެގެން އޮތް ޒޫނާ ސުވާލުކުރިއެވެ.\n"ކޯޗެއް އެއީ؟" ސަކީނާއަށް ބުނެވުނެވެ.\nޒޫނާ ބޯ ހިއްލައިލައިފައި ބަލައިލިއެވެ. އެނދުމަތީގައި އޮތް "ކުއްޖާ" ވެސް ކުއްލިއަކަށް ބޯ ހިއްލައިލިއެވެ. ޒޫނާއަށް ހަޅޭއްލަވައިގަނެވުނެވެ. އެޔާ އެކުގައި ކުއްޖާ ގެއްލުނީއެވެ. އެންމެން ބަލަހައްޓައިގެން ތިއްބައެވެ.\n"މަންމާ!" ޒޫނާ ބިރުން ތެޅިފޮޅިގަތެވެ.\nއިހުސާންގެ ހިތުގައި އުފެދިފައިވާ ޝައްކު، ޔަގީނަށް ބަދަލުވާން ފެށިއެވެ. ސުވާލުތައް ފުނިޖެހުނެވެ. ފަންޑިތަވެރިޔާ ބުނެފައިވާ ވާހަކަތަކާއި ޚުދު އިހުސާންގެ ލޮލަށް ފެނުނު މަންޒަރުތައް ގަބޫލުކުރެވެން ފެށިއެވެ. ޒޫނާ ވިހެއީ އިންސާނެއް ނޫނެވެ. އެހެންވުމުން އޭގެ "ދުނިޔެއަށް" އޭތި ދިޔައީއެވެ.\n"މަންމަ އިހަށް ކޮޓަރިން ނުކުމެބަލަ!" އިހުސާން އެދުނެވެ.\nއިތުރު ބަހެއް ބުނުމަކާ ނުލައި ސަކީނާ ނުކުތެވެ. އިހުސާން ކޮޓަރީގެ ދޮރު ލެއްޕިއެވެ.\n"އަހަންނަށް ހީވަނީ އަހަރެން ނޭހިޔަސް ޒޫނާ އެބަޖެހޭހެން އަހަންނަށް ވަރަށް ބައިވަރު ވާހަކަ ކިޔައިދޭން." ޒޫނާގެ އެނދު ކައިރިއަށް ހުއްޓިފައި އިހުސާން ބުންޏެވެ.\nޒޫނާ ވިސްނައިލަން އިރުކޮޅެއް ނެގިއެވެ. އެ އަށް ފަހު ކިޔައިދޭން ފެށިއެވެ. އެންމެ ފުރަތަމަ ޖިނާ ފެނުނު ހިސާބުން ފެށިގެން، ޖެނީ ގޮވައިގެން ޖިނާ ދިޔަ ހިސާބަށް ޒޫނާ ކިޔައިދިނެވެ. ވަރަށް ކުރުކޮށެވެ. އިހުސާން ކަނުލައި އަޑުއަހަން އިނެވެ.\n"ހީ ވެސް ނުކުރާ ވަރުގެ ބޮޑު އަނދިރިގަނޑެއްގަ މަ ބަހައްޓައިގެން ޒޫނާ ތި އުޅުނީ." އިހުސާން ބުންޏެވެ.\n"އަހަންނަށް ވެސް ހަމަ ތިހެން ބުނެވިދާނެ." ޒޫނާ ދަނޑިވަޅުގެ ބޭނުން ހިފިއެވެ.\nއިހުސާނަށް ލިބުނީ ސިހުމެކެވެ. ދެވަނަ ސިކުންތުގައި އިހުސާންގެ ހިތަށްއެރިއެވެ. އެނގުނު ކަމަކަށް ނަހަދާނަމެވެ.\n"ކޯޗެއް ބުނެވިދާނެ؟" އިހުސާން އެހިއެވެ.\n"އިހުސާން ކޮންކަމެއް އަހަންނަށް ސިއްރުކޮށްގެން ތި އުޅެނީ؟" ޒޫނާ ކުރިމަތި ކުރުވީ ބޮޑު ސުވާލެކެވެ. "އަދިވެސް ސާފެއް ނުވޭ؟ ކިތެއް އަނބިން ތިބޭހޭ؟ ކިތެއް ދަރިން ތިބޭހޭ؟"\n"މުޅިއެކު ދެ އަނބިން،" އިހުސާން ވަގުތުން ޖަވާބުދިނެވެ. "ތީ މަގޭ ހަގު އަނބި. ތިބޭނެ ދެ ދަރިން."\nޒޫނާއަށް ލޯމަރައިލެވުނެވެ. ޖިނާ ނުބުނި ނަމަ އެ ސިއްރު ބޭޒާރެއް ނުވީހެވެ. ޒޫނާއަށް މާ ބޮޑަށް އިހުސާނަށް އިތުބާރު ކުރެވުނީއެވެ.\n"ކީއްވެ އަހަންނަށް އޮޅުވާލީ؟" ޒޫނާ ރޮމުން އެހިއެވެ.\n"މަ ބުނިންތަ އެހެން އަންބެއް ނުހުންނާނޭ؟" އިހުސާން ވެސް ކުރީ ސުވާލެކެވެ. "ނުބުނަން. ދުވަހަކު ވެސް ނުބުނަން. ގަދަކަމަކުން ނޫނޭ ޒޫނާޔާ އިނދެގެން މި އުޅެނީ. ޒޫނާ ބޭނުން ގޮތަކަށް އުޅުމުގެ ފުރިހަމަ އިޚުތިޔާރު ޒޫނާ އަށް އޮންނާނެ. އޭރު ވެސް މިހާރު ވެސް. ޒޫނާ ބޭނުންތަ މަށާ އިނދެގެން އުޅެން؟"\nޒޫނާ ބޯޖަހައިލިއެވެ. ވީ ހުރިހައި ކަމަކަށް ފަހުގައި ވެސް ޒޫނާގެ ފިރިއެއްގެ ގޮތުގައި އިހުސާން ހުރެއްޖެ ނަމަ، އެ ވަރު ފިރިއެއް ނުލިބޭނެކަން ޒޫނާއަށް ވިސްނެއެވެ.\n"އެއީ ކީއްވެ؟" އިހުސާނަށް ލިބުނީ ހައިރާންކަމެކެވެ.\n"އަހަރެން ބޭނުން މާޒީ ހަނދާންނައްތާލަން،" ޒޫނާ ބުންޏެވެ. "މަށަށް ހީވަނީ އިހުސާން ވެސް ބޭނުންވާނީ އެ ގޮތްހެން. އެހެން ނޫން ނަމަ އަނބިދަރިން ދޫކޮށްލާފަ އިހުސާން މި ތާކު ނުހުރީސް."\nއެ ވަގުތު ސަކީނާ ދޮރު ހުޅުވައިލިއެވެ. އެހެންނަމަވެސް، އެތެރެއަށް ނުވަނުމަށް އިހުސާން އިޝާރާތް ކުރުމުން އަނެއްކާ ވެސް ދޮރު ލެއްޕިއެވެ.\n"އަނބިދަރިންނާ ދުރުގަ އުޅެން މަޖުބޫރުވާ ހާލަތު ވެސް ހުންނާނެ،" އިހުސާން ދިނީ މާނައިން ފުރިގެންވާ ކަހަލަ ޖަވާބެކެވެ. "އެ ވާހަކަ އިހަށް ބާއްވާ! މަގޭ އަންބެއް ގޮތުގަ ހުންނަން ބޭނުން ކަމަށް ވަންޏާ، ޖިންނި އަންދާލަން ޒޫނާ ޖެހޭނެ އެހީވާން."\n"ތިހެން ނުބުނޭ!" ޒޫނާގެ ހިތަށް ބިރުވެރިކަން ވަނުމުން ވައިއަޑުން ޒޫނާ ބުންޏެވެ. "އަޑުއިވިދާނެ!"\n"މަށަށް ހެވޭ އަޑުއިވުނަސް،" އިހުސާން ވަރަށް ބާރަށް ބުންޏެވެ. "މަގޭ ގަޔަކު އަތެއް ނުލެވޭނެ!"\nކުއްލިއަކަށް ގެއިން ކަރަންޓު ދިޔައެވެ. މުޅި ތަން އަނދިރިވިއެވެ.\n"އިހުސާން!" ޒޫނާ ގޮވައިލިއެވެ.\nކޮންމެވެސް އެއްޗެއް ނިކަން ބާރަށް ދޮރުގައި ޖެހުނު އަޑު އިވުނެވެ. އިހުސާން ހަޅޭއްލަވައިގަތް އަޑު ވެސް އިވުނެވެ. އެއްޗެއް ބިންދައިގެންދިޔަ އަޑު ވެސް އިވުނެވެ.\n"އިހުސާން!" އަޑުގެ ކޮޅަށް ޒޫނާ ގޮވިއެވެ.\n"ދޮރު ހުޅުވަބަލަ!" ދޮރުގައި ތަޅައިގެންފައި ސަކީނާ ގޮވައިލި އަޑު އިވުނެވެ.\nކަރަންޓު އައެވެ. އިހުސާން އޮތީ ދޮރު ކައިރިއަށް ވެއްޓިފައެވެ. އެއްވެސް ހަރަކާތެއް ނުކުރެއެވެ. އިހުސާންގެ މޭމަތީގައި މަކުނެއް ކަހަލަ އެއްޗެއް އަރާ އިނެވެ. ޒޫނާ ހަޅޭއްލަވައިގަތެވެ.\n"މަންމާ! މަންމާ!" ޒޫނާ ހުއްޓައިނުލައި ގޮވިއެވެ.\nއިހުސާން ވެއްޓިފައި އޮތް ގޮތުން ދޮރެއް ނުހުޅުވެއެވެ. އިހުސާންގެ މޭ މަތީގައި އިން މަޚްލޫޤު ފުންމައިގެން އެރީ ފާރަށެވެ. އަދި މަޑުމަޑުން މައްޗަށް އަރަން ފެށިއެވެ.\n"އަހަރެން އަދި އަންނާނަން!" ތޫލި އަޑަކުން އޭނަ ބުންޏެވެ.\nޒޫނާއަށް އެންމެ ފަހުން ފެނުނު މަންޒަރަކީ ހޯނެއް ދުއްވައިގަންނަހެން އޭނަ ދުއްވައިގަތް ތަނެވެ. އެ ހިސާބުން ގެއްލުނީއެވެ. ޒޫނާއަށް ހީވީ މުޅި ތަނަށް އަލިގަނޑެއް އަރައިގެންދިޔަހެންނެވެ. ކަންފަތަށް ވަރަށް ތޫލި އަޑެއް ވެސް އެރިއެވެ.\nރޭގަނޑުގެ ވަގުތެވެ. މާލޭގެ މަގުތަކާއި ގޯޅިތައް ވަރަށް ހަލަބޮއްޔެވެ. އިންޖީނުލީ އުޅަނދުތައް ކޮޅުކޮޅަށް ދުވަމުން ދިޔައެވެ. ކޮންމެ މީހަކު ވެސް އުޅެނީ އެ މީހަކު ބޭނުންވާ ތަނަކަށް އަވަހަށް ނުދެވިގެންނެވެ. ކޮޅަށް ނަގައިފައިވާ ޢިމާރާތްތަކުގެ މަތިން ބަލައިލާއިރު ޢިމާރާތްތައް ހީވަނީ އަލިފާންފޮށިތަކެއްހެންނެވެ. ހިނގައިފައި ދާ މީހުން ހީވަނީ މޮހޮރުތަކެއް ހެންނެވެ. ފިހާރަތަކުން ނުކުމެފައިވާ އައްޔާއި، މަގުގެ ދެ ފަރާތުގައި ދިއްލައިފައިވާ ހޮޅިބުރިތަކުގެ އަލިން މަގު އޮތީ ހުޅުދާން ވެފައެވެ. މަޖީދީމަގުގެ މެދެއްހާ ހިސާބުގައި މީހުން ތޮއްޖެހިފައި އޮތެވެ. މަގު ހުރަސްވެފައި އޮތް ބޮޑު ލޯރިއެއްގެ ފުރޮޅު ފަޅައިގެން ދިޔައީއެވެ. ދެ ފަރާތުން އައި ކާރުތަކާއި ސައިކަލުތައް އޮތީ ހުއްޓިފައެވެ. ބަރުގޮނުގެ އަޑު އެހާ ގަދައެވެ. އެ ފަދަ ދަނޑިވަޅެއްގައި އިސް އުފުލައިލައި ޖައްވާ ދިމާއަށް ބަލައިލަން ބޭނުންވާ އެކަކު ވެސް ނެތެވެ. ޖައްވު އޮތީ އަނދިރިކޮށެވެ. ހަމަހިމޭންކޮށެވެ. ކުއްލިއަކަށް ދެ އަލިގުޅަ ހުރަސްކުރިތަން ފެނުނެވެ. އެއް އަލިގުޅަ ތަންކޮޅެއް ކުޑައެވެ. ދިޔަ ބާރުމިނުގައި ގޮސް ހެދިގޮނޑުދޮށާ ދިމާއަށް ތިރިވެލިއެވެ. އޭރު ގޮނޑުދޮށުގައި ދެ މީހަކު އިށީނދެގެން ތިއްބެވެ. އެ މީހުންނަށް އަލިގުޅަ ފެނުނެވެ. އެކަކުއަނެކަކަށް ދައްކައިލިއެވެ. ފަތްތަކުގައި ޖެހޭ ހިސާބުން އަލިގުޅަ ދިޔައީ، ދެ މީހުންގެ މޫނަށް ވެސް އަލިއެޅޭ ހިސާބުންނެވެ. ފަތްތައް ވިއްސިވިހާލިވެގެން ދިޔައެވެ. އަލިގުޅަ އެރީ މައްޗަށެވެ. ޢިމާރާތްތަކާއި ނިވާވަމުން، ފެނިގެއްލެމުން ގޮސް ދަރުބާރުގެއާ ދިމާއަށް ތިރިވެލިއެވެ. އުސް ޢިމާރާތެއްގައި ހުޅުވިފައި ހުރި ދޮރެއް ކައިރިން ނިކަން ބާރަށް ހުރަސްކޮށްލިއެވެ. އަންހެނަކު ހަޅޭއްލަވައިގަތް އަޑު އިވުނެވެ. ކުޑަ އަލިގުޅަ ވެއްޓުނު ތަން ފެނުނީ، ގޮނގުރެޓުގެ މަސައްކަތް ނިމިފައި ހުރި އުސް ޢިމާރާތެއްގެ އެންމެ މައްޗަށެވެ. އަނެއް އަލިގުޅަ އަނބުރައިލައިފައި އައިސް އެ ދިމާއަށް ތިރިކޮށްލިއެވެ. ވަށައިގެން ކަނޑު ފެންނަން އޮތް އެ ޢިމާރާތުގެ ހާމަފެންޑާ މަތީގައި ތިބީ ޖެނީއާއި ޖިނާއެވެ. ޖެނީ ހުރީ ކަޅުކުލައިގެ ހެދުމެއްގައެވެ. ޖިނާ ހުރީ ރަތްކުލައިގެ ގޮޅިޖެހި، އަތްދިގު ގަމީހެއްގައެވެ. ކަޅު ޖިންސުގެ ތަންތަންކޮޅުން ކުލަ ފޭދިފައި ހުއްޓެވެ. ކޮނޑާ ހަމައަށް ހުރި ކަޅުކުލައިގެ އިސްތަށިގަނޑުގައި އޮފެއް ހުއްޓެވެ. މޫނު ތާޒާކަމުން ހީވަނީ ދެންމެ ފެންވަރައިގެން ނުކުތްހެންނެވެ.\n"ކިހިނެއްވީ ދަރިފުޅާ؟" ޖިނާ އެހިއެވެ. "މިރޭ އަދި ޖެހޭނެއްނު ކަނޑުމައްޗަށް ވެސް އަރަން. ވިލިނގިއްޔާ ހުޅުމާލެއަށް ވެސް ޖެހޭނެ ޖައްސައިލަން."\nޖިނާ ހުރީ ވަރަށް އުފާވެފައެވެ. ފޫހިކަމުގެ އެއްވެސް އަސަރެއް ޖިނާގެ މޫނުމައްޗަކުން ނުފެނެއެވެ. ދާހިތްވާ ތަންތަން ބައިވަރެވެ. ބަލާހިތްވާ ތަންތަން ވެސް އެހާމެ ގިނައެވެ. ދަރިފުޅާ އެކުގައި ރަށް މަތިން ދަތުރުކުރުމަކީ ޖިނާގެ ހިތަށް އެންމެ ފިނިކަން ލިބޭ ކަންތަކެވެ. ޒޫނާ ދެކެ ކިތަންމެ ފޫހިވިޔަސް، ޒޫނާގެ ބަނޑުން ވިހޭ ދަރިފުޅު ދެކެ ޖިނާ ވާ ލޯބި ދުވަހަކަށް ވުރެ ދުވަހެއް ވީ އިތުރެވެ. އެ ދަރިފުޅު އުފަލުގައި ބެހެއްޓުމަކީ، އަބަދުވެސް ޖިނާ އެންމެ ކުރާހިތްވާ ކަންތަކެވެ. ކޫރުމެއް ވެސް އެ ދަރިފުޅުގެ ގައިގައި އެޅުމަކީ ޖިނާގެ ހިތަށް ކުޅަދާނަ ކަމެއް ނޫނެވެ. ޒޫނާއާއި ޖިނާގެ މެދުގައި މައްސަލަޖެހެން ދިމާވި އެންމެ ބޮޑު ސަބަބަކީ ވެސް އެއީއެވެ.\n"ދަރިފުޅާ!" ވަރަށް ލޯބިން ޖިނާ ގޮވައިލިއެވެ. "ކީއްވެ އެއްޗެއް ނުބުނީ؟"


COVID-19: 33 Meehaku balin rangalhuvejje - AO News\nރާއްޖެއިން ކޮވިޑް-19 ޖެހުނު މީހުންގެ ތެރެއިން އިތުރު 33 މީހަކު ބަލިން ރަނގަޅުވެއްޖެ އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރި ގޮތުގައި އަންގާރަ ދުވަހުގެ އިރުއޮއްސި 18:00 އިން ފެށިގެން ބުދަ ދުވަހުގެ އިރުއޮއްސި 18:00 އާއި ހަމައަށް ރާއްޖެއިން ބަލިން ރަނގަޅުވި މީހުންގެ އަދަދު ވަނީ 12،001 އަށް އަރައިފަ އެވެ. މިއީ ބަލި ޖެހުނު މީހުންގެ 91.82 އިންސައްތައެވެ. ރާއްޖެއިން ކޮވިޑް-19 ޖެހުނު މީހުންގެ އަދަދު 13،070 އަށް އަރާފައިވާއިރު، ރާއްޖޭގައި މިވަގުތު އެ ބައްޔަށް ފަރުވާ ހޯދަމުންދަނީ 1,015 މީހުންނެވެ\nއެޗްޕީއޭ އިން އެންމެ ފަހުން އާންމުކުރި މަޢުލޫމާތަށް ބަލާއިރު، އިއްޔެ 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ކޮވިޑް-19 އަށް ޓެސްޓްކުރުމަށް ޖުމްލަ 1،862 ސާމްޕަލް ނަގާފައިވާއިރު، ރާއްޖެއިން ކޮވިޑް-19 ފެނުނު ހިސާބުން ފެށިގެން މިހާތަނަށް 248،153 ސާމްޕަލެއް ވަނީ ޓެސްޓު ކުރެވިފައެވެ.\nމިއަދު ކޮވިޑް-19 އަށް ރާއްޖެއިން 21 މީހަކު ފައްސިވެފައިވާއިރު މިހާރު ރާއްޖެއިން ކޮވިޑް-19 އަށް ފައްސިވި މީހުންގެ ތެރެއިން ހޮސްޕިޓަލްތަކުގައި ފަރުވާ ހޯދަމުން ދަނީ 91 މީހެކެވެ. އަދި މި ބަލީގައި ރާއްޖެއިން ނިޔާވެފައިވަނީ 47 މީހުންނެވެ.


އެފް.އެޗް.ޓީ.އެސް އިން ތަފާތު ދައްކަނީ – MNUSU\nއެފް.އެޗް.ޓީ.އެސް އިން ތަފާތު ދައްކަނީ\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ) އިން އިންތިޒާމް ކޮށްގެން ބާއްވާ 2ވަނަ އަށް އެންމެ ބޮޑު މުބާރާތް ކަމަށްވާ، އެމް.އެން.ޔޫ.އެސް.ޔޫ އިންޓަރ ފެކަލްޓީ ވޮލީބޯޅަ މުބާރާތަށް ތައްޔާރުވުމަށް ގިނަ ފެކަލްޓީ ތަކަކުން ފަރިތަކުރަމުން ގެންދާ ވޮލީ ކޯޓް، ފެކަލްޓީ އޮފް ހޮސްޕިޓަލިޓީ އެންޑް ޓޫރިޒަމް ސްޓަޑީޒް (އެފް.އެޗް.ޓީ.އެސް) ގެ ވޮލީ ޓީމުގެ ކުޅުންތެރިން ސާފުކޮށްފިއެވެ.\n29 ފެބްރުއަރީ ވީ ހޮނިހިރު ދުވަހުގެ ހަވީރު އެފް.އެޗް.ޓީ.އެސް ގެ އަންހެން އަދި ފިރިހެން ވޮލީ ޓީމުގެ ކުޅުންތެރިން ވަނީ މުބާރާތަށް ފަރިތަކުރަމުން ގެންދާ ދަނޑު އެއްކޮށް ސާފު ކޮށްފައެވެ. މި ހަރަކާތުގައި ޖުމްލަ ބައިވެރިވެފައިވަނީ 15 ކުޅުންތެރިންނާއި، ފިރިހެން ޓީމުގެ ކޯޗް، އާރިޒް މުޙައްމަދެވެ. އެފް.އެޗް.ޓީ.އެސް ގެ ފިރިހެން ވޮލީ ޓީމުގެ މިފަހަރުގެ އަމާޒަކީ ތަށި ދިފާޢު ކުރުމެވެ. އަދި އެފް.އެޗް.ޓީ.އެސް ގެ އަންހެން ޓީމު މި އަހަރު ނިކުންނާނީ ޓީމް ގެ ކޯޗް ސުޙާނާ އަޙްމަދުގެ އިރުޝާދުގެ ދަށުން، އައު އުންމީދަކާއި އެކު މުބާރާތުގެ އަންހެން ޑިވިޝަނުގެ ތަށި ފުރަތަމަ ފަހަރަށް ހޯދުމުގެ އަޒުމުގައެވެ.\n”އެފް.އެޗް.ޓީ.އެސް އެގެއިންސްޓް ސިންގަލް ޔޫސް ޕްލާސްޓިކް“، މި ޝިއާރުގެ ދަށުން އެފް.އެޗް.ޓީ.އެސް ގައި ޤާއިމް ކޮށްފައިވާ އެމް.އެން.ޔޫ.އެސް.ޔޫ ގެ ގޮފި، ސޮސައިޓީ ފޯ ހޮސްޕިޓަލިޓީ އެންޑް ޓޫރިޒަމް ސްޓަޑީޒް (ޝެޓްސް) އިން 2019 ވަނަ އަހަރު ފެއްޓި މަސައްކަތަކީ ވަރަށް ވެސް ފުރިހަމަ މަސައްކަތެއްކަން އެމް.އެން.ޔޫ.އެސް.ޔޫ ގެ 8 ވަނަ ދައުރުގެ ރައީސް، ޢަލީ ޝަމްޢޫން ވަނީ ފާހަގަ ކުރައްވާފައެވެ.އެފް.އެޗް.ޓީ.އެސް އަކީ ހުރިހާ ގޮތަކުންވެސް ނަމޫނާ ފެކަލްޓީ އެއްކަން ފެކަލްޓީ ގެ ދަރިވަރުން ދަނީ އަބަދުވެސް ސާބިތުކޮށްދެމުންނެވެ. އެގޮތުން އެފް.އެޗް.ޓީ.އެސް ގެ ގޮފި ޝެޓްސްއިން ވަނީ ނިމިދިޔަ ދައުރުގައި ބްރިތިޝް އެމްބެސެޑަރ ގެ އިތުރުން ޕްލާސްޓިކާއި ދެކޮޅަށް މަސައްކަތްކުރާ ގިނަ ފަރާތްތަކަކާއި އެކު ބައްދަލު ކުރައްވާފައެވެ.\nއެފް.އެޗް.ޓީ.އެސް ގެ ދަރިވަރު،\nމޫސާ ރަޝްވާން ނަޢީމް.


BREAKING NEWS: Vettunu Bangladesh Ge Flight Gai Dhivessaku - Vaguthu\nވެއްޓުނު ބަންގްލަދޭޝްގެ ފްލައިޓުގައި ދިވެއްސަކު\nނޭޕާލްގެ ކަތަމަންޑޫ އަށް މިއަދު ވެއްޓުނު ބަންގްލަދޭޝްގެ ފްލައިޓުގައި ދިވެއްސަކު އިން ކަމަށް ފޮރިން މިނިސްޓްރީން ވިދާޅުވެއްޖެއެވެ.\nފޮރިން މިނިސްޓްރީން ވިދާޅުވީ ކަތަމަންޑޫ އިންޓަނޭޝަނަލް އެއާޕޯޓަށް ވެއްޓުނު ބަންގްލަދޭޝްގެ އެއާލައިނެއް ކަމަށްވާ ޔޫއެސް-ބަންގްލާގެ މަތިންދާބޯޓުގައި، ދިވެއްސަކު އިން ކަމަށާއި އޭނާ އަށް ލިބުނު އަނިޔާތަކާއި ގުޅިގެން މިހާރު ނޭޕާލްގެ ހޮސްޕިޓަލެއްގައި ފަރުވާ ދެމުންދާ ކަމަށެވެ.\nA Maldivian, who was onboard the US-Bangla Airlines that crashed in Kathmandu, is currently being treated atahospital in Kathmandu for injuries.\nMFA and Missions in Dhaka and Islamabad in contact with Maldives Hon. Consul in Kathmandu, monitoring the situation.\n— MFA Maldives (@MDVForeign) March 12, 2018\n71 މީހުން މި ފްލައިޓުން ދަތުރުކުރިއިރު މި ހާދިސާގައި 40 މީހަކު މަރުވެ 17 މީހަކަށް ދަނީ ހޮސްޕިޓަލުގައި ފަރުވާ ދެމުންނެވެ.\nމި ބޯޓު ވެއްޓުނީ އެއާޕޯޓުގައި ޖައްސަން އުޅެނިކޮށް ކަމަށާއި، މި ބޯޓަކީ ޑާކާއިން ފުރައިގެން ނޭޕާލަށް ދަތުރުކުރި ބޯޓެއްކަމަށް ރިޕޯޓްތަށް ބުނެއެވެ.\nމި ހާދިސާ އާއި ގުޅިގެން ނޭޕާލްގެ ބޮޑުވަޒީރު ކޭޕީ ޝަރްމާ އޮލީ ވަނީ މި ހާދިސާ ހިނގާދިޔަ ގޮތް ވަގުތުން ތަހުގީގު ކުރުމަށް ކަމާބެހޭ ފަރާތްތަކަށް އަމުރު ކުރައްވާފައެވެ.\nނޭޕާލުގެ ސިވިލް އޭވިއޭޝަން އޮތޯރިޓީގެ ޑިރެކްޓާ ޖެނެރަލް ސަންޖީވް ގޯތަމް އާއި ހަވާލާދީ ކަތުމަންޑޫޕޯސްޓް ނޫހުން ބުނީ މި ފްލައިޓް ޖައްސަން ހުއްދީފައި އޮތީ އެ އެއާޕޯޓުގެ ދެކުނުފަޅިން ކަމަށާއި ނަމަވެސް ބޯޓު ޖައްސަން މަސައްކަތް ކުރީ އުތުރުފަޅިން ކަމަށެވެ.\n"އާދަޔާ ހިލާފު ގޮތަކަށް ބޯޓު ޖައްސަން އުޅުނު އުޅުން އަހަރުމެން ޖެހޭނީ ބަލާ ތަހުގީގު ކުރަން" ގޯތަމް އާއި ހަވާލާދީ އެ ނޫހުގައި ބުނެފައިވެއެވެ.\nމާޗް 12, 2018 - 16:59\nމާޗް 12, 2018 - 17:08\nބާގީ ނަޝީދުމި ފްލައިޓްގަވީނަމަ ދޯ !\nމާޗް 12, 2018 - 21:26\nނުލަފާމީހުން އަވަހަކަށް މަރެއްވެސް ނުވާނެ. ގިނަފާފަތައް ޖަމަޢަކުރަން ދުނިޔޭގައި ހުންނާނެ.\nމާޗް 12, 2018 - 21:44\nތިިހެން ބުނިމީހާ ފްލައިޓްގަ ތީނަ އިންނަމަ ވެސް ރަގަޅުވިސް\nމާޗް 12, 2018 - 17:19\nތިބާއީ ތެދު ވާހަކައެއްތަ؟\nމާޗް 12, 2018 - 17:27\nކެރަފާ ނަސީމު މިފުލައިޓުގައި އިންކަމަށް މައުލޫމާތުލިބޭ\nމާޗް 12, 2018 - 17:57\nމާޗް 12, 2018 - 18:45\nރިޒާނާ ކިޔާ ކުއްޖެއް\nމާޗް 12, 2018 - 20:49\nނަޝީދު ދެކެ އެހާ ރުޅިއަންނަނީކިޢްވެބާ ؟؟؟؟؟ ނަޝީދު އެފްލައިޓްގެ ހުރެ ވެއްޓުނަސް ،،،،،،،،،،، ތަޤްދީރު ހުރިހާވެސްކަމަކީ ،،،،،،،،،،،، އެކަކު އަނެކަކަށް އިހްތިރާމް ކުރުމާއި އޯގާތެރިވުމަކީ ކިހާރގަޅުކަމެއްކަން ނޭގެނީބާ ؟؟؟؟؟؟؟؟؟؟؟؟؟؟\nމާޗް 12, 2018 - 23:33\nއެކަކު އަނެކަކަށް އިޙްތިރާމް ކުރުމާ، ރީތި ބަހުން މުޢާމަލާތު ކުރުމަކީ މިހާރު ދިވެހިން ދަންނަ ކަމެއް ނޫން. އެއީ ވަކި ވެރިއެއް އައިސްގެން ވީ ކަމެއްވެސް ނޫން. އެއީ ދިވެހިންގެ ގިނަ މީހުންގެ ގޮތެއް ފޮތެއް ނެތީމަ ވީގޮތެއް.\nމާޗް 12, 2018 - 20:51\nތިލަފަތް ތީ ނަޝީދުދެކެ ހާދަ ރުޅިއެއް އަންނަމީހެއް ؟؟؟؟؟؟؟ ކޮބާ މައްސަލައަކީ؟؟؟\nމާޗް 12, 2018 - 20:53\nމާޗް 12, 2018 - 20:55\nމާޗް 12, 2018 - 21:11\nއިންޝާﷲ...އެކުއްޖާގެ ހާލު ރަނގަޅު☺\nމާޗް 13, 2018 - 09:13\nނަސީދު ދެކެ މީހުން ރުޅި އަންނަ ސަބަބަކީ ކީރިތި ރަސޫލާ އަށް ފުރައްސާރަ ކޮއްފައިވާ މީހަކާށް ވާތީވެ މިހާރު ސާފުވެއްޖެދޯ.\nމާޗް 13, 2018 - 11:24\nމީހަކާދިމާލަށް ތިކަހަލަ އެއްޗެބުނުމީ އެހާރާދަޅުކަމެށްނޫން އަނެއްކާތިކަމާ ނަސޭދުއާއޮތީކޮން ގުޅުމެށް//؟\n9 ގަޑިއިރު ކުރިން 7


Aa rehabilitation centre thakaa eku vocational thamreen thah fulhaakuranee | Jazeera\tއައު ރިހެބިލިޓޭޝަން ސެންޓަރުތައްް ނިމުމުން ވޮކޭޝަނަލް ތަމްރީންތައް ފުޅާކުރެވޭނެ: ކޮމިޝަނަރ އޮފް ޕްރިޒަންސް - Jazeera\n"އައު ރިހެބިލިޓޭޝަން ސެންޓަރުތައްް ނިމުމުން ވޮކޭޝަނަލް ތަމްރީންތައް ފުޅާކުރެވޭނެ"\nމަރިޔަމް ލީން އަހްމަދް December 7, 2021 60 views0\nމާފުށީ ޖަލުގަޔާއި، އައްސޭރި ޖަލުގައި އިމާރާތްކުރާ ރިހެބިލިޓޭޝަން ސެންޓަރު ނިމުމުން، ގައިދީންނަށް ދެމުންދާ ވޮކޭޝަނަލް ތަމްރީންތައް އިތުރަށް ފުޅާކުރެވޭނެކަމަށް ކޮމިޝަނަރ އޮފް ޕްރިޒަންސް އަހްމަދު މުޙައްމަދުފުޅު ވިދާޅުވެއްޖެއެވެ.\nކޮމިޝަނަރ އޮފް ޕްރިޒަންސް މިހެން ވިދާޅުވީ މޯލްޑިވްސް ކަރެކްޝަނަލް ސަރވިސް (އެމްސީއެސް) އިން ޤައިދީންނަށް އަމާޒުކޮށްގެން ހިންގާ ރިހެބިލިޓޭޝަން ފްރޭމްވަރކްގެ ޕްރޮގްރާމްތައް ފުރިހަމަކުރި ގައިދީންނަށް ސެޓްފިކެޓް ދިނުމުގެ ރަސްމިއްޔާތުގައި ވާހަކަފުޅު ދައްކަވަމުންނެވެ.\nކޮމިޝަނަރގެ ވާހަކަފުޅުގައި، ސަރުކާރުން ޖަލުގެ ނިޒާމް ހިންގުން ހަރުދަނާކުރުމުގެ ގޮތުން އިސްކަންދެއްވާ ދެ ސިޔާސަތަކަށް އަލި އަޅުއްވާލައްވައި ވިދާޅުވީ ޖަލުގެ އާބާދީ ކުޑަކުރުމަށް ކޮމިއުނިޓީ ސަރވިސްފަދަ ކަންތައްތައް ކުރުމާއި ޖަލުގައި ހިންގާ ރިހެބިލިޓޭޝަން ޕްރޮގްރާމްތައް މިހާރަށްވުރެ ރަނގަޅުކޮށް ފުޅާކުރުމަށް މަސައްކަތްކުރައްވާ ކަމަށެވެ.\nކޮވިޑް-19 އާ ގުޅިގެން ރޭވިފައިވާ ކަންތައްތައް އެ ތަރުތީބުން ކުރިއަށް ނުގެންދެވުނު ނަމަވެސް، މާފުށީ ޖަލުގައިއާއި އައްސޭރި ޖަލުގައި އިމާރާތްކުރާ ރިހެބިލިޓޭޝަން ސެންޓަރު ނިމުމުން، މިހާރު ޖަލުގައި ތިބި އާބާދީގެ ނިސްބަތުން 50 އިންސައްތައަށް ވުރެ ގިނަ ޤައިދީންނަށް އެކި ޕްރޮގްރާމްތަކުގައި ޝާމިލްކުރެވޭނެ ޕިޒިކަލް އިންފްރާސްޓަރަކްޗަރ ޖަލުގައި ޤާއިމުކުރެވިގެންދާނެކަމަށް ކޮމިޝަނަރ ވިދާޅުވިއެވެ.\nއޭގެ ސަބަބުން ވޮކޭޝަނަލް ތަމްރީންތައް ފުޅާކުރެވި، ތަމްރީންތަކުގައި ހިމެނޭ ފަރާތްތައް އިތުރުވެގެންދާނެކަމަށް ވިދާޅުވިއެވެ.\nޖަލު ހިންގުމުގެ އެންމެ މައިގަނޑު މަގްޞަދަކީ ޖަލަށް ގެނެވޭ މީހުން ހެޔޮ ގޮތުގައި އަނބުރާ މުޖްތަމަޢުއަށް ނެރުންކަން ކޮމިޝަނަރ ފާހަގަކުރެއްވިއެވެ. އެކަމަށް ކުރެވޭ މަސައްކަތުގެ ނަތީޖާއެއްގެ ގޮތުން ޖަލުގައި ހިންގާ އެކި ތަފާތު ތަމްރީން ޕްރޮގްރާމްތައް ފުރިހަމަކޮށް، އޭގެ ހެޔޮގޮތުގައި ބޭނުންހިފައި، ޢަމަލީ މައިދާނުގައި އެ ޢިލްމުގެ ބޭނުންހިފާތަން ފެންނަކަމަށް ކޮމިޝަނަރ ވިދާޅުވިއެވެ.\nޢިލްމު އުނގެނުމަކީ ވަކި އުމުރަކަށް، ވަކި ފަންނަކަށް އަދި ވަކި މީހަކަށް އޮންނަކަމެއް ނޫންކަމަށާއި މި ޕްރޮގްރާމްތަކަށްފަހު ޢިލްމު އުނގެނުން ހުއްޓާނުލައި، އަމިއްލަ ފަރުދެއްގެ ގޮތުން ތަޢުލީމީ ރޮނގުން ކުރިއެރެން އޮތްގޮތްތައް ބަލައި އެކަން ހާޞިލްކުރުމަށް މަސައްކަތްކުރުމަށް ދަސްވެނިންނަށް ކޮމިޝަނަރ އިލްތިމާސްކުރެއްވިއެވެ.


ސޫރަތިޔޭ3| Esfiya - Dhivehi Vaahaka Site\nލީންޕުޓީ މި ފައިލް ޑޮކްޓާރ އާކިލްގެ ކެބިންއަށް ގެންގޮސްދީބަ. ރިސެޕްޝަންއަށް އަރާ ހަމަވުުމުން ލީންއަށް ފައިލް ދިއްކޮއްލަމުން ޒާލިފް ބުނެލިއެވެ. ޒާލިފް އަކީ ލީންގެ ރައްޓެއްސެކެވެ. ޒާލިފްއަކީ ހުރިހާ އެންމެންނާ ގުޅޭ މަޖާ މިޒާޖެއްގެ އަނގަގަދަ މީހެކެވެ. ޒާލިފް އަބަދުވެސް ލީން ރުޅިއެރުވުމަށް ލީންއާ ދިމާލަށް ގޮވަނީ ލީންޕުޓީއޭ ކިޔާފައެވެ.\nއެއީ މި މިއަދު މި ހޮސްޕިޓަލްއަށް އަލަށް ޖޮއިން ކުރި ޑޮކްޓާރ ދޯ؟ ލީން ތުން ދަމައިގެން ހުރެެ ފައިލްގައި ހިފަމުން ސުވާލު ކޮއްލިއެވެ.\nއާން. ދެން އަވަހައް ތި ފައިލް ޑޮކްޓާރ އާކިލްގެ ކެބިން އަށް ގެންގޮސްދީ ޒާލިފް ލީން އަށް ޖަވާބު ދެމުން ބުނެލިއެވެ. ހޫމް މިދަނީ މިހާރު މި ފައިލް ޑޮކްޓާރ އާކިލްގެ ކެބިން އަށް ގެންގޮސްދޭން. މިހެން ބުނުމައްފަހު އަތުގައި އޮތް ފައިލް ހިފައިގެން ޑޮކްޓާރ އާކިލްގެ ކެބިންއާ ދިމާލަށް ލީން މިސްރާބު ޖެހިއެވެ. ކެބިންއަށް ވަންނަން އިން ދޮރުގައި ޑރ.އާކިލްގެ ނޭމް ޕްލޭޓް ޖަހާފައި އިނުމުން އެއީ ޑޮކްޓަރ އާކިލްގެ ކެބިންކަން ލީންއަށް ދެނެގަންނާކަށް އުނދަގުލެއް ނުވިއެވެ. ލީން ގޮސް ކެބިން ދޮރުމަތީ ހުރެފައި ދޮރުގައި ޓަކި ދިނެވެ clique neste link online-apteekki.com. އެވަގުތު އެތެރެއިން ވަނުމަށް ބުނުމުން ކެބިން ދޮރު ހުޅުވާލާފައި ވަނެވެ. ކެބިން ދޮރު ހުޅުވާލާފައި ވަތް ލީން ހުއްޓުންއެރީ ކުރިމަތިން ފެނުނު ސޫރަ އަކުންނެވެ. އެވަގުތު އޭނަ އަތުގައި އޮތް ފައިލްވެސް އަތުން ދޫވެގެން ވެއްޓުނެވެ.\nކެބިންއަށް ވަދެގެން އައި އާކިލްގެ މޫނުމަތިން އެއްވެސް އަސަރެއް ފާޅެއް ނުވެއެވެ. އަތުގައި އޮތް ފޯނު މޭޒުމަތީ ބޭއްވުމައްފަހު ގޮނޑީގައި އިށީނދެ ދެލޯ މަރާލިއެވެ. އެ ވަަގުތު އޭނަގެ ހަނދާނަށް އައީ މިއަދު ހެނދުނު ހިނގި ކުޑަ ހާދިސާއެވެ. އެވަގުތު ބޭ އިޙްތިޔާރުގައި އޭނަ އަށް ހިނިތުން ވެވުނެވެ. ދެވަނަ ސިކުންތުގައި ދެލޯހުޅުވާލާައި ދެފަރާތައް ބޯހޫރާލުމައްފަހު މީހާ ހަމައަކަށް އަޅުވާލިއެވެ. އަދި ތެދުވެގެން ބޮޑު ބިއްލޫރި ކުޑަދޮރު ކަައިިރީ ގޮސް ހުއްޓި ތިރިން ފެންނަން އޮތް މާލޭގެ ހަލަބޮލި މަގައް ނަޒަރުހުއްޓާލި އެވެ. އެވަގުތު ކެބިން ދޮރުގައި މީހަކު ޓަކި ދިން އަޑަށް ވަނުމައް ހުއްދަ ދިނުމަށްފަހު ދޮރާދިމާލަށް ބަލާލިއެވެ. އެވަގުތު ދޮރުހުޅުވާލާފައި ވަތް މީހާގެ ސޫރަފެނިފައި އާކިލްއަށް ބަލަހައްޓައިގެން ހުރެވުނީއެވެ. އެއީ މިއަދު ހެނދުނު ދިމާވި އަންހެން ކުއްޖާއެވެ. އެ އަންހެން ކުއްޖާ އާކިލްއާ ދިމާލަށް ބަލަހައްޓައިގެން ހުރީ ދެލޯ ބޮޑުކޮއްލައިގެންނެވެ. ހީވަނީ ބިރުވެރި އެއްޗެއް ކުރިމަތިން ފެނިގެން ހުރިހެންނެވެ. އޭރު އެއަންްހެން ކުއްޖާ އަތުގައި އޮތް ފައިލްސް އޮތީ ވެއްޓިފައެވެ. އެހެން ތިބިތާ6މިނެޓުވީ އިރުވެސް އެދެމީހުންގެ މެދަށް ވެރިވެފައިވަނީ ހަމަހިމޭންކަމެވެ. އެހެން ހުރުމަށްފަހު އާކިލް ގޮއްސަ އޭނަ އަށް ހާއްސަ ކުރެވިައިވާ ގޮނޑީގައި އިށީންދެލައި ހަމަޖެހިލިއެވެ. އަދި އަނެއްކާ ވެސް ކެބިން ދޮރާ ދިމާލަށް ބަލާލިއެވެ. އޭރުވެސް އެ އަންހެން ކުއްޖާ ހަމަ ކުރިން ހުރި ގޮތަށް ހުރީ އެވެ. ހީވަނީ އެތާގައި ބައިންދާފައި ހުރި ބުދެއްހެންނެވެ. އެކުއްޖާއަށް ވެފައި ހުރި ގޮތް ފެނުމުން އާކިލް އަށް މަޖާވިނަމަވެސް އެކަމެއް އާކިލް މޫނުމަތިންނެއް ނުދައްކައެވެ. އަނެކާ ގޮނޑިން ތެދުވެގެން ގޮސް އެއަންހެން ކުއްޖާ ކުރިމަތީ ހުއްޓުނެވެ. ނަމަވެސް އެ އަންހެން ކުއްޖާ ހަމަ ހުރި ގޮތަށް ހުރީއެވެ. އާކިލް އެންމެފަހުން އެއަންހެން ކުއްޖާ މޫނު ކުރިމަތީގައި ފުއްޓަތްކެއް ޖެހިއެވެ. އެ ވަގުތު އެ އަންހެން ކުއްޖާ ސިއްސައިގެން ގޮސް ކުރިމަތީ ހުރި އާކިލްއާ ދިމާލަށް ބަލާލިއެވެ. އެވަގުތު އާކިލް އެއް ބުމަ އަރުވާލިއެވެ.\nnote: to all the readers of soorathiyey. because my mock exams are going on i may not be able to up the story next week. but as soon as my mock exams finishes i will up the next part of the story as soon as possible. 🙂\nVarah reethi mi part ves ? ? ? ? love you Rose ?\nthankyou shahu. 🙂\nsalhi.exam ninmaafa genna part dhigu kohdhehchey\nyes. exam nimuneema dhn inna part dhigukoh up kohdheynan 🙂\nKaley abadhuves ulheny thi haalehga ehnu…. Heyo vhk nunerunas\nrosie__rosie__rose365 dear…story v rythi..\nMistakes v madhu..good improvement.. waiting for the next????\nthank you jiji. 🙂\nWow. Love ur story. Sorry coment nukurevuneema. When is the next part dear. Waiting andabest of luck for mock exam. May god give you the blessing in ur effort. Good night.\nthank you jairu. mock exam nimeyne next week ga so i am going to up the stry next week insha allah. 🙂\nKomaakoalhi beynun kurumah hadhuma kohdhen\nއެޕާރޓްމެންޓް 4ބީ (ހަވަނަ ބައި)


ރަމަޟާން މަސް ވަދެއްޖެކަން ޘާބިތުކުރުންވަނީ ދެގޮތަކަށެވެ:\nރަމަޟާންމަހުގެ ހުޅެވި ހަނދު ފެނުމެވެ. ނަބިއްޔާ ﷺ ޙަދީޘް ކުރައްވާފައިވެއެވެ: إذا رأيتُم الهلالَ فصوموا ، و إذا رأيتُموه فأفطروا ، فإن غُمَّ عليكم فاقدروا له\nމާނައީ: ތިޔަބައިމީހުންނަށް (ރަމަޟާންމަހުގެ) ހުޅެވިހަނދު ފެނުމުން ރޯދަ ހިފާށެވެ. އަދި (ޝައްވާލުމަހުގެ) ހުޅެވި ހަނދުފެނުމުން (ރަމަޟާންމަހުގެ) ރޯދަހިފުން ދޫކޮށްލާށެވެ. އަދި ވިލާ ބޯވެއްޖެނަމަ (ހަނދު ނުފެއްނަނަމަ) ހިސާބު ކުރާށެވެ.\nއަދިވެސް ނަބިއްޔާ ﷺ ޙަދީޘް ކުރައްވާފައިވެއެވެ: لا تَصُومُوا حتَّى تَرَوُا الهِلَالَ، ولَا تُفْطِرُوا حتَّى تَرَوْهُ، فإنْ غُمَّ علَيْكُم فَاقْدُرُوا له.\nމާނައީ: (ރަމަޟާންމަހުގެ) ހުޅެވިހަނދު ފެނުމުން މެނުވީ ތިޔަބައިމީހުން ރޯދަ ނުހިފާށެވެ. އަދި (ޝައްވާލުމަހުގެ) ހުޅެވި ހަނދުފެނުމުން މެނުވީ (ރަމަޟާންމަހުގެ) ރޯދަހިފުން ދޫކޮށް ނުލާށެވެ. އަދި ވިލާ ބޯވެއްޖެނަމަ (ހަނދު ނުފެއްނަނަމަ) ހިސާބު ކުރާށެވެ.\nރަމަޟާން މަހުގެ ހުޅެވި ހަނދު ނުފެނިއްޖެނަމަ ޝަޢުބާން މަހުގެ ތިރީސް ދުވަސް ހަމަކުރާނީ އެވެ. ނަބިއްޔާ ﷺ ޙަދީޘް ކުރައްވާފައިވެއެވެ: الشَّهْرُ تِسْعٌ وعِشْرُونَ لَيْلَةً، فلا تَصُومُوا حتَّى تَرَوْهُ، فإنْ غُمَّ علَيْكُم فأكْمِلُوا العِدَّةَ ثَلَاثِينَ.\nމާނައީ: މަހެއްގައި ވަނީ (މަދުވެގެން) ނަވާވީސް ރެއެވެ.(ރަމަޟާންމަހުގެ) ހުޅެވިހަނދު ފެނުމުން މެނުވީ ތިޔަބައިމީހުން ރޯދަ ނުހިފާށެވެ. އަދި ވިލާ ބޯވެއްޖެނަމަ (ހަނދު ނުފެއްނަނަމަ) (ޝައުބާން މަހުގެ) ތިރީސް ދުވަސް ހަމަކުރާށެވެ.\n أخرجه البخاري (1900)، ومسلم (1080) باختلاف يسير، والنسائي (2120)، وابن ماجه (1654)، وأحمد (6323) واللفظ لهم.\nالبخاري (1080)، ومسلم (1906)


ކޮލިފައިން މެޗްތައް އޮކްޓޯބަރ މަހު ފެށުމަށް އޭއެފްސީން ނިންމައިފި - Maldives Football\nވޯލްޑް ކަޕް ކޮލިފައިންގައި ގުއާމް އާއި ދެކޮޅަށް ލަނޑު ޖެހުމަށްފަހު ސަމޫހު އުފާ ފާޅުކުރަނީ (ފޮޓޯ: އިބްރާހިމް ފާއިދު)\nކޮލިފައިން މެޗްތައް އޮކްޓޯބަރ މަހު ފެށުމަށް އޭއެފްސީން ނިންމައިފި\nޝިމާޒް ޢަލީ06 ޖޫން 2020 14:57\nކުއަލަ ލަމްޕޫރު، މެލޭޝިއާ - މުޅި ދުނިޔެއަށް މިހާރު ކުރިމަތިވެފައިވާ ކޮވިޑް-19ގެ ސަބަބުން ފަސްކުރެވިވައިވާ 2022 ވަނަ އަހަރުގެ ފީފާ ވޯލްޑް ކަޕާއި 2023 ވަނަ އަހަރުގެ އޭޝިއަން ކަޕް ޖޮއިންޓް ކޮލިފައިންގެ މެޗުތައް އަންނަ އޮކްޓޫބަރު މަހު ފަށަން އޭއެފްސީން ނިންމައިފި އެވެ.\nއޭއެފްސީން އިއްޔެ ނެރެފައިވާ ބަޔާނެއްގައި ބުނެފައިވަނީ ކޮލިފައިން މެޗްތައް އަލުން ފަށަން ނިންމާފައިވަނީ މެމްބަރު އެސޯސިއޭޝަންތަކާ އެކު ބޭއްވުނު ބައްދަލުވުންތަކަށް ފަހު ފީފާގެ މަޝްވަރާއާއިއެކު ކަމަށާއި އެގޮތުން މެޗުތައް އޮންނާނީ އޮކްޓޫބަރާއި ނޮވެމްބަރު މަހުގަ އެވެ.\n"އޭއެފްސީން ދާނީ ވަރަށް ރަނގަޅަށް ހާލަތު މޮނިޓާކުރަމުން. ސަލާމަތީ ހުރިހާ ކަމަކަށް ވިސްނާނަން. ޓީމު ތަކުގެ އޮފިޝަލުންނާއި ކުޅުންތެރިންގެ އިތުރުން ސަޕޯޓަރުންގެ ސަލާމަތާއި އަދި ދަތުރު ފަތުރުގައި ހުރި ކަންތައްތަކާއި ގައުމުތަކުގެ ސަރުކާރުތަކުން ނިންމާ ނިންމުންތަކަށް ވެސް ބަލަން ޖެހޭ." އޭއެފްސީގެ ވެބްސައިޓުގައި ބުނެފައިވެއެވެ.\nރާއްޖޭގެ ގައުމީ ޓީމު ކޮލިފައިންގައި އެންމެ އަވަހަށް ކުޅޭ މެޗުގައި އަންނަ އޮކްޓޫބަރު 8 ވަނަ ދުވަހު ރަށުން ބޭރުގައި ނުކުންނާނީ ޗައިނާއާ ދެކޮޅަށެވެ. މި މެޗަކީ ކުރިން މާޗް 26 ވަނަ ދުވަހު ކުޅެން ރޭވި މެޗެކެވެ. އެއަށްފަހު އޮކްޓޫބަރު މަހުގެ 13 ވަނަ ދުވަހު މާލޭގައި ސީރިޔާ އާއި ދެކޮޅަށް ކުޅޭނެއެވެ. ކޮލިފައިންގެ ފަހު މެޗުގައި ނޮވެމްބަރު މަހު 17 ވަނަ ދުވަހު ރަށުންބޭރުގައި ރާއްޖެ ބައްދަލުކުރާނީ ފިލިޕީންސާ އެވެ.


BREAKING: Dhuvaafaru andhireega, rayyithun ihuthijaaju kuranee | Fainu Online\nދުވާފަރު އަނދިރީގައި، ރައްޔިތުން އިހުތިޖާޖު ކުރަނީ\n27 އޭޕްރީލު 2022, ބުދަ, 23:56\nދުވާފަރުގައި ކަރަންޓުނެތި ގިނައިރުތަކެއް ވެފައިވާތީ އެ ރަށު ރައްޔިތުންގެ ގިނަބަޔަކު ނުކުމެ އިހުތިޖާޖުކުރަން ފަށައިފިއެވެ.\nދުވާފަރުން ވާހަކަދެއްކި މީހަކު ބުނީ، މިއަދުގެ އެކި ވަގުތުތަކުގައި އެރަށުން ކަރަންޓު ކެނޑިފައިވާކަމަށެވެ. އަދި މިރޭ ވެސް ކަރަންޓި ކެނޑި މިހާރު ގަޑިއެއްހާއިރުވާން ކައިރިވެފައިވާކަމަށާއި އެހެންކަމުން އެކަމުގެ ކަންބޮޑުވުން ފާޅުކުރުމަށް ރައްޔިތުންގެ ބަޔަކު މިހާރުދަނީ އިންޖީނުގޭ ކައިރީ އިހުތިޖާޖު ކުރަމުން ކަމަށް ވެސް އޭނާ ބުންޏެވެ.\nދުވާފަރުގައި ކަރަންޓުގެ ހިދުމަތް ދެނީ، މާލޭ ވޯޓަރ އެންޑް ސެވަރޭޖް ކޮމްޕެނީ (އެމްޑަބްލިއުއެސްސީ) އިންނެވެ.\nމިކަމާ ގުޅޭގޮތުން މައުލޫމާތު ހޯދާލުމަށް އެމްޑަބްލިއުއެސްސީގެ ދުވާފަރު އޮފީސް ހިންގެވުމާ ހަވާލުވެ ހުންނެވި ފަރާތާއި ގުޅާލުމުން އޭނާ ވިދާޅުވީ، ކަރަންޓު ދެވޭނެ ގަޑިއެއް އަދި ވިދާޅުވާން އެނގިވަޑައިނުގަންނަވާ ކަމަށެވެ. އޭނާ ވިދާޅުވީ، ބެލެވޭ ގޮތުގައި، މައްސަލަ ދިމާވެފައިވަނީ ބިމު އަޑީގައި އޮތް ކޭބަލަކަށެވެ. އެހެންކަމުން އެކަން އަދިވެސް އިތުރަށް ބަލާފަ ނޫނީ ކަރަންޓު ނުދެވޭނެކަމަށް އޭނާ ވިދާޅުވިއެވެ.\nދުވާފަރުން ކަރަންޓް ކެނޑިފައިވަނީ މިރޭ 11:15 އެހާއިރެވެ.\nއެމްޑަބްލިއުއެސްސީން ދެންމެބުނީ، އެރަށުން ކަރަންޓު ކެނޑިފައިވަނީ މައި ކޭބަލަށް ދިމާވި މައްސަލައަކާ ގުޅިގެންކަމަށެވެ. އަދި އެ މައްސަލަ ވީއެންމެ އަވަހަކަށް ހައްލު ކުރުމަށް މަސައްކަތް ކުރަމުންދާކަމަށް އެ ކުންފުނިންވަނީ ބުނެފައެވެ.\nއަދާހަމަ: 11 ގަޑިއިރަށްފަހު މިހާރުވަނީ ދުވާފަރަށް ކަރަންޓް ދީފައެވެ.\nޙުސައިން2months ago\nއަދިވެސް ކަރަންޓް ނުލިބޭތަ\nއެނބޫ2months ago


އަންހެނެއްގެ އިތްފަތް ފޭރިގައިން މައްސަލައެއްގައި އިންޑިޔާގެ ރައްޔިތުން މަގުތަކަށް\nއަލީ އައްޒާމް 02 އޯގަސްޓް 2012\nބަހެއްގައި އަންހެނެއްގެ އިއްފަތް ފޭރިގައިން މައްސަލައެއްގައި އެކަން ކުރި މީހުންނަށް އެއްވެސް ރަހުމެއް ނުބެހެއްޓުމަށް ގޮވާލާ އިންޑިޔާގެ ކިޔަވާކުދިންނާއި، ސިޔާސީ ލީޑަރުންނާއި، އެކްޓިވިސްޓުން މަގުތަކަށް...\nފަލަސްޠީންގެ ރައްޔިތުން ދިވެހިން ދެކެ އިންތިހާއަށް ލޯބިވޭ: ޝެއިޚް ދީދީ\nމުޙައްމަދު ވިޝާހް އަޙުމަދް 01 އޯގަސްޓް 2012\n“އަހަރުމެން ވަނީ ޣައްޒާ އާއި އެކު” ގެ ދަރުސްގައި ޝެއިޚް ދީދީ ވާހަކަ ދައްކަވަނީ | ދިއިސްލާމް ފޮޓޯ: ވިޝާހްފަލަސްޠީންގެ ރައްޔިތުން ދިވެހިން ދެކެ އިންތިހާ އަށް ލޯބިވާ ކަމަށް އިސްލާމިކް މިނިސްޓްރީގެ ސްޓޭޓް...\n”ދިވެހި ރައްޔިތުން ތިބީ ޣައްޒާ އާއި އެކީ“ މިނަމުގައި ޢަދާލަތު ޕާޓީއިން ދަރުސްއެއް ބާއްވަނީ\nދަރުސްގެ ބަނަރ”ދިވެހި ރައްޔިތުން ތިބީ ޣައްޒާ އާއި އެކީ“ މިނަމުގައި ޢަދާލަތު ޕާޓީއިން ދަރުސްއެއް ބާއްވަން ހަމަޖެހިފައިވާކަމަށް ޢަދާލަތު ޕާޓީއިން ހާމަކޮށްފިއެވެ.ޢަދާލަތު ޕާޓީއިން އިއްޔެ ނެރުނު ބަޔާނެއްގ...\nބޭނުންޖެހިފައިވާ ފަރާތްތަކަށް އެހީތެރިވުމުގައި ރައްޔިތުން ދައްކާ އިސްލާމީ އުޞޫލު އުފަލާއިއެކު ފާހަގަ ކުރަން: ރައީސް ނަޝީދު\nއަލީ މަފާޒު 01 އޯގަސްޓް 2012\nރައީސް ނަޝީދު ޖަލްސާއެއްގައި ވާހަކަފުޅު ދައްކަވަނީ، ދިއިސްލާމް ފޮޓޯ: އަޝްވާޤްރާއްޖެއަށް މިހާރު ކުރަމުންދާ ވިއްސާރައިގައި ހާލުގައި ޖެހިފައިވާ ފަރާތްތަކަށް އެހީ ވުމުގައި ރައްޔިތުން ދައްކަމުންދާ އިސްލާމީ...\n46 މިލއަނަށްވުރެ ގިނަ އެމެރިކާގެ ރައްޔިތުން އުޅެމުންދަނީ ފަގީރުހާލުގައި: ރިޕޯރޓް\nއަލީ އައްޒާމް 01 އޯގަސްޓް 2012\n46 މިލއަނަށްވުރެ ގިނަ އެމެރިކާގެ ރައްޔިތުން އުޅެމުންދަނީ ފަގީރުހާލުގައިކަމަށް އެމެރިކާގެ ސެންސަސް ބިއުރޯއިން ނެރުނު ރިޕޯރޓުގައި ހާމަކޮށްފިއެވެ.އެމެރިކާގެ ސެންސަސް ބިއުރޯއިން ބުދަދުވަހު ނެރުން ރިޕޯރޓުގ...\nއެމެރިކާއާއި ދެމެދު އޮންނަ ގުޅުންތައް ކަނޑާލުމަށް ގޮވާލާ ތުނީސިޔާގެ ރައްޔިތުން މުޒާހަރާކޮށްފި\nއެމެރިކާއާއި ތުނީސިޔާއާއި ދެމެދު އޮންނަ ގުޅުންތައް ކަނޑާލުމަށް ގޮވާލާ ތުނީސިޔާގެ ރައްޔިތުން އިއްޔެ މުޒާހަރާކޮށްފިއެވެ. މި މުޒާހަރާކޮށްފައިވަނީ ތުނީސިޔާގައި ހުންނަ އެމެރިކާގެ އެމްބަސީ ކައިރީގައެވެ. މުޒ...\nމިސްރުގެ ރައްޔިތުން ބޭނުންވަނީ އިސްލާމީ ޝަރީޢަތް ޤާއިމުކުރަން – މިޞްރުގެ ރައީސްގެ އެޑްވައިސަރ\nމިސްރުގެ ރައްޔިތުން ބޭނުންވަނީ އިސްލާމީ ޝަރީޢަތް ޤާއިމުކުރަން – މިޞްރުގެ ރައީސްގެ އެޑްވައިސަރ މިޞްރުގެ ރައީސް މުރްސީގެ އެޑްވައިޒަރެއްގެ ގޮތުގައި ހުރި ބައްސާމް އައް-ޒަރްޤާ ވިދާޅުވިގޮތުގައި މިޞްރުގެ ރައ...\nސިޔާސީ ޚިޔާލު ތަފާތުވުންތަކާއި ރުޅިވެރިކަން އެއްފަރާތްކޮށް ޢީދުގެ އުފަލުގައި ހުރިހާ ރައްޔިތުން ބައިވެރިވުމަށް އިލްތިމާސްކުރަން : ޢަދާލަތު\nޙަސަން ޝިޔާޒް 01 އޯގަސްޓް 2012\n1432 ވަނަ އަހަރުގެ އަޟުހާ ޢީދު ނަމާދު ޖަމާޢަތް އިސްލާމީ މަރުކަޒުގެ ބޭރުގައި. | ދިއިސްލާމް ފޮޓޯ: އަޝްވާގުސިޔާސީ ޚިޔާލު ތަފާތުވުންތަކާއި ރުޅިވެރިކަން އެއްފަރާތްކޮށް މާދަމާ ފާހަގަކުރާ ފިޠުރު ޢީދުގެ އުފަލ...\nފަލަސްތީނުގެ ރައްޔިތުން ސީރިޔާގައިވާ އެޤައުމުގެ ރައްޔިތުންނަށް އެހީވުމަށް ބޭހާއި ކާބޯތަކެތި ފޮނުވައިފި\nއަޙްމަދު ނިޝްވާން 01 އޯގަސްޓް 2012\nފަލަސްތީނުގެ ރައްޔިތުން ސީރިޔާގައިވާ އެޤައުމުގެ ރައްޔިތުންނަށް އެހީތެރިވެދިނުމުގެގޮތުން ކާބޯތަކެއްޗާއި ބޭސް ފޮނުވައިފިއެވެ.“މިއަދު މިތަނުން، ހުޅަނގު އައްސޭރިން، ފަލަސްތީނުގެ ބިމުން، ސީރިޔާއަށް ޤާފިލާއ...\nމުސްލިމުންނާއި ދެކޮޅަށް ބަރުމާގައި ހިންގަމުން އަންނަ ލޭއޮހޮރުވުންތަކާއި ދެކޮޅަށް ފަލަސްތީނުގެ ރައްޔިތުން އަޑުއުފުލައިފި\nބަރުމާގެ މުސްލިމުންނާއި ދެކޮޅަށް އެޤައުމުގެ ބުދިސްޓުން ހިންގަމުން އަންނަ ލޭއޮހޮރުވުންތަކާއި ދެކޮޅަށް އަޑުއުފުލުމުގެ ގޮތުން ފަލަސްތީނުގެ ޣައްޒާގައި އެޤައުމުގެ ރައްޔިތުން މުޒާހަރާކޮށްފިއެވެ.ބަރުމާގެ މުސ...\nއިސްމާއީލް ޝާހް (އިއްސެ)2މިނެޓު ކުރިން\nޝާން މުޙައްމަދު 19 މިނެޓު ކުރިން\nހުސައިން ޝަރީފް 37 މިނެޓު ކުރިން


Ronaldo ge rape ge shikaara akah vi kamah bunaa Mayorga ah insaafu hoadhaidhinumah govaalaifi\nރޮނާލްޑޯގެ ރޭޕްގެ ޝިކާރައަކަށްވި ކަމަށް ބުނާ މަޔޯރގާއަށް އިންސާފު ހޯދައިދިނުމަށް ގޮވާލާ ބެނާ--\nރޮނާލްޑޯ އެނބުރި އޯލްޑް ޓެރަފޯޑަށް އައިސް ކުޅުނު ފުރަތަމަ މެޗުގައި އޭނާގެ ރޭޕްގެ ޝިކާރައަކަށްވި ކަމަށް ބުނާ ކެތްރީން މަޔޯރގާއަށް އިންސާފު ހޯދައިދިނުމަށް ގޮވާލާ "ބިލީވް ކެތްރީން މަޔޯރގާ" ޖަހާފައިވާ ބެނާއެއް ހަރުކޮށްގެން ދަނޑުމަތިން މަތިންދާބޯޓެއް ވަނީ ދުއްވާފަ އެވެ.\nމިކަން ކުރި ދަ ލެވެލް އަޕް ފެމިނިސްޓް ގްރޫޕުން ބުނީ އެކަން ކުރީ ދަނޑަށް އެއްވެތިބި މީހުންނަށް ރޮނާލްޑޯގެ މައްޗަށް ކުރެވިފައިވާ ރޭޕްގެ ތުހުމަތުތަކުގެ މަތިން ހަނދާންކޮށްދިނުމަށް ކަމަށެވެ.\nކެތްރީން މަޔޯރގާ ވަނީ ލާސް ވޭގަސްގެ ހޮޓަލެއްގައި 2009 ވަނަ އަހަރު ރޮނާލްޑޯ އޭނާ ރޭޕްކުރިކަމަށް ބުނެ އޭނާގެ ބޮލުގައި ތުހުމަތު އަޅުވާފަ އެވެ.\nބެނާ ހިފައިން ދިޔަ މަތިންދާބޯޓު--\n2019 ވަނަ އަހަރު ޔޫއެސްގެ ޕުރޮސެކިއުޓަރުން ބުނެފައިވަނީ ރޮނާލްޑޯވަނީ ތުހުމަތަށް އިންކާރުކޮށްފައި ކަމަށާއި އަދި އޭނާގެ މައްޗަށް އެއްވެސް ދައުވާއެއް ނުއުފުލާނެ ކަމަށެވެ.\nއިއްޔެ ނިއުކާސަލް ޔުނައިޓެޑާ މެންޗެސްޓަރ ޔުނައިޓެޑް ބައްދަލުކުރި މެޗު ފެށިތާ އިރުކޮޅެއްނުވެ "ބިލީވް ކެތްރީން މަޔޯރގާ" ޖަހާފައިވާ ބެނާއެއް ހަރުކޮށްގެން ދަނޑުމަތިން މަތިންދާބޯޓެއް ވަނީ ދުއްވާފަ އެވެ.\nރޭގެ މެޗުގައި ރޮނާލްޑޯ ވަނީ އެނބުރި އައިސް2ލަނޑު ޖަހާފަ އެވެ. އެމެޗު ނިމުނީ4- 1 މެންޗެސްޓަރ ޔުނައިޓެޑް މޮޅުވެގެންނެވެ.\nރިޕޯޓުތައް ބުނާގޮތުން 2010 ވަނަ އަހަރު ކެތްރީން މަޔޯރގާ ވަނީ ރޮނާލްޑޯއާއެކު ކޯޓުން ބޭރުން އެއްބަސްވުމަކަށް އައިސްފަ އެވެ. އަދި މިއެއްބަސްވުމުގައި ރޮނާލްޑޯ ވަނީ މަޔޯރގާއަށް 375000 ޑޮލަރު އެތުހުމަތުތައް މީޑީއާއަށް ތިލަނުކުރުމަށް މަޔޯރގާއަށް ދީފައިކަމަށް ހަބަރުތަކުން ރިޕޯޓުކުރެ އެވެ.\nމި އެގްރީމެންޓަކީ އެއްވެސް ހާލަތެއްގައި ކުށަށް އިއުތިރާފުވުމެއް ނޫންކަމަށް ތަކުރާރުކޮށް ރޮނާލްޑޯގެ ވަކީލުން ބުނެފައިވެ އެވެ. ރޮނާލްޑޯ އެގޮތަށް ކަންތައް ކޮށްފައިވަނީ އޭނާއަށް ކުރެވެމުންދާ އެއްވެސް ހަގީގަތެއް ނެތް ތުހުމަތު ހުއްޓުވުމަށް ކަމަށެވެ. އަދި އެކަންތައް އެގޮތަށް ކުރަމުންދަނީ އޭނާގެ ބުރަ މަސައްކަތުން ހޯދާފައިވާ އިހްތިރާމް ވެއްޔަށް ހަދަން ކަމަށްވެސް ބުނެފައިވެ އެވެ.\nމިތުހުމަތު ތަހުގީގުކުރި ލާސް ވޭގަސް ފުލުހުން ބުނެފައިވަނީ ސާބިތު ހެއްކެއް އެމައްސަލައިގައި ރޮނާލްޑޯއާ ދެކޮޅަށް ހުށަހެޅިފައިނުވާ ކަމަށާއި އޭނާއަށް މިމައްސަލައިގައި ދައުވާއެއް ނުކުރާނެ ކަމަށެވެ.\nރޮނާލްޑޯވަނީ އޭނާއަށް ކުރެވޭ ތުހުމަތުތަކަށް އިންކާރުކޮށްފަ އެވެ.\nއިންޑިއާ ހޮސްޕިޓަލެއްގައި ރޯވެ ހަތަރު ތުއްތު ކުއްޖަކު މަރުވެއްޖެ\nޑައިނަސޯ ބިސްތަކެއް އާޖެންޓީނާއިން ފެނިއްޖެ\nއިނގިރޭސި ފުޓްބޯޅައިގެ އެންމެ މޮޅު އެއް ގޯލް ސްކޯރާ ޖިމީ ގްރީވްސް މަރުވެއްޖެ


Veterans cup: Police balikoh New semi aa gaathah | Mihaaru\nވެޓެރަންސް ކަޕްގައި ސިފައިންގެ ކުޅުންތެރިއަކު ކައިރިން ނިއުގެ އައްޔަ (ވ) ބޯޅަ ހިފައިގެންދާން މަސައްކަތްކުރަނީ.-- ފޮޓޯ: ނިޝާން އަލީ/ މިހާރު\nވެޓްރަންސް ކަޕް: ޕޮލިސް ބަލިކޮށް ނިއު ސެމީއާ ގާތަށް\n09 ޖޫން 2018 - 01:004comments\nކުރީގެ ފުޓްބޯޅަ ކުޅުންތެރިންނަށް ހާއްސަކޮށްގެން ކުރިއަށްދާ ވެޓްރަންސް ކަޕްގައި މިއަދު ކުޅުނު މެޗުން ފަސޭހަކަމާ އެކު 4-0 އިން ޕޮލިސް ކްލަބް ބަލިކޮށް ނިއު ރޭޑިއަންޓް މުބާރާތުގެ ސެމީ ފައިނަލުގެ ޖާގައަކާ ގާތަށް ޖެހިލައިފި އެވެ.\nމުބާރާތުގައި ފައިނަލުގެ ސީދާ ޖާގަ ހޯދާފައިވަނީ ކުޅުނު ހުރިހާ މެޗަކުން މޮޅުވަމުން އަންނަ ކްލަބް ވެލެންސިއާ އެވެ. އަނެއް ޖާގަ ލިބޭނީ ދެ ވަަނަ އާއި ތިން ވަނައިގެ މެދުގައި ކުޅޭ ސެމީ މެޗުން މޮޅުވާ ޓީމަކަށެވެ. ދެ ވަނަ ބުރުގެ ތާވަލްގެ އެއް ވަނައިގައި ވެލެންސިއާ އޮތީ 12 ޕޮއިންޓާ އެކު އެވެ. ދެ ވަނައިގައި އޮތް މާޒިޔާ އާއި ތިން ވަނައިގައި އޮތް ނިއު އަށް ލިބިފައިވަނީ ހަ ޕޮއިންޓެވެ.\nމާޒިޔާ ކުޅޭ ފަހު މެޗުގައި މާދަމާ ނުކުންނާނީ ސިފައިންނާ ދެކޮޅަށެވެ. ސިފައިންނަށް ސެމީގެ ޖާގައެއް ލިބޭނީ ބޮޑު ތަފާތަކުން މާޒިޔާގެ މައްޗަށް ކުރި ހޯދައިގެންނެވެ. ސިފައިން ތިން ވަނައިގައި އޮތީ ތިން ޕޮއިންޓާ އެކު އެވެ. އެންމެ ފުލުގައި ޕޮއިންޓެއް ނުލިބި އޮތް ޕޮލިސް ވަނީ ކަޓައިފަ އެވެ.\nޓާފް އެއް ނަމްބަރު ދަނޑުގައި މިއަދު ކުޅުނު މެޗުގައި ނިއުގެ ހަތަރު ލަނޑުގެ ތެރެއިން ތިން ލަނޑު ޖަހައި ޓީމުގެ ކެޕްޓަން އަލީ ޝަމީމް (އައްޔަ) ވަނީ ހެޓްރިކެއް ހަދައިފަ އެވެ. އޭގެ ތެރެއިން ދެ ލަނޑަކީ މެޗުގެ މޮޅު ކުޅުންތެރިއަކަށް ހޮވުނު އައްޔަ ޕެނަލްޓީން ކާމިޔާބުކުރި ގޯލުތަކެކެވެ. ނިއުގެ އަނެއް ލަނޑު ޖެހީ އާދަމް ފަޒީހް (ފަޒިއްކޮ) އެވެ.\nމެޗުގެ 45 އަހަރުން މަތީގެ ކުޅުންތެރިއަކަށް ހޮވުނީ ނިއުގެ އަބްދުﷲ ޝިފާއު އެވެ.\nމި މުބާރާތުގެ ޗެމްޕިއަންކަން އެންމެ ފަހުން ދެ ފަހަރު ވެސް ހޯދީ ނިއު އެވެ. ނިއު އިން އަމާޒުހިފާފައިވަނީ މި ފަހަރު މުބާރާތުގެ ތަށި މިލްކުކުރާށެވެ. މުބާރާތުގެ އެންމެ ކާމިޔާބު ޓީމަކީ ވެލެންސިއާ އެވެ. އެ ޓީމު ވަނީ މި މުބާރާތުގެ ތަށި ހަތަރު ފަހަރު އުފުލާލައިފަ އެވެ. އޭގެ އިތުރުން ސޮކަ ވެޓެރަންސް އިން ވެސް ވަނީ މި މުބާރާތް ކާމިޔާބު ކޮށްފަ އެވެ.\nއިތުރު ލިޔުންތައް ނިއުރޭޑިއަންޓް ސ.ކ ވެޓަރަންސް ކަޕް ޕޮލިސް ކްލަބް


އިނގިރޭސިވިލާތުގެ ކޮވިޑް ފިޔަވަޅުތައް އުވާލަން ނިންމައިފި! | Sandhaanu\nއިނގިރޭސިވިލާތުގެ ކޮވިޑް ފިޔަވަޅުތައް އުވާލަން ނިންމައިފި!\nޖުލައި 19 ވަނަ ދުވަހު ކޮވިޑް-19 ކޮންޓްރޯލް ކުރަން އިނގިރޭސިވިލާތުގައި އަޅާފައިވާ ގިނަ ފިޔަވަޅުތަކެއް އުވާލަން ނިންމައިފިއެވެ.\nޢިނގިރޭސި ވިލާތުގެ ބޮޑު ވަޒީރު ޖޯންސަން ވިދާޅުވީ ކޮވިޑް ކޮންޓްރޯލް ކުރަން އިތުރު ފިޔަވަޅުތަކެއް އެޅުމުގެ ބަދަލުގައި ސަރުކާރުގެ ވިސްނުން މިހާރު ހުރީ ކޮވިޑާއި އެކު ދިރިއުޅެވޭނެ ގޮތައް ކަންކަން ރާވައި އިންތިޒާމް ކުރަން ކަމަށެވެ.\nއެގޮތުން އިނގިރޭސިވިލާތުގައި ޖުލައި 19 ވަނަ ދުވަހު ދޭ ލުއިތަކުގެ ތެރޭގައި ވިޔަފާރިތަކާއި ނައިޓް ކްލަބްތައް ވެސް ހުޅުވުމުގެ ހުއްދަ ދިނުމާއި އެއްވެސް ލިމިޓެއް ނެތި ކިތައްމެ ގިނަ ބަޔަކު ވެސް އެއްތަނަކަށް އެއްވެ އުޅުމުގެ ހުއްދަ ދިނުން ހިމެނެއެވެ.\nއަދި ހަމައެއާއެކު ތިން ފޫޓް ދުރުގައި ތިބެން ޖެހޭ އުސޫލު އުވާލައި މާސްކް އެޅުން މަޖުބޫރު ނޫން ކަމަށްވެސް އެޤައުމުގެ ސަރުކާރުން ވަނީ ނިންމައިފައެވެ. ލިމިޓެއް ނެތި ކިތައްމެ ގިނަ ބަޔަކު ވެސް އެއްތަނަކަށް އެއްވެ އުޅުމުގެ ހުއްދަ ދިނުމުގެ އިތުރުން މުވައްޒަފުން ވެސް ގޭގައި މަސައްކަތް ކުރުން ޖުލައި 19 އިން ފެށިގެން މަޖުބޫރެއް ނުވާގޮތަށް ވަނީ ހަމަޖެހިފައެވެ\nޑެލްޓާ ވޭރިއަންޓްގެެ ސަބަބުން އިނގިރޭސިވިލާތުގެ ހާލަތު މިހާރު ގޯސްވަމުން ދިޔަ ނަމަވެސް އިނގިރޭސިވިލާތަކީ ކޮވިޑް ޖެހޭ މީހުންނަށް ވެކްސިން ދިނުމުގައި އެންމެ ކުރީގައި އުޅޭ އެއްގައުމެވެ. ކޮވިޑް19 ވެކްސިންގެ ފުރަތަމަ ޑޯޒް މިހާތަނަށް 45،351،719 މީހުން ވަނީ ޖަހައިފައެވެ. އަދި ދެވަނަ ޑޯޒް 33،726،362 މީހަކުވަނީ ޖަހައިފައެވެ.


ޤަވާއިދާޚިލާފަށް އުޅޭ ބިދޭސީން ފޮނުވާލުމުގެ މަސައްކަތް އިޚްލާޞްތެރިކަމާއެކު ސަރުކާރުން ކުރާނަމަ ބަންދުގަ ބައިތިއްބާއިރު އެމީހުންނަށް ހިލޭ ކާންދޭން ތައްޔާރު!: ސައުތު ތައުފީޤް\nޤަވާއިދާޚިލާފަށް ރާއްޖޭގައި އުޅޭ ބިދޭސީން ފޮނުވާލުމުގެ މަސައްކަތް އިޚްލާޞްތެރިކަމާއެކު ސަރުކާރުން ކުރާނަމަ ބަންދުގަ (ފޮނުވާލެވެންދެން ޑިޓެންޝަންގަ) ބައިތިއްބާއިރު އެމީހުންނަށް ހިލޭ ކާންދޭން ތައްޔާރަށް ހުންނެވިކަމަށް ގިނަ ރެސްޓޯރަންޓްތަކެއް ހިންގެވުމުގެ އިތުރުން ރާއްޖޭގައި އެންމެ ފުޅައު ދާއިރާއެއްގައި ކޭޓަރިންގގެ ޚިދުމަތް ދެއްވަމުން ގެންދަވާ ސައުތު ތައުފީޤް ވިދާޅުވެއްޖެއެވެ.\nތައުފީޤް ވިދާޅުވީ މަސައްކަތްކުރަނީ އިޚްލާޞްތެރިކަމާއިއެކު ކަމަށް ބުނުމަކުން އަދި ނުފުދޭ ކަމަށާއި އެކަން ސަރުކާރުގެ ޢަމަލުތަކުންވެސް ފެންނަންވެސް ޖެހޭނެ ކަމަށެވެ. ޤަވާއިދާއި ޚިލާފަށް ރާއްޖޭގައި ތިބި ހުރިހާ ބިދޭސީން ހޯދައި ފިޔަވަޅު އެޅެންޖެހޭނެ ކަމަށެވެ.\n"އަޅުގަނޑު މިހުރީ އެކަމަށް މަސައްކަތްކުރާ ޓާސްކްފޯސްގައި ހިލޭ ސާބަހަށް މަސައްކަތްކޮށްދޭން ތައްޔާރަށް. ސަރުކާރުން އެބަ ޤަބޫލުކުރަންޖެހޭ އެކަން އެމީހުންނަށް މިހާރުކުރެވެނީ ރަނގަޅަށް ނޫންކަން. އެތައް ހާސް ބައަކަށް ޤަވާއިދާއި ޚިލާފަށް މިކުޑަކުޑަ ރާއްޖޭގައި އުޅެވެނީ ނުބެލެހެއްޓޭތީކަން. އެންމެ ކުޑަމިނުން ބޮޑު މުސާރަ ހޯދަން ފިލާ މީހުން ހޯދައިވެސް ނުލެވޭކަން އެއީ މިކަމުގެ ހެއްކަކަށް ފުދޭނެ. ދުނިޔޭގެ އެހެން ޤައުމުތަކުގައި ވެސް މިބާވަތުގެ ބޮޑެތި ކަންކަމުގައި ޤައުމުގައި ތިބި ކަމުގެ ތަޖުރިބާހުރި އިސް ރަށްވެހިންގެ ލަފާ ހޯދާ. އަޅުގަނޑަކީ އަބަދުވެސް އެތައް ސަތޭކަ ބިދޭސީން ގެންގުޅޭ މީހެއް، ވީމާ ކުރިމަތިވާ މައްސަލަތައް ވަރަށް ރަނގަޅަށް އަޅުގަނޑަށް އެނގޭ." ކަމަށްވެސް ތައުފީޤް ވިދާޅުވިއެވެ.\nތައުފީޤް ވިދާޅުވީ މިވެރިކަމުގެ ފުރަތަމަ5އަހަރު ނިމޭއިރު މިމައްސަލަ ހައްލު ނުކުރެވިއްޖެނަމަ އިކޮނޮމިކް މިނިސްޓަރު ފައްޔާޟް އިސްމާޢީލް ސަރުކާރުން އިސްތިޢްފާ ދެއްވާނެކަމަށް ވިދާޅުވެފައި އޮތް އޮތުމަކީ މިމަސައްކަތަކަށް ޚާއްޞަ ސަމާލުކަމެއް ދޭންޖެހޭ ކަމެއް ކަމަށެވެ.\n"އަޅުގަނޑު ވަރަށް ތާއިދުކުރާ ބޭފުޅެއް އެއީ. އެއީ ވަރަށް ޤާބިލް ބޭފުޅެއް. ބަންގްލަދޭޝްގެ މީހުން ގެނައުން ވަގުތުން ހުއްޓާލިކަންވެސް އެއީ ވަރަށް ރަނގަޅަށް އެޅި ފިޔަވަޅެއް. ގެންނަވަރަކަށް ފިލަނީ. ވީމާ ފުރަތަމަކަމަކަށްވެސް ކުރަންޖެހޭ ކަމަކީ ޤަވާއިދާ ޚިލާފަށް ތިބި އެންމެންގެ މައްސަލަ ޙައްލުކުރުން." ކަމަށްވެސް ތައުފީޤް ވިދާޅުވިއެވެ.


ކޮސްކޯ ޝިޕިންގއަށް ތިންވަނަ ކުއާޓަރގައި ބޮޑު ފައިދާއެއް ކޮސްކޯ ޝިޕިންގއަށް ތިންވަނަ ކުއާޓަރގައި ބޮޑު ފައިދާއެއް\nކޮސްކޯ ޝިޕިންގއަށް ތިންވަނަ ކުއާޓަރގައި ބޮޑު ފައިދާއެއް\nޗައިނާގެ އެންމެ ބޮޑު އެއް ޝިޕިންގ ކުންފުނި، ކޮސްކޯ ޝިޕިންގ ހޯލްޑިގްސްއަށް މިއަހަރުގެ ތިންވަނަ ކުއާޓަރގައި 4.73 ބިލިއަން ޑޮލަރުގެ ފައިދާއެއް ވާނެ ކަމަށް ލަފާކޮށްފިއެވެ.\nމިއާއެކު ކޮސްކޯއަށް މިއަހަރުގެ ޖެނުއަރީ މަހުން ފެށިގެން ސެޕްޓެމްބަރު މަހުގެ ނިޔަލަށްވަނީ ފައިދާގެ ގޮތުގައި ޖުމްލަ 10.5 ބިލިއަން ޑޮލަރު ލިބިފައެވެ. މިއީ މިދޔަ އަހަރުގެ މި މުއްދަތާ އަޅާބަލާއިރު %1650 އިތުރު ޢަދަދެކެވެ.\nކޯވިޑާ ގުޅިގެން މިދިޔަ އަހަރު ދުނިޔޭގެ އިޤްތިސާދީ ދުވެލި މަޑުޖެހިފައި އޮތުމަށްފަހު މިއަހަރުތެރޭގައި ދުނިޔޭގެ އެކި ހިސާބުތަކުގައި އިޤްތިސާދީ ހަރަކާތްތަށް އިތުރުވެ، ކޮންޓެއިނަރުގައި މުދާ އުފުލާ ކުންފުނިތަކަށްވަނީ ޑިމާންޑު ބޮޑުވެފައެވެ.\nއެހެންނަމަވެސް ކުއްލިއަކަށް ޑިމާންޑު އުފުލުމުން ގިނަ ދަތިތަކާ ކުރިމަތިލާން ޖެހުނުކަން ކޮސްކޯއިން ފާހަގަކުރެއެވެ. އެގޮތުން ޑިމާންޑާ އެއްވަރަށް ތަކެތި ގަޑިއަށް ސަޕްލައި ކުުރުމުގައި އުނދަގޫތަކާ ކުރިމަތިލާން ޖެހުނުކަމަށް ކޮސްކޯއިން ފާހަގަކުރެއެވެ.\nމިއަހަރުގެ ފުރަތަމަ ނުވަ މަސްދުވަހު ކޮސްްކޯގެ ޝިޕިންގ ވޮލިއުމްވަނީ 20.4 މިލިއަން ޓީއީޔޫއަށް އިތުރުވެފައެވެ. މިއީ އަހަރުން އަހަރަށް ބަލާއިރު %8.03 އިތުރު ޢަދަދެކެވެ.\nމިއަހަރުގެ ފުރަތަމަ6މަސްދުވަހުތެރޭވެސް ކޮސްކޯއިންވަނީ ރަނގަޅު ފައިދާއެއް ހޯދާފައެވެ. އެގޮތުން މިއަހަރުގެ ފުރަތަމަ6މަސްދުވަހުގެތެރޭގައި އެކުންފުންޏަށް 5.7 ބިލިއަން ޑޮލަރުގެ ފައިދާއެއް ލިބިފައިވެއެވެ. އަދި ޢާމްދަނީގެ ގޮތުގައި 21.6 ބިލިއަން ޑޮލަރުގެ އާމްދަނީއެއްވަނީ ލިބިފައެވެ.


ވީއައިއޭގައި ކޭއެފްސީއާއި ޕިއްޒާ ހަޓް ހިންގަން ...\nރިޔާސީ ބަޔާން އިއްވުން އަންނަ ހޯމަ ...\nވީއައިއޭގައި ކޭއެފްސީއާއި ޕިއްޒާ ހަޓް ހިންގަން އެއްބަސްވުމެއްގައި ސޮއިކޮށްފި\nby vomadmin January 29, 2018\nވެލާނާ އިންޓަނޭޝަނަލް އެއާޕޯޓުގެ ވޯޓާފްރަންޓް ރެސްޓޯރަންޓުގައި ދުނިޔޭގެ މަޝްހޫރު ފުޑް ޗައިންތައް ހިންގަން މޯލްޑިވްސް އެއާޕޯޓްސް ކޮމްޕެނީ އިން އެޗްއެމްއެސްހޯސްޓް އިންޓަރނޭޝަނަލް ކުންފުންޏާ ހަވާލުކޮށް އެއްބަސްވުމެއްގަ ސޮއިކޮށްފި އެވެ. މިއެއްބަސްވުމުގެ ދަށުން މަޝްހޫރު ބްރޭޑްތައް ކަމަށްވާ ކޭއެފްސީއާއި ޕިއްޒާ ހަޓާއި ކޮސްޓާ ކޮފީގެ އިތުރުން ހާރވެސްޓް މާކެޓްގެ އައުޓްލެޓްތައް ވީއައިއޭގެ ވޯޓަރފްރޮންޓްގައި ހުޅުވާނެއެވެ.\nމިއަދު މެންދުރު ވެލާނާ އިންޓަރނޭޝަނަލް އެއަރޕޯޓުގައި ބޭއްވި ރަސްމިއްޔާތެއްގައި އެމްއޭސީއެލްގެ ފަރާތުން އެއްބަސްވުމުގައި ސޮއިކުރެއްވީ އެކުންފުނީގެ މެނޭޖިންގ ޑިރެކްޓަރ ޢާދިލް މޫސާ އަދި އެޗްއެމްއެސްހޯސްޓް އިންޓަރނޭޝަނަލްގެ ފަރާތުން ސޮއި ކުރެއްވީ އެކުންފުނީގެ ޗީފް އެގްޒެކެޓިވް އޮފިސަރ ވޯލްޓަރ ސެއިބް އެވެ. އެމްއޭސީއެލް އިން ބުނީ ކުރިއަށް ދެ ތިން މަސްތެރޭ ވޯޓަރފްރޮންޓް އިމާރާތުގެ މަސައްކަތް އެއްކޮށް ނިންމާ ޢާއްމުންނަށް ޚިދުމަތް ދޭން ފަށާނެކަމަށެވެ.\nއެޗްއެމްއެސްހޯސްޓް އިންޓަރނޭޝަނަލް އަކީ އެއަރޕޯޓްގައި ރެސްޓޯރެންޓްތައް ހިންގުމުގައި ކުރިއަރާފައިވާ އިޓަލީވިލާތުގެ އޮޓޯގްރިލް އެސް.ޕީ.އޭގެ ސަބްސިޑަރީ ކުންފުންޏެކެވެ. މިކުންފުނިން މިހާރުވެސްދަނީ އޭޝިޔާއާއި ޔޫރަޕް އަދި މެދުއިރުމަތީގެ ގިނަ އެއަރޕޯޓްތަކުގައި ރެސްޓޯރަންޓްތައް ހިންގަމުންނެވެ. އެގޮތުން 120 ޤައުމެއްގައި އެކުންފުނިން އަންނަނީ ރެސްޓޯރަންޓް ހިންގަމުންނެވެ.\nރިޔާސީ ބަޔާން އިއްވުން އަންނަ ހޯމަ ދުވަހު، ޖަލްސާ އޮންނާނީ ދަރުބާރުގޭގައި


ޗެކް ރިޕަބްލިކްގެ އޮނަރަރީ ކޮންސުލްއަކަށް “ޕްރިންޓްލެބް”ގެ ވެރިޔާ މަދީހު\nރާއްޖޭގައި ހުންނަވާ ޗެކް ރިޕަބްލިކްގެ އޮނަރަރީ ކޮންސުލް އަކަށް “ޕްރިންޓް ލެބް” ގެ ވެރިޔާ މަދީހު ޖަމާލް އައްޔަންކުރައްވައިފި އެވެ.\nމަދީހު އެ މަގާމަށް އައްޔަންކުރެއްވީ ޗެކް ރިޕަބްލިކްގެ ސަރުކާރުގެ ފަރާތުންނެވެ.\nމަދީހުއާ ފޮރިން މިނިސްޓަރު އަބްދުﷲ ޝާހިދު ބައްދަލުކުރެއްވުމަށް ފަހު، ކުރެއްވި ޓުވީޓެއްގައި ވަނީ މަދީހަށް މަރުހަބާ ދަންނަވާފައެވެ. އަދި ވިދާޅުވީ” ޗެކް ރިޕަބްލިކް އަކީ ރާއްޖެ އަށް އެންމެ ގިނައިން ޓޫރިސްޓުން އަންނަ 10 ގައުމުގެ ތެރެއިން ފާހަގަކޮށްލެވޭ މާކެޓެއް ކަމަށެވެ.”\nCongratulations to Mr. Madeeh Jamal newly appointed Honorary Consul of #Czechia. 🇨🇿 isamajor contributor to our tourism sector – one of the top ten tourist markets in the Maldives. Looking forward to closer relations in tourism, & strengthening trade & investment between 🇨🇿🇲🇻 pic.twitter.com/ZsbN7tq2uP\n— Abdulla Shahid (@abdulla_shahid) July 13, 2021\n“ޓޫރިޒަމް އާއި ވިޔަފާރި އާއި އިންވެސްޓްމަންޓްގެ ދާއިރާ އިން ދެ ގައުމުގެ ގުޅުން ހަރުދަނާކޮށް، ގާތުން މަސައްކަތް ކުރެވޭނެ ކަމަށް އުއްމީދުކުރަން،” ޝާހިދު ވިދާޅުވި އެވެ.\nޓޫރިޒަމް ދާއިރާއިން ވެސް ވިޔަފާރީ ކުރައްވަމުން އަންނަ، މަޑުމައިތިރި މިޒާޖެއްގެ ވެރި މަދީހު އަކީ “ޕްރިންޓް ލެބް” ގެ ވެރިޔާ ވެސް މެ އެވެ.\n“ޕްރިންޓް ލެބަކީ” ދިވެހިރާއްޖޭގައި އެންމެ ފުޅާ ދާއިރާއެއްގައި އަދި ކަސްޓަމަރުން އެންމެ ހިތްހަމަޖެހޭގޮތަށް ކެންވަސް ފަދަ ޕްރިންޓް ތަކުގެ ޚިދުމަށް ދެމުން އަންނަ ޕްރިންޓް ލެބެކެވެ.


Messi enburi ai match in Barca balivejje - One Online\nބާސެލޯނާގެ ލިއޮނެލް މެސީ\nމެސީ އެނބުރި އައި މެޗުން ބާސާ ބަލިވެއްޖެ\nބާސެލޯނާގެ ލިއޮނެލް މެސީގެ އަތަށް ލިބުނު އަނިޔާ އަށްފަހު ގާތްގަނޑަކަށް ތިން ހަފްތާ ކުޅުމާ ދުރުގައި ހުރުމަށްފަހު، އަލުން އެނބުރި އައި މެޗުން އެޓީމު ބަލިވެއްޖެއެވެ.\nލީގުގައި އަމިއްލަ ދަނޑުގައި ބާސާ ބަލިވީ ރެއާލް ބެޓިސް އާ ވާދަކޮށް 3-4 ގެ ނަތީޖާއަކުންނެވެ. މިއީ ފާއިތުވެދިޔަ ދެ އަހަރުގެ ތެރޭގައި އަމިއްލަ ދަނޑުގައި ލީގު މެޗަކުން އެޓީމު ބަލިވި ފުރަތަމަ ފަހަރެވެ.\nރޭގެ މެޗުގެ ފުރަތަމަ ހާފުގައި ބެޓިސް އިން ވަނީ ދެ ލަނޑު ކާމިޔާބުކޮށް ބާސާ ސިއްސުވާލާފައެވެ. އެގޮތުން، މެޗުގެ 20 ވަނަ މިނެޓުގައި ޕޯޗުގަލްގެ ވިލިއަމް ކަވާލިއޯ ދިން ހިތްގައިމު ޕާހަކުން ޖޫނިއޯ ފިރްޕޯ ވަނީ ލަނޑެއް ކާމިޔާބުކޮށްފައެވެ. އަދި ކުރިން ވެލެންސިއާގައި މޮޅު ކުޅުމެއް ދެއްކި އަދި މިހާރު ބެޓިސްގެ ކެޕްޓަން ވަކީން ވަނީ މެޗުގެ 34 ވަނަ މިނެޓުގައި އިތުރު ލަނޑެއް ކާމިޔާބުކޮށް ލީޑު ފުޅާކޮށްފައެވެ.\nމެޗުގެ ދެވަނަ ހާފުގެ 68 ވަނަ މިނެޓުގައި މެސީ ވަނީ އެޓީމަށް ލިބުނު ޕެނަލްޓީއަކުން ލަނޑެއް ކާމިޔާބުކޮށް ބާސާ އަށް އިތުރު ހިތްވަރެއް ގެނުވާފައެވެ. ނަމަވެސް، އޭގެ ތިން މިނެޓުފަހުން އާޖެންޓީނާގެ ޒުވާން ތަރި ޖިއޮވާނީ ލޮ ސެލްސޯ ވަނީ ބެޓިސް އަށް ތިންވަނަ ލަނޑެއް ކާމިޔާބުކޮށް ލީޑު އަލުން ފުޅާކޮށްފައެވެ. ބާސާއަށް މެޗުގައި ދެވަނަ ލަނޑެއް ކާމިޔާބުކޮށްދީފައިވަނީ ދެވަނަ ހާފުގައި ކުޅެން ނިކުތް އާޓޫރޯ ވިޑާލްއެވެ.\nބާސާއިން ނަތީޖާ އެއްވަރު ކުރެވޭތޯ ގިނަ މަސައްކަތްތަކެއް ކުރަމުން ދަނިކޮށް އެޓީމުގެ އިވާން ރަކިޓިޗް އަށް ރެފްރީ ވަނީ ދެވަނަ ރީދޫ ކާޑާއެކު ރަތް ކާޑު ދައްކައި ދަނޑުން ފޮނުވާލާފައެވެ. މީގެ ފައިދާ ނަގާ ބެޓިސް އިން ވަނީ ހަތަރު ވަނަ ލަނޑެއް ކާމިޔާބުކޮށް މެޗުގެ ނަތީޖާ 2-4 އަށް ބަދަލުކޮށްލާފައެވެ. މި ލަނޑު އެޓީމަށް ކާމިޔާބުކޮށްދިނީ ސާޖިއޯ ކެނާލެސް އެވެ. ބާސާގެ ފަހު ލަނޑު މެޗުގެ އެންމެ ފަހު މިނެޓުގައި ކާމިޔާބުކުރީ މެސީއެވެ.\nރޭގެ މެޗުން ބާސާ ބަލިވިނަމަވެސް، ލީގުގެ އެއްވަނައިގައި 12 މެޗުން ލިބުނު 24 ޕޮއިންޓާއެކު އޮތީ އެޓީމެވެ. ދެވަނައިގައި 23 ޕޮއިންޓާއެކު ސެވިއްޔާ އޮތްއިރު، ހަމަ އެއަދަދަށް ޕޮއިންޓު ހޯދައިގެން ތިންވަނައިގައި އޮތީ އެތުލެޓިކޯ މެޑްރިޑެވެ.


އިސްތަށި ފޭބުން ހުއްޓުވުމަށް ފޭރު ފަތް އެހީވެދޭ | | Sangu News\nއިސްތަށި ފޭބުން ހުއްޓުވުމަށް ފޭރު ފަތް އެހީވެދޭ\n28 އޮކްޓޯބަރ 2020 - 22:08\nމޭވާތަކުގެ ތެރެއިން ފޭރަކީ ވެސް އެތައް ފައިދާތަކެއް ހަށިގަނޑަށް ލިއްބައިދޭ މޭވާއެކެވެ. އަދި އެއީ ރާއްޖޭގައި ހެދޭ، ދިވެހިންގެ މެދުގައި ވެސް މަގުބޫލު މޭވާއެކެވެ. މޭވާއާ އެއްވަރަށް، ފޭރު ފަތަކީ ވެސް ފައިދާތަކެއް އޭގައި އެކުލެވިގެންވާ އެއްޗެކެވެ. އެގޮތުން ބޮލުގެ އިސްތަށިގަނޑު ވަރުގަދަ ކުރުމަށް ބޭނުންވާ ގިނަ މާއްދާތަކެއް ފޭރު ފަތުގައި ހުރެއެވެ.\nބޮލުގެ އިސްތަށިގަނޑަށް ފޭރު ފަތް ބޭނުންކުރުމުން، އިސްތަށިގަނޑު މަޑުކޮށްދީ އޮފުކަމެއް ގެނެސްދެއެވެ. އިސްތަށިގަނޑު ބޯކޮށްދެއެވެ. ހަކީމީ ބައެއް ޝޭމްޕޫތަކުގައި ފޭތުފަތުގެ ތާސީރު ހިމަނާފައިވަނީ މިހެންވެގެންނެވެ.\nފޭރުފަތުން އިސްތަށި ގަޑަށް ފަރުވާ ހޯދުމަށް ފޭރު ފަތް ރީތިކޮށް ދޮވެލާފައި ހޫނު ފެނުގައި 20 މިނިޓެއްހާ އިރު ކައްކާނީ އެވެ.\nފޭރު ފަތް ކައްކާނީ އިސްތަށިގަނޑަށް ބޭނުން ކުރެވޭ ވަރަށެވެ. އެކަން އަމިއްލަ އަށް ވަަޒަންކޮށްލެވޭނެ އެވެ.\nރަނގަޅަށް ކެކުނީމާ އެއްޗެއްގެ ތެރެއަށް ފެން ފުރާނައިލާށެވެ. ފަތްތައް އުކާލާނީ އެވެ.\nމީގައި މުހިއްމު އެއްޗަކީ ފޭރު ފަތުގެ ފެނެވެ. އެހެން ގޮތަކަށް ބުނާ ނަމަ ފަތުން އުފެދުނު ޓޮނިކެވެ.\nއެންމެ ފުރަތަމަ އިސްތަށިގަނޑު ރަނގަޅަށް ޝޭމްޕޫލައިގެން ދޮންނާށެވެ. ދޮތުމަށް ފަހު ކޮންޑިޝަން ކޮށްގެން ނުވާނެއެވެ. އިސްތަށިގަނޑު ދޮތުމަށްފަހު ރަނގަޅަށް ފެން ހިއްކުމަށްފަހު އިސްތަށިގަނޑު ބައި ކޮށްފައި ތައްޔާރު ކުރި ފޭރުފަތުގެ ފެނުން އިސްތަށިގަނޑުގެ ހުރިހާ ބައެއްގެ ބުޑާއެކު ތެންމާލާމުން، މަސާޖު ކުރުމަށްފަހު 10 މިނެޓްވަންދެން ބަހައްޓާށެވެ. ބޭނުމިއްޔާ މިފެން2ގަޑިއިރު ނޫނީ އޯވަނައިޓް ކޮށް ވެސް އިސްތަށިގަނޑުގައި އުނގުޅާފައި ބެހެއްޓިދާނެއެވެ. ގިނައިރު ހުންނަން ބޭނުން ނަމަ ތުވާއްޔަކުން އިސްތަށިގަނޑު ބަންދުކޮށްފައި ބެހެއްޓުން ރަނގަޅެވެ. އެއަށްފަހު ތާފަނާ ފެނުން ބޯދޮންނާށެވެ.\nފޭރުފަތުން އިސްތަށިގަނޑުގެ މައްސަލަތައް ހައްލު ކޮށްދިނުމުގެ އިތުރުން އޭގެއިން ސިއްޚީ ބައެއް އެހެން މައްސަލަަތައް ހައްލުކޮށްދޭ ކަމަށް ސިއްޚީ މާހިރުން ބުނެއެވެ. ފޭރުފަތަކީ ޒަމާނުއްސުރެ ބޭސްވެރިކަމުގައި ބޭނުން ކުރަމުން އަންނަ ފަތެއްކަން ފާހަނގަކޮށްލެވެއެވެ.\n38%ވަރަށް ގަދަ 50%ވަރަށް ގަޔާވޭ 0%ބޮޑު ޖޯކެއް 0%ހައިރާންވެއްޖެ 0%ވަރަށް ދެރަ 13%ރުޅިގަދަ ވަނީ


ސްލިންގްޝޮޓްގެ ރާއްޖޭގެ އެމްބެސެޑަރަކަށް ހަންޓޭ\nސްޕޯޓްސް މިނިސްޓަރުގެ ނައިބް އަޒްމީލް (ވ) ހަންޓޭއާ ކިޓް ހަވާލުކުރަނީ. –ފޮޓޯ: ނިޝާން އަލީ/ މިހާރު\nއުމުރުން 16 އަހަރުގެ ހަންޓޭ ބުނީ ދުނިޔޭގެ ބޮޑު ކުންފުންޏަކުން އޭނާ އަށް މިފަދަ އެހީތެރިކަމެއް ދިނުމުން ވަރަށް އުފާވެއްޖެ ކަމަށާއި އެކަމަށް ވަރަށް ބޮޑަށް ޝުކުރުވެރިވާ ކަމަށެވެ. އަދި މިއީ އޭނާގެ ހަޔާތުގައި އެންމެ އުފާވި އެއް ދުވަސް ކަމަށް ވެސް ހަންޓޭ ބުންޏެވެ.\nހަންޓޭ ބުނީ މިދާއިރާއިން ކުރިއަށްދާން ބޭނުންވާ ކުދިން ތަމްރީން ކުރުމަށް އޭނާ އެހީވާނެ ކަމަށެވެ.\nހަންޓޭ ވަނީ 2017 ވަނަ އަހަރު ލަންކާގެ ކޮލްޕިޓިއާގައި ކުރިޔަށްދިޔަ “ރެޑްބުލް ހީރޯ ޓުއާ”ގައި އޭނާގެ ހުނަރުދައްކާލައި ގިނަ ބަޔަކު އަންތަރީސް ކޮށްލައިފަ އެވެ. މިހާރު އޭނާއަކީ ކައިޓް ސާފިންގެ ރާއްޖޭގެ ކުރިމަގުކަން އެންމެންނަށް ވެސް ގަބޫލު ކުރެވެ އެވެ.


ވަޒީފާގެ ފުރުސަތު: ފައިނެންޝަލް ކޮންޓްރޯލަރ\nމަޤާމް: ފައިނެންޝަލް ކޮންޓްރޯލަރ\nވަޒީފާގެ ބާވަތް: ދާއިމީ (01 އަހަރުގެ ކޮންޓްރެކްޓް،3މަހުގެ ޕްރޮބޭޝަން އާއެކު، 1 އަހަރު ހަމަވުމުން މަސައްކަތުގެ ފެންވަރަށް ބަަލައި ރަގަޅުނަމަ ވަޒިފާ ދާއިމީ ކުރެވޭނެއެވެ.)\nއެކައުންޓިންގ ނުވަތަ ފައިނޭންސް ދާއިރާއިން(ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 7) ގެ ބެޗިލާސް ޑިގްރީއެއް ހާޞިލްކޮށްފައިވުން، އަދި ACCA ނުވަތަ CIMA ގެ ޕްރޮޕެޝަނަލް ލެވެލް ސެޓްފިކެޓްއެއް ހާޞިލްކޮށްފައިވުން.\nއެކައުންޓިނގް އަދި ފައިނޭންސްގެ މަސައްކަތާ ގުޅޭ ދާއިރާއަކުން މެނޭޖިރިއަލް ލެވެލްގައި މަދުވެގެން6އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nއަސާސީ މުސާރަ:\t24،000.00ރ\nސަރވިސް އެލަވަންސްގެ ގޮތުގައި މަހަކު ގިނަވެގެން4،500.00ރ ދެވޭނެއެވެ.\nމެނޭޖިރިއަލް އެލަވަންސް:4،000.00ރ ދެވޭނެއެވެ.